
СПЕВ СЕДМИ 


Ове су обале и по теби', Кајета, Енејина да 
диљо, чувене за вечита времена, јер си ти ту умрла 
И сад поштовање које ти припада штити твој 
гроб, а име твоје означава место где ти леже 
кости у великој Хесперији (то није мала слава !). 
Енеја приреди покојници погреб по обреду, по- 
дигне јој на гробу могилу и онда, пошто се дубоко 
море беше умирило, разапне једрила, заплови и 
остави луку. Душе ветар у ноћном мраку, обасјао 
и сјајни месец, те се море блиста на његовој дрх- 
тавој светлости. Наскоро лађе заплове поред обале 
где Кирка, богата кћи Сунчева, непрестано пева у 
неприступачним гајевима, да се све разлежу, и у 
својим дивним дворима пали кедар, те се светли 
у ноћном мраку, уводећи уз то танке нити у брдо, 
које лупа. Одатле се доцкан ноћу ори бесна рика 
лавова који хоће да раскину ланце, чује се како 
вепрови и медведи, затворени, бесне, разлеже се 
урлик големих курјака, у које је грозна богиња 
Кирка својим моћним травама претворила људе. 
Да Тројанци не би изашли на ту обалу и да не 
би били претворени у овакве звери, Нептун пусти 
повољан ветар у њихова једрила и изведе их из 
тих опасних вода. 


1 Као и по Мизену и Палинуру. 
ЈЕ 

Кад румени сунчеви зраци падоше на море 
и кад се на високом небу засја злаћана Зора на 
својим ружичастим колима, онда се ветрови наје- 
данпут умирише и престадоше сасвим да дувају. 
Веслачи веслају лагано по тихој и глаткој води 
која изгледа као мраморна плоча. У том Енеја 
опази један голем гај. Кроза њ тече Тибар, који 
је иначе љупка река, врло брзо и жут од многог 
песка, па се баца у море. По обалама и изнад воде 
лете различите птице, које ту живе, и испуњавају 
слатком песмом ваздух у шумици. Енеја заповеди 
друговима да скрену с лута и да обрну кљунове 
к томе месту, и уђе весело у реку, на коју дрвета 
бацају густу сенку. 

А сад ћу, Ерато, да кажем, ко су били кра- 
љеви и какве су биле прилике у Лацији, кад се на 
аузонску обалу први пут искрца туђинска војска, 
и испричаћу прве бојеве. Ти ме надахни, богињо. 
Певаћу о страшним ратовима и биткама, о кра- 
љевима који су бесно летели у смрт,о етрурској 
војсци и о томе како је цела Хесперија била под, 
оружјем!. Преда мном је дужи низ догађаја но иза 
мене, посао који предузимам већи је од досадашњег. 

Овим крајевима и градовима владао је дуго 
и у миру краљ Латин, већ стар човек. Он је био, 
како се прича, син Фауна и лаурентске нимфе Ма- 
рике. Фаунов опет отац био је Пик, а Пика је ро- 
дио Сатурн, који је и основао ту лозу. Богови су 
хтели да Латин остане без мушког порода и да 
му син умре у првој младости. Он је имао на 
дому јединицу кћер, која беше већ сазрела за удају, 
али је још била девојка. Многи су њу тражили; 
имала је просилаца из целе велике Лације и целе: 
Аузоније. Тражио је и Турно, који је водио по- 
рекло од једне старе и врло угледне породице и 


1 Хипербола, јер су ратовале само Лација и Етрурија. 

који је од свих просилаца био најлепши. Краљица 
је хтела њега и хитала је да га ожени својом кћери 
што пре. Али су богови томе били противчи, као 
што су показивала разна њихова предсказања. 
Усред високих дворова краљевих било је једно ло- 
ворово дрво, које је сматрано за светињу и које 
су зато са страхопоштовањем чували годинама. 
За њ се прича да га је отац Латин нашао, кад је 
почео зидати Лаурент, па да га је посветио Фебу 
и новој вароши дао по њему то име. Једног дана 
(чудо невиђено!) долетеше некакве пчеле у гу- 
стом роју, испуњујући ваздух својим зујањем, и 
падоше на врх тог дрвета, па се за час повезаше 
између себе ногама и обесише се о лиснату грану. 
Одмах један пророк рече: „Видим туђинца, где 
долази с војском с исте стране с које је до- 
летео овај рој, па осваја тврђаву у врху града.“ 
Други пут, кад је Латин палио свети тамјан на 
жртвенику, на један мах видеше људи — страшно! 
— како ватра дохвати Лавинији, која је стајала 
уз оца, дугу косу, те изгоре прштећи и коса и 
дивна дијадема од драгог камења с осталим накитом 
на глави, и како сирота девојка, обавијена пла- 
меном и димом, јури по целој кући и разноси тако 
пожар. Много се говорило о том страшном и чу- 
дном догађају, јер врачи рекоше да он пред- 
сказује Лавинији велику славу и срећу, а народу 
велики рат. Забринут због тих предсказања, краљ 
отиде, да пита за савет пророчиште свог родитеља 
Фауна у шуми где света Албунеја (она је ту нај- 
већи извор) извире у густом хладу с великим жубо- 
ром и испарава загушљив сумпор. Ту долазе људи из 
целе Италије и целе Енотрије, кад их мучи каква не- 
извесност. Кад свештеник, који ће жртвовати и дати 
одговор, донесе дарове, намењене богу, па легне 
у тихој ноћи на разастрте коже од закланих оваца 

и сан га обузме, он онда види различне прилике 
како лете око њега, чује разне гласове и ступа у 
разговор с боговима који станују у авернским ду- 
бинама. Тамо дође и отац Латин, да тражи од бога 
савет и принесе на жртву по обреду стотину 
оваца и онда легне на њихова руна. Одмах за 
тим зачу се из дубине гаја овај глас: „Сине мој, 
немој удавати кћер за Латина, немој је дати у 
ложницу коју си јој спремио. Доћи ће ти из ту- 
ђине зет, чији ће потомци уздићи твоје име до 
небеса и видети под својим ногама све земље које 
сунце обасјава, прелазећи свој пут од једног оке- 
ана до другог.“ Овај одговор, који му даде отац 
Фаун у тихој ноћи, није Латин држао у тајности, и 
Фама, летећи од вароши до вароши аузонске, већ 
га беше разнела. Баш у то време тројанска мла- 
деж везивала је лађе за зелену обалу Тиброву. 
Енеја, војводе и лепи Јуло седну у траву под 
једно гранато старо дрво и стану обедовати. На 
место столова они употребе погаче од пшеничног 
брашна (тако је Јупитар хтео) и на њих метну пољ- 
ског воћа. Пошто поједоше све, глад их натера да 
се маше и да загризу и у те судбоносне погаче. 
„Хај, па ми поједосмо и столове“, рече Јуло. Само 
толико рече. Та је шала прва оглашавала крај не- 
вољама тројанским. Енеја одмах узе Јулове речи 
као добро предсказање и уреже их задивљен у 
срце. „Здраво да си, земљо“, рече он одмах, „коју 
ми је одредила судбина, здраво и ви, верни тро- 
јански пенати. Овде је нама огњиште, овде наша 
отаџбина. Јер сад се сећам да ми је отац једном 
рекао: „Сине, кад дођеш на једну непознату обалу, 
па те глад натера да поједеш столове, пошто по- 
једеш све јело, онда се надај да ћеш, после толи- 
ких напора, добити отаџбину, и ту се сети да по- 
дигнеш прве ваше куће и да свој нови град опа- 
шеш бедемом“. То је била та глад, то је последња 

невоља која нас је очекивала, то је крај нашим 
мукама. Зато хајде, чим сунце гране, пођимо из. 
луке на разне стране весело и разгледајмо, каква 
су ово места, ко су становници, где им је град. 
А сад излијте из здела вина Јупитру, призовите мо- 
литвама мог родитеља Анхиза и донесите опет на 
столове пуне крчаге“. Тако рече и зави око главе 
лиснату гранчицу и почне се молити месном генију, 
Земљи, најстаријем божанству, нимфама, и рекама 
које дотле још није познавао. За тим стане призи- 
вати једно за другим Ноћ и звезде које се ноћу 
рађају, идског Јупитра и фригијску матер, и своје 
родитеље, од којих један станује на небу, а други 
у Еребу. На то свемогући отац три пута с ведрог 
неба загрме и затресе једним сјајним и злаћаним 
облаком, који се указа у етру. Одмах се пронесе 
међу Тројанцима глас како је дошао дан да оснују 
нови град свој. Кад то чују, одмах се живо лате 
да приреде гозбу и, весели због овог предсказања, 


донесу крчаге и оките их венцима. 


Сутрадан, чим зора осветли својом буктињом 
земљу, они пођу на разне стране, да разгледају 
тај крај, обале и вароши тог народа. Они сазнаду 
имена рекама Тибру и Нумицију, који отиче тако 
споро, да изгледа као каква бара, и дознаду да су 
становници храбри Латини. Онда Анхизовић из- 
бере сто изасланика, па им заповеди да иду у град 
краљу с маслиновим гранчицама-обавијеним тракама, 
да му однесу поклоне и да га замоле за мир. 


"Они га одмах послушају и пођу хитрим корацима, да 


изврше заповест. Дотле он ограничи на обали Ти- 
бровој једним плитким јарком и зидом са мазга- 
лама, као што се ограђују табори, место где ће 
бити тројанска варош и стане ту зидати прве куће. 
Међутим изаслани момци угледају куле и високе 
куће латинске и стану се примицати градском зиду. 
Пред градом дечаци и момци у цвету младости 

вежбају се на коњмаи јуре по прашини на колима, 
или запињу стреле и хитају снажним мишицама 
тешка копља, или изазивају један другог на тркуи 
мегдан. Кад опазише Тројанце, један од њих по- 
лети на коњу старом краљу и јави му да су до- 
шли неки големи људи у непознатом оделу. Краљ 
заповеди да се они позову унутра у двор, а сам 
седне на прадедовски престо, окружен својом прат- 
њом. Двор краља Пика лаурентског дизао се на 
највишем месту у граду ; то је била величанствена 
и велика зграда на стотину стубова, окружена шу- 
мом. Он је испуњавао душе страхопоштовањем. 
Наши преци сматрали су га као свет; ту су кра- 
љеви примали скиптар и ту би први пут подигли 
снопиће прућа, јер се то сматрало као добро 
знамење ; ту је била курија; ту су приређиване 
свечане гозбе: ту су народни прваци седали за 
столове, поређане све један поред другога, кад би 
ован био принесен на жртву. Ту су у предворју 
били и кипови краљевих предака од старе кедро- 
вине, намештени по реду владања: Итала, оца 
Сабина, који је први засадио винову лозу (у дну 
његова кипа види се један крив срп), старца Са- 
турна и Јана с две главе и других прастарих кра- 
љева који, борећи се за отаџбину, беху поиздо- 
бивали јуначке ране. Осем тога ту је било много 
трофеја који вишаху о светим стубовима на вра- 
тима, заробљених ратних кола, кривих секира, 
перјаница од шлемова, големих брава од капија 
освојених вароши, копаља, штитова и кљунова од 
лађа. Пик, укротилац коња, сеђаше у краткој ка- 
баници, с Квириновим кривим штапом: у десноји 
једним малим и округлим штитом у левој руци. 


! Такав штап употребљавали су аугури, римски све- 
штеници који су прорицали по птицама. Пошто га је употре- 
био и Ромуло при грађењу Рима да означи стране света, 
он се овде зове Квиринов. 


а 

Доцније је њега Кирка, гневна што је изневерио у 
љубави, дотакавши га својим златним штапићем и 
попрскавши га својим мађијским течностима, пре- 
творила у птицу са шареним крилима. Седећи у том 
храму на престолу очеву, Латин позове к себи 
Теукре и, кад они уђоше, рече им пријатељски ово: 

„Реците, Дарданци (јер ми знамо из ког града 
долазите и од ког сте порекла, чули смо већ да 
пловите овамо преко мора), шта тражитег Зашто 
сте путовали преко толиких зелених мора и дошли 
на обалу аузонскуг Треба ли вам штогодРг Но, 
било да сте залутали, било да су буре, од којих 
толико пате на пучини морепловци, узрок, што сте 
ушли у ову реку и што седите у нашој луци, не- 
мојте нам одрећи да будете наши гости и да упо- 
знате латинско, Сатурново, племе, које поштује 
правду од своје воље и што се држи обичаја предака, 
а не на силу и што га на то нагоне закони. Ја се 
сећам да сам слушао (а сећам се као кроз маглу, 
јер је било одавна) од стараца аурунских, да се 
Дардан родио овде! и да је одавде отишао у Фри- 
гију, у идске градове и натрачки Сам, који се сад 
зове Самотрака. Он беше пошао из етрурске ва- 
роши Корита. Сад је на звезданом небу, у злат- 
ном небеском двору, где седи на престолу, а на 
земљи има жртвеник као сваки бог“. 

Рече, а Илијонеј му на то одговори овако: 
„Краљу, славни потомче Фаунов, нису нас ни таласи 
ни олуја бацили на вашу обалу, нити нас је на 
путу преварила која звезда или обала: ми смо 
сви овамо дошли с намером и по својој вољи, 
пошто смо изагнати из нашег краљевства, од којег 
сунце није никада видело веће долазећи с крајњег 
"истока. Ми водимо порекло од Јупитра, дардан- 
ском је народу предак Јупитар, од божанске је 


1 У Италији. 

Јупитрове крви и наш краљ, Тројанац Енеја, који 
нас је послао теби. Каква је олуја дошла из стра- 
шне Микене Тројанцима и беснела по њиховим 
пољима, зашто су се судариле Европа и Азија, то 
је чуо и онај који се налази на крају света и онај 
који живи у пространом жарком појасу, између 
остала четири појаса, где је одвојен од људи и где 
грозно пече сунце. Пошто смо се спасли из те 
непогоде и пошто смо прешли преко толиких про- 
страних мора, ми сад тражимо једно мало место 
за богове својих отаца, један безбедан кут, где 
ћемо уживати воду и ваздух, који су својина свих 
људи. Ми нећемо бити недостојни вашег краљев- 
ства и бићемо вам увек захвални на толиком до- 
брочинству, ваше дело уздићи ће вам још више 
славу и Аузонци се неће кајати, што сте примили 
Троју у своја наручја. Кунем се судбином Енејином 
и његовом снажном десницом, која је опробана и 
у миру и у рату. Немој нас презирати, што ти 
дођосмо с молбама и с тракама у рукама. Многи 
су нас народи, многа племена звали себи и 
хтели да нас приме. Али судбина је наша да 
дођемо у вашу земљу. Одавде води Дардан по- 
рекло; овамо хоће и заповеда нам Аполон да 
се вратимо, на тиренску реку Тибар и свети извор 
Нумиција. Осем тога Енеја ти шаље као мали по- 
клон ове ствари, које су му остале од некадашњег 
блага и које је спасао из запаљене Троје. Из ове 
је златне зделе отац Анхиз лио вино на жртвенике, 
а ово су краљевски знаци које је имао на себи 
Пријам, кад је делио правду сакупљеним народима: 
скиптар, света тијара и хаљина, рукотвор тројан- 
ских жена“. 


Док то Илијонеј говори, Латин седи непоми- 
чан, оборио главу и гледа у земљу. Није њему сад 
до пурпурног одела, извезена златом, ни до При- 
јамова скиптра; он мисли о удаји своје кћери и 

о пророштву старога Фауна. То је, мисли он, онај 
зет, за кога је предсказано да ће доћи из туђине, 
да заједно с њим влада и чији ће потомци хра- 
брошћу стећи велику славу и освојити мишицом 
свет. На послетку и он радосно проговори овако: 
„Нека богови благослове наш рад и нека би се 
испунило њихово обећање! Добићете, Тројанче, 
што желите и ја не одбијам ваш поклон. Док је 
Латин краљ, ви ћете имати и плодне земље и 
обиље које сте имали, док сте били у Троји. Само 
нека Енеја, ако му је толико стало до мене, ако 
жели да што пре буде мој гост и да се назове 
мој савезник, дође и нека се не боји, јер сам му ја 
наклоњен. Кад стегнем вашем краљу десницу, тим 
самим већ ја ћу добити јемство за мир. Сад ви од 
моје стране однесите краљу ове моје поруке. ја 
имам кћер коју не смем удати за човека од на- 
шега племена, јер то забрањује једно пророштво, 
што сам га добио у очинском светилишту, и многа 
предсказања с неба. Проречено ми је да ће ми доћи 
зет из туђинске земље, и да ће прославити наше 
име до небеса. ја мислим да је ваш Енеја тај о 
ком пророштво говори, и желим да ме слутња не 
вара и да буде тако.“ То рече, па одвоји од сво- 
јих коња — имао је у високим шталама три сто- 
тине сјајних белаца — по једног за сваког Тро- 
јанца и заповеди да их доведу, покривене пур- 
пурним саговима извезеним златом, са златним 
рахтовима на прсима и уздом од жута златау 
зубима. Енеји опет пошље кола с два коња које 
лукава Кирка беше добила од Хелијевих пастува 
кришом од оца. Небески сој, па им све огањ лиже 
на ноздрве. С таквим поклоном и таквом поруком 
од Латинове стране врате се Енејевци на коњма и 
јаве да Латини хоће мир. 

У том баш враћаше се из Инаховог Арга 
бесна Јупитрова жена, возећи се кроз ваздух. 


12 ЕНЕЈИДА 


Она опази из далека, чак с Пахина на Сицилији, 
с висине радосног Енеју и дарданске лађе и виде 
како су Тројанци оставили лађе, па зидају куће, 
уверени да је то земља коју им је Усуд одредио. 
Љуто је заболе срце и она стаде. За тим машући 
главом проговори овако: „О мрско племе, чија се 
судбина коси са судбином мојих штићеника ! Зар 
је то истина да су Тројанци подлегли на тројан- 
ском пољу 2 да су заробљени 2 да су изгорели у 
запаљеној Тројиг Не; они су се провукли кро- 
сред непријатељске војске и умакли кроз пожар. 
Изгледа да сам се ја на послетку уморила, да је 
моја божанска сила клонула и да морам престати 
да гоним непријатеља, ма да нисам задовољила 
своју мржњу и ма да сам се усудила, пошто сам 
душмана истерала из његове отаџбине, да га го- 
ним и да му правим сметње свуда по мору! ја 
сам исцрпла сву снагу ветрова и мора против Те- 
укара. Али шта су помогле Сирте и Скила, шта 
голема Харибдаг Они, сигурни од мене и од 
мора, оснивају град на Тибру, као што су желели. 
Марс је могао да уништи племе страшних Лапита; 
сам родитељ богова жртвовао је гневу Дијанином. 
древни Калидон. А какву су то велику кривицу 
учинили Лапити и Калидонг Међутим ја, силна 
Јупитрова жена, која сам смела све покушати и 
која сам употребила сва средства, ја сам, јадница, 
подлегла Енеји. Но ако моја моћ није довољна, 
онда ћу потражити помоћи, па мау ког то било. 
Ако не будем могла приволети небеске богове, ја 
ћу преврнути Ахерон. Нећу моћи осујетити да не 
оснују државу у Лацији, мора се испунити суд- 
бина да Енеја узме Лавинију за жену. Добро ; али 
могу да одуговлачим и успоравам и могу да са- 
тирем народе оба краља. По ту цену нека се ује- 
дине таст и зет. Ти ћеш, девојко, у мираз добити 
крв тројанску и рутулску, а Белона ће ти припра- 

вити што треба за свадбу. Кисијева кћи неће 
бити једина мати, чији је син својом свадбеном 
буктињом запалио једну велику варош:; и Венера 
је родила Париса који ће, на исти начин на који 
је Пријамов син упропастио Троју, уништити нови 
Пергам. 

Рече то, па се, страшна, спусти на земљу. 
Ту позове Алекту, која доноси јаде из подземног 
мрачног света, где станују фурије, и која ужива у 
тужним ратовима, у свађама, у преварама и оп- 
тужбама. Њу мрзи и сам отац њен Плутон, мрзе 
је и сестре тартарске, јер је она једна гадна наказа, 
која може на хиљаду начина да мења своје стра- 
шно лице и која место косе има змије. Јунона 
је стане дражити, говорећи јој овако“  „Девојко, 
кћери ноћи, укажи ми своју помоћ, да не изгубим 
част и глас свој. Не дај да Енеја добије руку Лати- 
нове кћери и да се настани у италској земљи. Ти 
умеш једнодушну браћу да наоружаш једног против 
другог и у породицама, у којима је цветао мир, да 
посејеш мржњу, тако да све пође наопако, ти умеш 
да унесеш у домове бој и да их запалиш, ти имаш 
хиљаду имена, ти умеш на хиљаду начина да шко- 
диш. Разви своју вештину, поквари мир, који су 
Енеја и Латин начинили, баци међу њих семе рата; 
нека младеж заиште и шчепа оружје“. 

Онда Алекта с отровним змијама на глави 
пође у Лацију. Ту дође најпре високим дворо- 
вима лаурентског краља и седне на мирни праг од 
собе краљице Амате, коју раслињу бриге и која 
пламти од гнева због доласка Тројанаца и Турнове 
просидбе. Њој богиња баци у крило једну од сво- 
јих модрикастих змија, да би јадница, обузета бесом, 
испунила целу кућу ужасом и немиром. Змија стане 
"неосетно милити по оделу и нежним грудима и 


1 Троју. 

удахне краљици дубоко у срце свој отровни дах. 
Мили она тако, па се час обавије око врата, те 
изгледа као какав велики ланац од злата, час се 
опет направи као трака која држи косу. Тако она 
лута по телу своје жалосне жртве. 

Али, док још отров не оте маха и не запали 
јој сву душу, Амата проговори свом мужу меко, 
као што имају обичај да говоре мајке, плачући, 
што он хоће да уда кћер за Енеју, и рече му ово: 
„О родитељу, зар хоћеш да даш Лавинију Теукрима 
да је воде2 Зар те није жао детета и себер Зар 
те није жао мајке, коју ће та варалица, просилац, 
оставити, чим првијуг духне, и побећи преко мора 
одвезавши са собом девојку 2 Зар није тако и онај 
фригијски пастир: ушао у Лакедемон и одвукао 
Јелену, Ледину кћер, у Тројуг А шта је с твојом 
датом речи, која је до сад била света! Шта је 
с некадашњом твојом љубављу према твојима 2 Шта 
ћемо с тиме, што си Турну, сроднику мом, толико 
пута дао десницуг Ако то мора бити да Латини 
узму зета из туђине, ако мораш послушати запо- 
вест свог оца Фауна, нека буде тако; али ја мислим 
да су све слободне земље, све земље које нису 
под нашим скиптром, туђе, и мислим да тако треба 
разумети ту реч и у пророштву богова. И Турну, 
ако потражимо крајње порекло његовој кући, били 
су преци Инах и Акризије; он је исред Грчке, из 
Микене.“ 

Тако она говораше, али у залуд, јер Латин 
остаде при својој одлуци. У исти мах змијињи 
отров, који беше допро до у дно њеног срца, стаде 
да струји по целом телу. Онда њој, несрећници, 
изиђу пред очи свакојака привиђења и она, као 
бесна, полети кроз велику варош. Изгледа као оно 
чигра од шимшира коју деца терају по пространој 


1 Парис. 

дворани у великом кругу, кад полети под ударцима 
бича: она јури у кружним линијама, а младеж стала 
па је гледа дивећи јој се, али не разумејући зашто 
се окреће, и новим ударцима тера је даље. Ништа 
лакше од ње не јури Амата кроз вароши и дивље 
народе свог краљевства. Но то није све, ни најгоре; 
она учини нешто још страшније. Као баханткиња, 
"она полети у шуму и сакрије у брдима, покривеним 
дрвећем, своју кћер, не би ли је спасла ложнице 
тројанске и одгодила свадбу. „Ијују, Бахе, виче она, 
ти си једино достојан девојке, она то у твоју част 
узима тирз, игра коло око тебе и негује за тебе 
своју косу.“ Лети глас о томе и на то све ма- 
тере обузме исти бес, па и њих гони у шуму. Оне 
оставе куће, распусте косу, те им је ветар носи и 
врат разголићује, и стану испуњавати ваздух својим 
усклицима, покривене кожом и са штаповима оба- 
вијеним виновом лозом у рукама. Амата, усред 
њих, држи запаљену свадбену буктињу и пева свад- 
бене песме кћери и Турну, ваљајући крвавим очима 
и понављајући страшним гласом : „Ијују, чујте жене 
латинске, где год вас има: ако је у вашим срцима 
остало још штогод љубави према несрећној Амати, 
ако се материнско право буни у вашим срцима, 
раздрешите траке око косе и придружите ми сеу 
овим оргијама“. Тако гони Алекта краљицу кроз 
шуме и пуста боравишта зверади. 

Пошто јој се учини да је за први мах доста 
урадила, што је толиким бесом испунила душу 
Аматину, што је унела толику забуну у Латинову 
кућу, страшна богиња издигне се на црним кри- 
лима и дође у град смелог Рутулца. За тај град каже 
се да га је основала Данаја с људима Акризијевим, 
кад је једна олуја бацила на ово место. У старо 
доба он се звао Ардеја; то му је име остало и да- 
нас, али је слава прошла. Била је поноћ и Турно 


1! Баханткиње су ишле с распуштеном косом. 


16 ЕНЕЈИДА 


је спавао у својим високим дворима. Алекта про- 
мени свој страшни изглед и од фурије направи се 
старица : избразда своје гадно чело борама, белу 
косу повеже једном траком и окити је маслиновом 
гранчицом. Она се претвори у Калибу, стару све- 
штеницу Јунониног храма, па стане тако пред мла- 
дића и овако му проговори : „Турне, зар ћеш ти 
допустити да толики твој труд остане без плода 
и да твој скиптар пређе у руке тим дошљацима 
Дарданцима 2 Краљ ти не да кћери и њен мираз, 
који си ти својом крвљу заслужио, и за свог нНа- 
следника престола узима једног странца. Иди сад, 
па се излажи опасностима за човека који не уме 
да ти буде захвалан и који те изиграва, иди па 
разби тиренску војску и натерај непријатеља на мир 
с Латинима. Свемоћна Сатурнова кћи главом на- 
редила ми је да ти ово кажем, кад будеш у тихој 
ноћи спавао. С тога хајде, заповеди момцима да 
узму оружје и да изиђу наоружани на капије, па 
побиј Фрижане који су се наместили на лепој 
реци Тибру и попали им шарене лађе. То ти на- 
ређују небески богови. А ако ти Латин не да кћери 
и неће да одржи дату реч, онда и он нека осети 
шта може Турново оружје.“ 

На то младић одговори с подсмехом свеште- 
ници овако: „И до мојих је ушију дошло, а не 
како ти мислиш, да су неке лађе упловиле у 
Тибар. Него немој ме толико плашити: Јунона 
није могла заборавити нас. Што си се ти, мајко, 
тако забринула и уплашила, томе је крива твоја 
старост, која човеку помућује памет и не да му 
да види истину; ти си се уплашила, што си ви- 
дела наоружане краљеве, али ти је страх, про- 
рочице, неоснован. Твоја је дужност да чуваш ки- 
пове богова и храмове, а ратове нека воде и мир 
нека праве људи; то је њихов посао.“ 

Таким речима он разгневи Алекту. Наједанпут 
њему се поче трести цело тело, а очи му се уко- 
чише, јер њене змије стадоше сиктати, све колико 
их је било, и њено се лице показа у свој својој 
наказности. Он се нађе у чуду и хтеде да је умири, 
али му она не даде да дође до речи, сева- 
јући пламеним очима. За тим јој се две змије на 
глави усправише, бич јој пукну, а из запаљених 
уста потекоше јој ове речи: „Ево бабе, којој је 
старост помутила памет, те не види истину и плаши 
се без узрока, што је видела где се краљеви ору- 
жају. Погледај ме сад: ја долазим из доњег света, 
сестра сам страховитих фурија и носим рат и 
смрт,“ Рече, па баци на младића буктињу, чији пла- 
мен обавијаше густ дим, и она му се забоде у 
груди. Он се од големог страха пробуди, а зној га 
пробије по целом телу. Као бесан од љутине, он 
стане викати да му донесу оружје и тражити га 
по постељи и по кући. Обузела га страст да 
коље мачем и ратно лудило и гнев. Узавре као 
оно вода, кад се под казаном од туча разгори, 
прштећи, ватра од ситног прућа, те она стане кљу- 
чати, пушити се и високо се пенити, и не може 
да се одржи у казану, него се диже као црна 
пара у вис. За тим он објави старешинама својих 
момака, да ће ићи на краља Латина, који је по- 
газио мир, и заповеди им да спреме оружје. Треба, 
рече, бранити Италију и непријатеља изагнати из 
земље. Он се нада да ће се моћи носити с оба 
противника, и с Латинима и с Теукрима. После тога 
позове богове и заветује им дарове. Међутим Ру- 
тули стану један другога соколити на бој. Један 
воли Турна због лепоте и младости, други због 
његових краљевских предака, трећи због његових 
славних дела. 

Док Турно тако спрема срца својих Рутула 
за рат, Алекта одлети журно к Теукрима на својим 

стигијским крилима. Овде она употреби једно друго 
лукавство, да дође до циља. Пошто је разгледала 
место на обали, где је лепи Јуло ловио звери, го- 
нећи их на коњу у замке, кокитска девојка пусти 
његовим керовима у ноздрве мирис од једног јелена, 
те они полете у правцу, од куда је мирис долазио. 
Тај јелен је био узрок рату до кога је дошло из- 
међу Тројанаца и Латина. Тир, чувар краљеве стоке 
и његових добара, и његова деца имали су једног 
дивног јелена с големим роговима, кога беху отргли 
од мајчине сисе. Тирова кћи Силвија много се с 
њим забављала; она му је плела меке венце око 
рогова, чешљала га је и купала у бистром из- 
вору, а он је све то мирно сносио. Навикнут да 
га господарица милује и храни за столом, он би 
ишао у шуму и ту би лутао до дубоке ноћи, па 
се онда опет враћао кући. Ето тог јелена нањуше 
бесни керови малог Јула у тренутку кад је жи- 
винче пливало по једној реци низ воду поред 
зелене обале и хладило се од врућине, далеко од 
своје куће. Асканије, горећи од жеље да улови 
тако лепог јелена, управи на њега свој лук. По- 
може му Алекта и његова десница не промаши: 
звиждећи силно трска прође јелену кроз сла- 
бине. Али он рањен побегне дома, па јечећи уђе 
у шталу и крвав стане цвилети (изгледало је као 
да моли за помоћ), да се по целој кући разлегало. 
Силвија га прва опази и грдећи своје мишице 
стаде звати у помоћ сељаке из околине. Они у 
тренутку долете (јер у шуми је страшна Алекта), 
један с нагорелом батином, други с тешким чвр- 
стим коцем, сваки с оним што беше нашао и што 
гнев беше начинио оружјем. Тир, који је ту близу це- 
пао један храст на четворо, истргавши с не малом му- 
ком секиру из дрвета, почне сазивати око себе 
сељаке. Онда Алекта, пошто дође тренутак да учини 
зло, изиђе из свог скровишта, па се дигне на висок 

кров од колибе и с његовог највишег врха да па- 
стирски знак и духне у крив рог, те се разлегне њен 
тартарски глас, од кога задрхта цела шума. Чу га 
и Тривијино Језеро и река Нар, чија се вода бели 
од сумпора, чуше га и језеро Велин, а матере се 
препадоше и притискоше децу на груди. На тај 
страшни глас, куд год је био допро, сељаци полете 
са свих страна дочепавши оружје. Али и тројанска 
младеж похита Асканију у помоћ из свог табора 
на капије. Стадоше у бојни ред и једни и други. 
"Сад се више не бију као сељаци кољем и батинама, 
које су на врху нагорене, него секирама с два се- 
чива и мачевима, који стрче на пространом бојишту 
као класје на њиви. Штитови и шлемови блистају се 
на сунцу и бацају светлост чак до неба. Тако из- 
гледа море кад духне ветар: најпре се мало заљуља 
и забели, за тим се диже све више и више, док не 
почне да баца из самога дна таласе чак до неба, 
Први паде млади Алмон, најстарији син Тиров. 
Он беше изашао испред остале војске. Једна 
стрела фијукну и забоде му се у грло, те крв 
затвори пут којим глас пролази и угуши га. Око 
њега попадају многи, међу њима и старац Галез, 
који дође да развади борце. То је био најпра- 
вичнији и најбогатији човек у Аузонији; његовој 
се кући враћало с паше пет стада оваца и пет 
крда говеда, а сто плугова му је орало земљу. 


Док се они тако боре и још не могу једни 
друге да победе, Алекта, пошто је испунила обе- 
ћање, заподела крвав бој и одмах у почетку оборила 
доста људи, остави Хесперију, па се врати кроз 
ваздух на небо и ту, охоло и победнички, проговори 
Јунони овако: „Ето, завадила сам их и заплела у 
тужан рат; реци им сад да направе пријатељство 
и савез, пошто сам Теукре попрскала аузонском 
крвљу. А учинићу и ово, ако је то зацело твоја воља: 
уплешћу у рат и суседне вароши, разносећи по њима 

о» 

свакојаке гласове, и распламтећу им у срцима љубав- 
за бојеве, те ће притећи са свих страна у помоћ. 
Расућу по селима оружје“. На то јој рече Јунона:. 
„Доста је ужаса и преваре; узрок је рату ту, ух- 
ватили су се у коштац, крв ће и даље бојити 
оружје (које је сваки у првом тренутку шчепао). 
Такву свадбу нека свадбују красни син Венерин и 
краљ Латин. Ти пак не смеш даље лутати по етар- 
ском ваздуху; то не допушта господар високог 
Олимпа. Зато иди одавде; ако овде има још што. 
да се учини, ја ћу то урадити“. Тако рече Са- 
турнова кћи. Онда Алекта рашири крила, из којих | 
засикташе змије, па пође с етарских висина у Кокит. :3 
Има једно место усред Италије под високим пла- | 
нинама, чувено и много помињано, долина Ампсанкт. 

С две стране она је затворена густом мрачном | 
шумом, а средином њеном тече кривудав бујан | 
поток шумећи преко камења. Ту се налази једна 
страшна пећина, одушка Дитовог грозног царства, 

из које Ахерон излази и из које се диже некаква 

кужна пара. Ту уђе мрска богиња Алекта и тада се 

смири небо и земља од ње. 


Међутим рат се, захваљујући краљици Јунони, 
распали свом жестином. Пастири, сви колико их 
беше, полете с бојишта у варош, носећи погину- 
лог младића Алмона и Галеза с унакаженим лицем, 
па стану молити богове и Латина да их освети. 
Дође и Турно и онда настане још већи ужас. И, 
док други вичу због крвопролића и бесне, он 
подвикне Латину овако: „Ви зовете Тројанце на 
престо, ви хоћете да се ородите с Фрижанима, а 
мене гоните од себе!“ На те речи Латини, чије жене 
и матере у заносу као баханткиње скачу по не- 
проходним шумама, — није малу љубав уживала 
Амата код Латинака — скупе се са свих страна, 
опколе кућу Латинову и стану тражити рат, у 
пркос предсказањима богова и у пркос судбини. 


СПЕВ СЕДМИ 21 


А краљ не уступа. Он изгледа као стена у мору, 
која, услед своје тежине, стоји непомично усред 
силних таласа, што штекћу око њеи ударају у њу 
с високом праском (стење унаоколо пени се и 
шуми, али се не покреће с места, вода баца морску 
траву на њ, а оно је враћа натраг). Али кад није 
никако могао да их одврати од њихове намере 
(све је ишло, како је Јунона хтела), онда он, по- 
звавши за сведоке богове и танани ваздух, овако 
проговори : „Авај! савлада нас судбина, дохвати 
нас олуја! Несрећници, ви ћете својом крвљу пла- 
тити ову безбожност. А тебе, Турне, чека страшна 
казна; ти ћеш после покушати да умилостивиш 
богове даровима, али ће бити доцкан. Што се мене 
тиче, ја сам једном ногом већ у гробу, ја сам на 
уласку у тихо пристаниште смрти; само што нећу 
бити сахрањен, као срећни људи, с почастима.“ 
Рече то, па се повуче у дворе, а управу у рату 
остави Турну. 

Био је у хесперијској Лацији обичај, који су 
албанске вароши: увек поштовале као свет и којим 
данас врше господари света, Римљани, кад хоће да 
објаве коме рат, било да се спремају да завојште 
на Гете, Хиркане и Арапе, било да имају намеру 
поћи на Индијанце или на Исток на Парћане, — 
да потраже од њих натраг своје заставе.“ Храм 
бога рата има двоја врата, која се сматрају као 
"света. Она су од храстовине оковане гвожђем, те 
су вечита, а затварају се са сто тучних преворница. 
Осем тога с прага тог храма никад се не удаљава 
Јан. Кад народни оци реше да се зарати на кога, 
онда сам конзул, обучен у квиринску трабеу и га- 


1 Од Албе, по причи, водило је порекло тридесет вароши. 


3 Две римске војводе, Крас и Антоније, били су по- 
беђени у ратовима који су водили с Парћанима и били су 
изгубили своје заставе. Те заставе добио је Август доцније 
натраг. 

бијску тогу, отвори та врата која зашкрипе и уз- 
викне : „Нека буде рат.“ На то за њим пође мла- 
деж, и трубе од туча затреште и пусте своје потмуле 
гласове. И од краља Латина сад траже његови 
поданици, да на тај начин објави Енејиним људима 
рат, и да отвори та страшна врата. Али он не 
хтеде ни да их се дотакне, он се грози да учини 
тај гнусни корак, те побегне и сакрије се у мрак. 
Онда се краљица богова спусти с неба, па сама 
својом руком гурне тешка врата, Прскоше гвоздени 
довратници и врата се отворише. Сад плане и Аузо- 
нија, која је дотле била мирна и непомична. Једни 
се спремају да иду пешке у поље, други јашу на 
бесним коњма који дижу прашину, а сви стали 
да траже оружје. Неки узели па мажу машћу шти- 
тове и копља, те се они светле, или оштре секире 
брусом, неки опет весели носе заставе и слушају 
звук трубе. Пет великих вароши кују на наковњима. 
оружје : силна Атина!, поносити Тибур, Ардеја, Кру- 
стумерија и Антемна, окићена кулама. Ту се праве 
шлемови који ће чувати главе, плету од врбовог 
прућа штитови, кују оклопи од туча и сјајне доко- 
ленице од гипког сребра, претапају дедовски ма- 
чеви у пећима. Нико више не мисли на раоник и 
срп или на плуг. Већ и трубе дају знак и таблице 
с лозинком разносе се међу војнике. Један узима 
у брзини из куће шлем, други преже коње који 
хржу, трећи опет намешта на руку штит или на- 
влачи оклоп исплетен од троструке златне жице или 
опасује верни мач. 

Музе, сад отворите Хеликон“ и почните ми 
казивати, који су краљеви водили тај рат, које су 
војске с њима ишле и прекрилиле бојно поље, који 
су јунаци онда живели у италској земљи, још у то 
време богатој храбрим људима, и каква су славна. 


7 У Италији. 
2 Да би могао ући к њима. 

дела починили. Ви се сећате добро тога, богиње, 
и можете ми рећи; до нас је једва допрла бледа 
успомена. 

Први наоружа војску и пође у бој Мезенције 
с тиренских обала, Мезенције који презире богове. 
Њему је довео из вароши Агиле хиљаду људи 
(али га они не могоше спасти од смрти) његов 
син Лаус, од кога није било лепшег човека, осем 
Лауренћанина Турна, и који је особито умео да 
кроти коње и савлађује дивље звери. Он је за- 
служивао да буде боље среће него његов отаци 
да му не буде Мезенције родитељ. 

Иза њих иде преко поља на колима, која су 
закићена победничком палмом иу која су упрегнути 
коњи с којима је њихов господар односио трку, 
син лепог Херкула, лепи Авентин. На штиту он 
носи значку коју је од оца наследио, хидру, с њених 
хиљаду змија, које јој обавијају тело. Њега је ро- 
дила кришом свештеница Реја у шуми на брду 
Авентину, затрудневши од Херкула, кад је, пошто 
је убио Гериона, дошао у лаурентска поља и ту 
у реци Тибру окупао хиберска говеда. Његови 
војници носе у рукама пиле, штапове с гвозденим 
шиљком, сјајне мачеве и сабинска копља. Он пак 
забацио на плећа голему лавовску кожу — тај 
страшни Херкулов плашт, — тако да су му над 
главом дошли чупава страховита грива и бели зуби, 
и такав пође у Латинов двор. 


За тим дођу два близанца, млади Аргивљани 
Катил и пламени Корас из Тибура, који је тако 
назват по њиховом брату Тибурту.: Они излете 
испред убојног реда и јуришу на густа копља, те 
изгледају као оно синови облака, кентаури, кад 
слете брзо с високих врхова Хомоле и снежног 


_ 1 Катил, Корас и Тибурт, унуци аргивског цара Амфи- 
араја. 


- 

Отриса кршећи дрвета с великом праском у шу- 
мама које им стоје на путу. 

Ту је и краљ Кекул, основалац града Пренесте, 
за кога се увек веровало да је био син Вулканов, да 
је рођен међу стоком у пољу и да је нађен на 
огњишту. За њим иде велика војска ; њу чине сељаци 
из Пренесте која се налази на једном брду, из Га- 
бије где се много поштује Јунона, с хладног Анија, 
из херничких кршева које прскају хитри потоци, 
па момци што долазе из богате Анагније и с обала 
твојих, оче Амазене. Они немају сви оружја, не 
звекећу у свих штитови нити под свима зврје кола; 
највише их носе праћке с мецима од сивог олова, 
а други имају по два копља у руци; њима главу 
покрива капа од вучје коже, лева им је нога боса, 
а десна обавијена у опанак од сирове коже. 

И Месап, укротилац коња, син Нептунов, кога 
не може нико убити ни огњем ни мачем, исукао је 
мач и позвао на „оружје своје народе који одавно 
живе у миру и који су се одвикли од рата. Он 
сакупља Фесцењане, Фалиске, даље оне који живе 
на брду Соракту, у пољима флавинским, на брду 
и језеру Циминском и у Капенским шумама. Иду 
они у корак и певају свог краља, као оно снежни 
„лабудови, када се враћају с паше кроз лаке облаке, 
пуштајући из дугих вратова милозвучне гласе, те 
се ори на далеко река Каистар и бара Азија. И 
нико не би помислио гледајући њихов силан број 
да је то тучем наоружана војска која иде на не- 
пријатеља, него би рекао, да с отвореног мора 
хита јато промуклих птица, као какав облак, к обали. 


Ето и Клауза који води порекло од једне ста- 
ринске сабинске лозе и који је преселио у Ла- 
цију велико клаудијево племе и основао трибу 
клаудијевску, кад су Сабињани примљени у Рим. 
Он предводи велику војску, а и сам вреди колико 
једна велика војска. С њим иду Амитерњани, у го- 

лемом броју, стари Квирини, сви Ерећани, и Му-_ 
тушани, богати маслином, даље становници града 
Номента и они који живе у розејским пољима око 
Велина. на страшним кршевима брда Тетрика, на 
брду Северу, у Касперији, у Форули, на рекама Хи- 
мели, Тибру и Фабарису, у хладној Нурзији, у Хорти 
и на обе обале реке Алије, чије је име проклето. 
Толико се таласа ваља у Либијском Мору, кад се 
страшни Оријон загњури у њ зими, толико класова 
сазрева лети на сунчевој топлоти на обалама Херма 
или у ликијским њивама које се жуте од њих. Зве- 
кећу штитови, а земља одјекује испод ногу. 

И Агамемноновић Халез, непријатељ тројанског 
племена, одмах упрегне коње у кола и потрчи у 
помоћ Турну с великим бројем ратоборних племена. 
Ту су Масичани који мотиком окопавају своје дивне 
винограде, Аурунци који су сишли са својих ви- 
соких брда, Сидицини који живе близу мора; Ка- 
лешани, Волтурњани који дођоше са своје реке пуне 
плићака, сурови Сатикуљани и Осци. Њихово је 
оружје кратко копље, зашиљено на оба краја и утвр- 
ђено за један витак кајиш; леву руку покрива им 
мали кожни штит, а из близа бију се мачевима са- 
вијеним као срп. 


Ни ти нећеш остати непоменут у мом спеву, 
Ебале, за ког каже прича да га је родио с једном 
нимфом, Себетовом кћери, у својим старим данима, 
Телон, кад је владао над Телебојима на Капреји. 
Али Ебал не би задовољан с оним земљама које 
му отац остави и прошири на далеко своје краљев- 
ство: он је владао над Сарашћанима, и пољима 
које кваси Сарно, и над Руфранима, Батуљанима, 
Целењанима и онима које гледају с висине зидови 
града Беле и чија је земља врло богата воћем. Сви 
они бацају џилите као Теутони, главе покривају 
кором, коју скидају с плутовог дрвета, штитови и 
мачеви су им од сјајног туча. 


У А 

И ти си дошао, срећни и прослављени јуначе, 
из врлетне Нерзе, с твојим Еквикулцима, народом 


суровим, који много лови по шумама, који кад оре 


гони стоку бодући је копљем и који воли да пљачка 
и да живи од плена. 

Дође храбри Умброн, свештеник у племену 
марувском, кога посла његов краљ Архип. На шлему 
му маслинова гранчица. Он уме да успављује гује 
и водене змије отровног даха својим мађијским 
речима и додиром руке да их утишава, кад се 
разгневе, и да од уједа њихова лечи. Али рану коју 
му зададе дарданско копље не мога да извида, не 
помогоше му ни његове басме ни траве, бране по 
марсијским брдима. Умброне, тебе су оплакали Ан- 
гвитијин Гај, Фуцинско Језеро, провидно као стакло, 
и остале бистре воде. 

Ту је и дивни јунак, Хиполитов син Вир- 
бије, који је одрастаоу Егериној шуми на влажној 
обали Арицијског Језера, где се налазио Дијанин 
олтар. За Хиполита се прича ово. Њега оптужи 
маћеха оцу и зато му, на молбу очеву, Посејдон 
уплаши коње и он погине. Али га Дијана поврати 


у живот лековитим травама и доведе опет на овај х 


свет, где сјаје небеске звезде и где има ваздуха. 
Онда свемогући отац богова, љут што се један 
смртни враћа из подземног мрака на сунчеву свет- 
лост, вргне муњом Фебовића,! проналазача тог лека 
и те вештине, у стигијске вале. Међутим блага 
Тривија сакрије Хиполита на једно тајно место, 
пославши га нимфи Егерији у њен гај, да ту, под 
промењеним именом Вирбије, проведе, усамљен и 
незнан, век. С тога што су коњи, уплашивши се од 
неког морског чудовишта, збацили младића из кола 
на обали, ту животињу не пуштају Тривијином 
храму и њеној светој шуми. Ипак зато, његов је 
син јурио преко поља у бој на колима, у која беху 
упрегнути ватрени коњи. 


1 Ескулапа. 

А Турно иде међу првима с оружјем у руци. 
Од свих је лепши и све је надвисио за читаву главу. 
На његовом шлему с троструком перјаницом пред- 
стављена је Химера која бљује из чељусти ватру 
као Етна. У колико је страшнија и крвавија битка, 
у толико више бесни и већу ватру сипа. На ње- 
говом опет сјајном штиту израђена је од злата 
Ијона као крава, с роговима издигнутим горе и покри- 
вена длаком (особит предмет за уметника !), њен чу- 
вар Арго и отац Инах, који сипа из нашаране урне 
воду. За њим иду пешаци са штитовима, као какав 
облак, и густа њихова чета испуњује цело поље. Ту 
су аргивска младеж, аурунске чете, Рутули и стари 
Сикани, Сакрани и Лабици са обојеним штитовима; 
даље они који ору твоје, Тиберине, висове и свету 
обалу Нумицијеву, и они који обделавају раоником 
рутулске брежуљке и Киркино Брдо ; па становници 
поља која штите Јупитар Анксур и Феронија што 
ужива у зеленој шуми; на послетку, становници из 
црне сатурске баруштине и с ледене реке Уфенса, 
· која крчи пут у море кроз дубоке долине. 

Осем ових јунака дође, из волшчанског пле- 
мена, јунакиња Камила, водећи са собом коњанике 
који се блистају од туча. Њене руке нису навикнуте 
на преслицу и корпицу са женским радом ; она је 
научила да сноси тешке битке и да на коњу пре- 
стиже ветрове. Да трчи поврх жита, она не би по- 
вредила његово нежно класје, да се пусти преко 
морских таласа, она не би поквасила табане — тако 
брзо јури. Из кућа и поља изашла сва младеж 
и жене, па јој се диве, гледајући с отвореним устима 
њено скрлетно одело што јој покрива нежна ра- 
мена, златну иглу која јој је забодена у косу, ликиј- 
ски тоболац и штап од миртовог дрвета с гво- 
зденим вршком. 


ПИК 

Кад Турно истаче на лаурентској тврђави ратну 
заставу, кад затрешташе потмуло трубе, кад он 
потера бесно коње и завитла оружјем, одмах се 
ускомешају духови, одмах се цела Лација листом 
диже и младеж обузме ратни бес. Главне војводе 
Месап, Уфенс и Мезенције, безбожник, скупљају са 
свих страна војнике, те њиве остају пусте. У исто 
време буде послан Венул у град великог Диомеда, 
да тражи помоћ и да јави да су Тројанци у Лацији, 
да је Енеја дошао на лађама с побеђеним пенатима 
и да говори како му је суђено да буде краљу 
Италији, да уз њега пристају многа племена и да 
му се име шири по Лацији. А Диомед, имао је још 
Венул да дода, добро зна — боље него краљ 
Турно и краљ Латин — шта на то треба да радим 
какав свршетак рата да жели. 

То се дешавало у Лацији. Видећи све то, јунак 
Лаомедоновић баци се у велику бригу, премишља 
мисли свакојаке и час се одлучује за једно час за 
друго. Изгледао је као светлост сунчева или месе- 
чева, кад је одбије вода која дрхти у суду од 
туча: она лети овамо онамо, диже се у виси 
удара у таваницу. Била је ноћ и по целој земљи 
сва жива створења, и она што иду по земљи и 
птице које лете по ваздуху, уморна, спавала су ду- 
боким сном, кад отац Енеја на обали и под хладним 
небом, узнемирен због рата, леже, да одмори уморно 

тело. У сну му се учини да бог тог места, старац 
Тиберин, изиђе из дражесне реке Тибра и из лишћа 
од топола, огрнут кабаницом од танког сивог платна 
и с венцем од рогоза на глави, и да га стаде со- 
колити овим речима: 


„Јуначе божанског порекла, који си спасао од 
непријатеља тројански град, па нам га доносиш 
опет натраг, да вечито траје, ти кога очекује Лаурент 
и земља латинска, овде је твоја нова отаџбина, 
овде су твоји пенати, немој узмаћи и немој се пла- 
шити тог рата: стишао се сав гнев богова. А да не 
би мислио да је ово празан сан, ето кажем ти да ћеш 
на обали под храстом наћи једну голему белу крмачу 
где лежи на земљи, а око њених сиса тридесет тако 
исто белих прасади. [Ту ћеш подићи град, у коме 
ћете безбедно живети и одморити се од мука што 
сте их претрпели |. Тридесет година после тога осно- 
ваће Асканије славну Албу. То што ти предсказујем 
биће зацело. А сад ћу ти, слушај, у неколико речи 
казати, како ћеш савладати препоне које те чекају. 
У овим крајевима живе Аркађани, потомци Евандрови. 
Они су дошли као пратиоци краља Евандра под 
његовом заставом и подигли у брдима један град 
који су назвали по имену свог праоца Паланта 
Палантеј. Они стално ратују с латинским племеном. 
Начини с њима савез и војуј с њима заједно. Ја 
ћу те сам водити с обале уз реку. и помоћи ћу ти, 
да савладаш веслима њен ток. Хајде устај, Венерин 
сине, и, чим звезде почну залазити, помоли се ју- 
нони, обећај јој дарове, као што је то ред, и гле- 
дај да утишаш њен гнев. А мени ћеш принети 
жртве онда, кад победиш. ја сам бог реке Тибра, 
која тече у пуноме току, ронећи обале, преко пло- 
дних њива и која је од свих река најмилија небу. 
Ту су моји пространи двори, а извирем близу 
етрурских градова на висинама“. 

Рече, па зарони у дубоку воду и спусти се 
на дно. У том тренутку свану и Енеја се пробуди 

из сна. Он устане и гледајући како се сунце рађа 
на небу захити, како то вера налаже, воде шакама 
из реке и проговори овако: „Нимфе, лаурентске 
нимфе, од којих воде реке порекло, и ти, оче Тибре, 
с твојом светом реком, примите Енеју под своје 
окриље и сачувајте га од опасности. Рогати боже,! 
краљу вода хесперијских, који си се сажалио на 
моје јаде, ја ћу ти увек указати сваку част и 
приносићу ти жртве, макар где, макар из које земље 
извирала твоја дивна река. Само буди ми на по- 


моћи и потврди ми брзо једним знаком да је ис- · 


тина што си ми обећао.“ Тако говори, па избере 
између лађа две с по два реда весала, снабде их 
веслачима и другове наоружа. 

Кад али наједанпут гле чуда! Једна бела кр- 
мача с прасцима исте боје на његове очи леже на 
земљу, у шуми која беше ту на зеленој обали. И 
њу и њену прасад Енеја закоље и принесе на жртву 
теби, теби, свевишња богињо Јунона. А бог Тибар 
целе те ноћи стишавао је бурну реку и тако је 
умирио, да јој је површина била глатка као у баре 
или каквог тихог језера, те се веслачи нису морали 
ништа напрезати. Они дакле пођу и стану брзо 
одмицати, без великог шума. Клизи јеловина нама- 
зана смолом преко воде, а таласи и дрвета чуде се, 
ненавикнути на тај призор, штитовима, који на да- 
леко бацају зраке, и шареним лађама које плове по 
реци. Тако момци веслају дан и ноћ по реци, која 
има многе и дуге завојице, и секу зелене шуме које 
се огледају у тихој води. Ватрено сунце беше сти- 
гло већ на средину неба. Наједанпут Тројанци 
с лађа опазе у даљини градске зидове, тврђаву и 
ретке куће, које се сад, захваљујући римској моћи, 
дижу до неба, а онда су, за владе краља Евандра, 
биле мале и сиромашне. Брже веслачи завеслају 
к том граду и наскоро му се приближе. 


' Речни богови представљани су с роговима. 

Случајно тог дана приносио је краљ Евандар, 
пореклом Аркађанин, свечану жртву, у гају пред 
градом, великом Амфитрионовићу и небеским 6о0- 
говима. Заједно с њим палили су тамјан син ње- 
гов Палант, младићи из првих кућа и убоги се- 
натори, а топла крв пушила се на жртвеницима. 
Чим они опазе високе лађе где се приближују 
тихо кроз мрачну шуму, захитајући воду веслима, 


"обузме их ужас и сви скоче са столова. Храбри 
 Палант заповеди им да не прекидају жртве, па 


онда дочепа копље, излети пред лађе и из далека 
с једне узвишице повиче : „Момци, шта вас је нагнало 
да пођете овим непознатим путем 2 Куда ћетег Од 
ког сте ви родаг Из које сте земље 2. Доносите 
ли нам мир или рат 2“ На то отац Енеја пружи руку 
с мироносном маслиновом гранчицом и проговори 


„с високе крме овако: „Ти видиш пред собом Тро- 


јанце, који хоће да се освете Латинима, што су их 
одагнали, безбожници, кад су код њих потражили 


"заштите. Тражимо Евандра. Однесите му ове речи 


и реците му да су дошле изабране дарданске вој- 
воде, да га моле за савез и помоћ“. Чувши то име, 
Палант се забезекну и рече: „Био ко био, изиђи, 
дођи као гост у наш дом и говори с мојим роди- 
тељем,“ па га узе за десну руку и чврсто му је стеже. 
За тим пођу, оставе реку и уђу у гај. 

Ту Енеја проговори краљу ове пријатељске 
речи : „Најбољи међу Грцима, судбина је хтела да 
се на тебе обратим с молбом и да ти дођем с гран- 


"чицом украшеном траком. Ја се нисам уплашио 


што си Аркађанин, што си војвода данајски и 
рођак Атрејевићима, по оснивачу ваше лозе.! Моја 
храброст, света пророчанства богова, заједнички 
преци и твоја слава разнесена по целом свету 
довели су ме теби; осем тога судбина је то 
хтела и ја сам јој се радо покорио. Дардан, наш 


1 Јупитру. 

најстарији предак, оснивач Троје, био је, како Грци 
причају, син Електрин, а Електру је родио див Атлас, 
који држи на плећима небески свод. Основалац 
опет ваше лозе је Меркур, кога је родила лепотица 
Маја на врху ледене Килене, а Маји је, ако ћемо веро- 
ватионом што смо чули, отац био тај исти Атлас, који 
држи небо са звездама. Тако обе наше лозе потичу 
од исте крви. Ослањајући се на то, ја нисам послао 
најпре посланике, који би испитали твоје располо- 
жење, него сам дошао сам главом на твој праг, да 
те молим. Исто оно даунско племе, које води 
с тобом крвав рат, заратило је и на нас; оно мисли 
да му, ако нас одагна, ништа неће сметати да 
освоји целу Хесперију и море које плави обе њене 
обале!. Задајмо један другом веру. Ми смо јунаци у 
рату, наше су мишице и наша младеж опробани 
на делу“. 

Тако говораше Енеја. За све то време Еван- 
дар посматраше његове очи и лице, гледаше га 
од главе до пете. За тим ће рећи ово неколико речи: 
„Пајхрабрији Тројанче, још како те познајем и при- 
мам ! Како се радо сећам говора, гласа и лица твог 
великог родитеља Анхиза ! Памтим, кад је Лаоме- 
доновић Пријам посетио сестру Хезијону у њеном 
краљевству на Саламини, па је одатле дошао у 
аркадску земљу. Био сам онда сасвим млад: тек 
ми се образи беху осули маљама. ја сам се дивио 
тројанским војводама, дивио сам се и Лаомедоно- 
вићу, али све је био надвисио Анхиз и мене обузе 
ватрена младићска жеља да га ословим и да му 
стиснем десницу. Приступим му ближе и горећи од 
жеље да ми буде гост, одведем га у град Фенеј. 
Растајући се са мном, он ми даде диван тоболац, 
ликијске стреле, хламиду извезену златом и две 
златне узде, које сад има мој Палант. Ја сам дакле 
задао веру коју тражите и, чим сутра први зраци 


' Јадранско и Тиренско. 

падну на земљу, даћу вам помоћи, те ћете весело 
отићи. А сад, кад сте дошли као пријатељи, про- 
славимо заједно ову годишњу жртву, коју не ваља 
прекидати, и навикните се већ сада да седите за 
столовима својих савезника. 

То рече, па заповеди да се опет донесу јела 
и пехари, које беху дигли, и посади сам људе на 
траву, а Енеју позове, да седне на столицу од јаво- 
рова дрвета, на мек јастук и чупаву лавовску кожу. 
Онда одабрани младићи и свештеник који је жртво- 
вао донесу печену утробу од закланих бикова и 
пуне корпе дивног хлеба и стану служити вином. 
Енеја и младићи тројански узму преда се читава 
леђа од голема бика и утробе од жртава и почну 
јести. 

Пошто утолише глад и престаше јести, рећи 
ће краљ Евандар: „Госте Тројанче, ову жртву и 
светковину нисмо ми установили и овај жртвеник 
нисмо поставили великом богу Херкулу из празна 
сујеверја и што не познајемо старе домаће 60- 
гове, него зато што нас је он спасао од једне 
велике опасности. Погледај најпре ону стену тамо 
што изгледа да ће сад да падне, погледај то го- 
лемо камење што је разбдацано на далеко, ту го- 
милу од разваљених стена и ту пусту пећину у 
брду. У тој дубокој пећини, у коју ни сунчеви зраци 
не продиру, становао је страшни Как. Под се њен 
увек пушио од свеже крви, а на високој капији 
увек вишаху бледе људске главе с којих је капала 
крв. Том чудовишту био је отац Вулкан; зато му 
је, грдосији, при ходу Ољувала на уста црна ватра 
измешана с димом. Најзад дође и! к нама Алкеје- 
вићз и спасе нас од те беде. Он, најстрашнији освет- 
ник злочина што га је икад било, поносит што је 


1 Као и толиким другима. 
2 Херкул. 

убио Геријона са три тела и што га је опленио, 
дође овамо гонећи големе волове, који притискоше 
ову нашу равницу и обале Тиброве. Али бесни Как, 
не хотећи да пропусти ни једну прилику згодну за 
какво неваљалство, украде с паше четири дивна 
бика и четири од најлепших јуница. А да их Хер- 
кул не би по трагу нашао, он их одвуче за репове 
у своју пећину, те су отисци од њихових ногу во- 
дили у противном правцу. Он их, дакле, сакрије у 
својој мрачној стени, на коју нису упућивали ни- 
какви знаци. Међутим Амфитрионовић, пошто је 
напасао говеда, стане-их скупљати, спремајући се 
за одлазак. Али кад пође, волови почну тужно му- 
кати, тако да су се орила цела шума и брдашнца 
с којих су силазили. На то се одазове једна од 
јуница из простране Какове пећине и тако изда 
лупежа. Бес обузме Алкејевића, узаври му црна 
жуч од бола, и он шчепа своје оружје, своју чвор- 
новату храстову батину, и појури уз високо и стрмо 
брдо. Онда наши први пут видеше Кака уплашена 
и унезверена. Сместа он побегне, бржи од Еура, 
у своју пећину ; страх му даде ногама крила. Чим 
уђе у њу, он одмах раскине гвоздене ланце о ко- 
јима је висила једна голема стена (то је било дело 
његова оца), те она падне и затвори врата. Таман 
он то учини, а Тиринћанин стигне, бесан, пред 
пећину, па шкргућући зубма стане бацати очи на 
све стране, тражећи где би могао ући. Три пута, 
сав пламтећи од гнева, прејури очима цело брдо 
Авентин, три пута у залуд покуша да разбије та ка- 
мена врата и три пута се врати у долину, да се 
одмори. Озго на пећини дизала се високо, високо 
једна шиљата стена, која беше тако згодна да 
на њој грабљиве птице праве гнезда. Ту стену, 
која је била нагнута на лево према Тибру, Хер- 
кул гурне с десне стране, ишчупа је из корена 
и онда је брзо отисне доле. Она се сруши с та- 

квом праском, да се небо проломи, да се обале 
размакоше: и да Тибар, престрављен, удари на- 
траг. У исти мах указа се мрачна пећина, Какови 
скривени големи дворови,“ у свем свом простран- 
ству. Изгледало је као да се земља од неке силе 
распукла, те се види подземни свет и царство 
бледих сенака, које је мрско и самим боговима, 
и у тој големој бездни Мани, који су се попла- 
шили од светлости што је продрла к њима. Из- 
. ненађена тако и затворена у шупљој стени, на- 
падне Алкејевић Кака озго својом батином и 
стане бацати на њ све што му дође до руку, дрва 
и камење, велико као воденичко. Кад Как виде да 
не може побећи из ове опасности, он почне из 
својих чељусти, уз страшну рику — за дивно чудо! 
— бљувати црн дим измешан с ватром, којим оба- 
вије целу кућу, те у пећини наста ноћ и ништа се 
није могло видети. Алкејевић не могаде одолети 
срцу, него једним скоком улети кроз ватру унутра, 
у најгушћи дим. Ту шчепа Кака, који је у залуд у 
мраку просипао ватру, обема рукама за гушу и 
дотле га стезаше, док му очи не искочише и грло 
се не осуши. За тим одмах ишчупа врата и отвори 
мрачну кућу, те се појаве на светлости украдена 
говеда. Онда он дохвати наказну лешину за ноге 
и извуче је напоље. Ми се не могасмо довољно 
нагледати тих страшних очију, тог лица, тих чупавих 
полуживотињских груди и тих уста у којима се 
ватра беше угасила. Од то доба приноси се у част 
Херкулу ова жртва, од то доба овај дан славе 
потоњи нараштаји из захвалности. Овом свечаности 
руководи Потитије и с њим чланови Пинаријеве куће. 
Овај жртвеник пак, који ћемо увек поштовати као 
највећу светињу, подигао је сам Херкул. Хајде, мла- 
дићи, у знак захвалности за такво доброчинство 


1 Јер су сувише уске да приме толику стену. 

окитите главе венцима, узмите у руке пехаре, при- 
зовите нашег заједничког бога и излијте вина“. 
Рече, па обави око главе гранчицу од јабланова 
дрвета, које је посвећено Херкулу, те му се ње- 
гово лишће од две боје измеша с косом, и узе 
у десну руку пехар за жртвовање. Одмах и остали 
стадоше весело сипати вино на сто и молити се 
боговима. 

У том се помоли вечерњача. Онда свештеници, 
с Потитијем на челу, запрегнути, како је то обичај, . 
кожним прегачама! и с буктињама у рукама, приступе 
столу, па стану метати на њ свакојаке ђаконије, а 
на жртвеник пуне зделе. Тако гозба отпочне по- 
ново. У исто време појаве се салији, у два хора, 
једном од младића и другом од стараца, с венцима 
од јабланових гранчица око главе, да певају око 
олтара на којима гори ватра. Они стану опевати 
Херкула и његова славна дела: како је најпре руком 
удавио две грдне змије, што их је на њега била 
послала његова маћеха ; како је ударио на славне 
градове Троју и Ехалију, па их срушио; како је 
хиљаду тешких мука поднео у служби Еуристејевој 
(у те га муке ували богиња Јунона која беше кивна 
на њега). „Непобедни боже, ти си убио Хилеја и 
Фола, које су родили облаци и који су били пола 
људи а пола коњи, па критско чудовиштез и големог 
лава под немејском стеном. Од тебе су задрхтале 
стигијске воде и вратар Орков, лежећи у својој 
крвавој пећини на полуизглоданим костима, а ти 
се ниси уплашио ни од каквог чудовишта, ни од 
самог Тифоеја џиновска стаса, који витла бесно 
оружјем. Ти ниси изгубио присуство духа, кад те 
је лерњанска хидра опколила својим многим гла- 
вама. Здраво, право чедо Јупитрово, нова дико 


1 Остало је тело голо. 
2 Били су кентаури. 
8 Бик који је сипао огањ. 

небеских богова. Дођи нам, посети свечаност коју 
приређујемо у твоју част“. Та су јуначка дела Хер- 
кулова они славили; на послетку стану певати о 
Каку, како је бљувао ватру, и о његовој пећини. 
Од њихове песме разлегаше се цела шума и одје- 
киваху брда. 

Пошто бише испуњени верски обреди, сви 
пођу у град. Краљ, погнут од старости, иде с Ене- 
јом и својим сином и разговара о разним ства- 
рима, те не осећа умор од пута. Енеја баца на све 
стране живо поглед, диви се и местима кроз које 
пролази, запиткује весело час за овај час за онај 
споменик из прошлих времена и слуша шта му 

краљ одговара. Евандар, оснивач Палантеја, гово- 
раше му овако: „У овим су шумама живели домаћи 
фауни и нимфе и некакви људи који беху никли 
из тврда храстова дрвета. Они нису имали ника- 
ква образовања, нису умели да прежу волове нити 
да скупљају пољске плодове у амбаре и да штеде 
што би стекли. Њих је хранило воће и трудан 
лов. Први који их стаде просвећивати био је Са- 
турн. Он дође међу њих с етарског Олимпа, бежећи 
од Јупитра који му оте царство. Он скупито дивље 
и по брдима раштркано племе, даде му законе и ту 
област назове Лација,! јер ту нађе склоништа. Онај 
златни век о ком се приповеда био је за владе тог 
краља. Сатурн је тако владао својим народом у 
потпуном миру, док није постепено наступио други 
век, гори од његовог, и док се није с њиме поја- 
вило ратно беснило и среброљубље. За тим су у ту 
земљу дошли Аузонци и Сиканци, и она је често 
мењала име.“ Иза тога њоме су владали краљеви, 
међу којима је био и Тибар, суров човек дивовског 
стаса. Ми Италци смо после по његовом имену на- 
звали реку Тибар, која тако изгуби своје старо име 
Албула. Мене је у ове крајеве довела, пошто сам 

прогнат из отаџбине, после дугог лутања по дале- 
ким морима, свемогућа и неизбежна судбина ; ја 
сам амо дошао по заповести своје матере, нимфе 
Карменте, и бога Аполона“. Тако рече. па му показа 
жртвеник и капију коју су Римљани назвали Кар- 
менталском у почаст нимфе Карменте, пророчице, 
која је прва предсказала да ће Енејини потомци и 
Палантеј постати славни. За тим му покаже један 
велики гај, који је ватрени Ромул начинио уточиштем 
и назвао Азилом:, и Луперкал, под једном хладном 
стеном, тако назван по Пану Ликију, како тог бога 
зову у Паразији. Показа му и свети Аргилетски Гај 
и исприча му смрт свог вероломног госта Арга, _ 
позивајући се на то место за доказ о својој не- 
виности.“ За тим га доведе к Тарпејској Стени и 
Капитолију који се сад блиста од злата, а некад 
је био зарастао у трње. Већ онда су сељаци по- 
штовали то страшно место, тај камени шуму, као 
свете, и већ онда су пролазили туда са страхом. 
„У овој шуми, — рече краљ — на овом брежуљку 
са шумом на врху станује један бог, — који, то не 
знамо. Аркађани мисле да су виђали често самог 
Јупитра, како тресе црном егидом и скупља облаке. 
А ова два порушена града што видиш, то су ос- 
таци из старих времена. Један је од њих основао 
отац Јан, а други Сатурн, први се звао Јаникул, а дру- 
гоме беше име Сатурнија“.3 Тако говорећи између 
себе, они су се приближавали дому сиромашног 
Евандра. А кад беху код форума и дивних Карина, 
они виде на више места говеда која пасијаху му- 
чући. Најзад стигоше краљевом дому. Онда ће 
Евандар рећи: „На овај праг ступио је Алкејевић, 
кад се враћао као победилац из Шпаније, у овај 
је дворац ушао. Презри и ти, госте, богатство, буди 

' Уточиште. 

2 Он га је посветио, да би покајао убиство Аргово. 

8 На Капитолину. 

достојан тога бога и уђи не презирући сирома- 
штину“. Рече, па уведе Енеју дивовског стаса под 
кров своје тесне куће и посади га на прострто 
лишће и једну кожу од либијске мечке. 


Спушта се ноћ и својим црним крилима по- 
крива земљу. Онда Венера, мајка Енејина, бојећи се 
с разлогом претњи Лауренћана и њихове буне, стане 
овако говорити у златној ложници Вулкану, свом 
мужу, опијајући га божанском љубављу: „Док су 
арголидски краљеви у рату с Тројанцима пустошили 
Пергам и његове тврђаве, којима је било суђено да 
пропадну и да их непријатељ погази, ја нисам, мили 
мој мужу, никад тражила од тебе да бедним Тројан- 
цима помогнеш вештином и оружјем, нисам хтела 
да те трудим залуд, ма да сам много дуговала деци 
Пријамовој и ма да сам често оплакивала судбу Ене- 
јину. Сад је мој син, по заповести Јупитровој, дошао 
у земљу рутулску. Зато те молим, свети мој боже, 
да ми даш оружје за њега, моли те мајка за сина. 
Кћи Нерејева и жена Титонова могле су да те умоле 
својим сузама. Погледај те народе што се скупљају, 
погледај колико је градова затворило капије, па 
оштри оружје да упропасти мене и моје.“ Рече и, 
видећи да он оклева, загрли га својим меким и 
снежним рукама. Он одмах осети како га подилази 
ватра коју је осећао увек у њеном загрљају, како 
му она продире чак у срж од разнежених костију. 
Тако огњена муња, кад загрми, пројури кроз облаке. 
Осети то Венера (она зна вредност своје лепоте) и 
обрадова се. Онда Вулкан, обузет вечном љубављу, 
рече: „Зашто тражиш тако далеко разлоге, да би 
оправдала своју молбу г Куда се деде поверење 
које сидо сад, богињо, имала у менег Да сам знао 
да су те за време тројанског рата мучиле ове бриге, 
ја бих и онда помогао својим оружјем Тројанцима; 
ни свемогући наш отац ни судбина нису забрањи- 
вали да Троја и Пријам живе још других десет го- 


40 ЕНЕЈИДА 


дина. И сад, ако хоћеш да ратујеш, ако си се на 
то одлучила, обећавам ти да ћу ти направити све 
што моја вештина и снага, ватра и мехови могу 
да створе од гвожђа и растопљена електрона. Пре- 
стани молити и немој сумњати у своју моћ“. Рекавши 
јој то, он је загрли, па јој легне у крило и преда 
се слатком одмору. 

Дође поноћ и свет се избуди из првог сна. 
У то доба устаје домаћица која мора да зарађује 
хлеб преслицом, па распрти пепео, подстакне ватру 
што под. њим тиња и слушкиње тера на рад, при 
светлости од жишка (хоће што више да уради и 
откида од ноћи), да би сачувала част мужевљевој 
ложници и извела ситну децу на пут. Вредан као 
и она,.устадеи бог ватре из меких душека, да иде 
на свој ковачки посао. Поред сицилијске обале и 
Еоловог! Липара диже се једно острво с високим 
брдима која се диме. У његовој утроби направили 
су огњем киклопи себи пећине, које грме без пре- 
станка као и пећине под Етном. Разлежу се силни 
ударци по наковњу ; прште комади халипскоггвожђа; 
пламти ватра у пећима. Ту станује Вулкан, та се 
земља зове Вулканова. Тамо, дакле, сиђе сада бог 
ватре с висока неба. У пространој пећини већ кују 
гвожђе киклопи, међу њима и Бронт, Стероп и 
Пиракмон с голим мишицама. То они праве муњу, 
једну од оних муња што их отац богова често 
баца на земљу с неба. Један су део већ и угла- 
чали, а други још није готов. Тој муњи они беху 
већ додали по три пруге града, пљуска, црвене 
ватре и крилате олује, а сад су јој додавали страшни 
блесак, прасак и гнев који Јупитар излева на пре- 
неражене људе. Мало даље одатле, неколико дру- 
гих киклопа граде кола с крилатим точковима за 
бога Марса; он ће се на њима возити и дизати 


!' Ту влада Еол, бог ветра. 

на оружје људе и градове. Једна опет трећа го- 
мила ових дивова глача егиду, то страшно оружје 
Паладино, и змије на њој, испреплетане и са златним 
краљуштима, и дотерују Горгонину главу која. и ако 
одсечена, ваља очима и која ће красити богињине 
груди. „Уклоните све, рече он, оставите све запо- . 
чете послове, киклопи, синови Етнини, и пазите шта 
Ћу вам рећи. Треба исковати оружје једном храбром · 
јунаку. Сад треба снаге, сад хитрине, сад је потребна 
ваша вештина. Пожурите се, немојте оклевати !“ Не 
рече ништа више. Али киклопи одмах приону на 
посао, поделивши га коцком између себе. Стаде по- 
тоцима тећи туч и злато, у пространој пећи топи се 
челик који задаје ране. Дивовски ковачи искују голем 
штит, који ће моћи да одоли свима латинским ко- 
пљима ; седам округлих плоча споје једну с другом. 
Једни дувају у мехове ; други потапају у воду туч који 
цврчи. Стење пећина од удараца по наковњу. Ки- 
клопи дижу с великом снагом мишице по такту и 
машицама окрећу час на ову, час на ону страну 
металну масу. 

_ Док се отац Лемњанин журио с овим послом 
ту, у Еоловој земљи, Евандра пробуди блага све- 
тлост у његовој сиромашној кући и јутрења песма 
птичја испод крова. Скочи старац на ноге, навуче 
тунику и притегне тиренске сандале ; за тим забаци 
на плећа кожу од пантера и обеси тегејски мач о 
лево раме. С њим пођу два пса, чувари његова 
прага, и стану пратити у стопу господара. Иде че- 
стити јунак соби, у којој беше гост његов Енеја, 
размишљајући о разговорима, које је с њим водио 
и о обећању које му је дао. Кад али и Енеја по- 
ранио и ето му иде на сусрет. С њим беше и Ахат, 
а уз Евандра иђаше син му Палант. Сусревши се, 
они стегну један другом деснице, па онда посе- 
"дају насред куће и стану се разговарати по милој 
вољи!'. Најпре рече краљ овако: „Велики војводо 


1 Јер прошлог дана нису могли због свечаности. 

теукарски, док си ти жив, ја не могу признати да 
је Троја побеђена и да је царство пропало. Мала и 
незнатна је помоћ коју ја могу да укажем у рату 
тако славном јунаку. С једне стране затворени 
смо реком која долази из Етрурије, с друге опет 
потискује нас Рутул, чије оружје звечи унаоколо 
под нашим градским зидовима. Али ја ћу ти из- 
радити помоћ једног великог народа, израдићу да 
он пошље своју велику војску у твој табор. Један не- 
очекивани случај каза ми начин како ћемо се спасти 
Та ти си дошао овамо, јер тако хоће судбина. Не- 
далеко одавде налази се прастара варош Агила, с ње- 
ним џиновским грађевинама. Њу је основало једно 
јуначко лидијско племе, које се некада настанило у 
брдовитој Етрурији. Дуго година цветала је она, 
док је не покори љутим оружјем Мезенције и почне 
њоме сурово владати. Што бих помињао страшна. 
убиства и друга зла дела тог тиранина! Нека би 
богови дали да они његово племе дочекају исто! 
Он је чак дотле ишао, да је уз живе људе приве- 
зивао лешине — руке би саставио с рукама, а лице 
с лицем, па их тако мучио, док не би умрли после 
дугог времена у том страшном загрљају измрљани 
крвљу и гнојем. Али грађанима се на послетку до- 
сади трпети те страхоте, па скоче на оружје и 
опколе тиранина у његовој кући, побију му дру- 
жину и запале кров. Мезенције се спасе из тог 
покоља и побегне у рутулску земљу Турну, који 
га узме у заштиту. Онда цела Етрурија скочи на 
оружје у оправданом гневу и стане тражити краља, 
да га казни. Ето, Енеја, ја ћу израдити да ти будеш 
војвода и овим силним хиљадама. Њихове густе 
лађе шкрипе на обали од беса и ишту да се полази. 
Али један стари харуспекс задржава их и овако 
говори : „О бирани меонски! младићи, о јунаци од 
старог колена, ви се с правом љутите на Мезенција, 


! Лидијски. 

оправдан је бол који вас гони на непријатеља. Али 
знајте да судбина не да ни једном Италцу да влада 
тим великим народом. Зато се постарајте за војводу 
из туђине“. Чувши то, етрурска се војска престрави 
и оста на свом месту, недалеко одавде. Међутим ми 
Тархон пошље поклксаре, круну, скиптар и остале 
краљевске знаке и поручи да дођем у табор и да 
узмем тиренско краљевство. Али ја сам тром, јер ми 
је крв од старости хладна као лед, и године ми 
исцрпеше снагу; ТО ми смета да владам ; сувише 
сам стар и слаб за јуначка дела. ја бих склонио 
сина, да ме замени, да није делом Латинин, по- 
што му је мати Сабелка. Зато иди ти, храбри тро- 
јански и италски војводо, иди, тебе зову богови. 
Осем тога даћу ти Паланта, наду и утеху нашу; 
нека изучи под твојим руководством тешку ратну 
вештину, нека од младости гледа твоја дела и нека 
им се диви. Од своје стране ја ћу му дати две 
стотине Аркађана коњаника, све по избор младе 
и снажне момке, а две стотине он ће сам скупити“. 


Он тако рече. На то Анхизовић Енеја и верни 
Ахат, с обореним очима, стадоше размишљати у 
свом тужном срцу о тешкоћама које их очекују. 
Наједанпут Китерка да знак из ведрог неба: из 
етра блесну муња и загрми. Учини се да се све сруши 
и да тиренска труба затрешта у ваздуху. Сви по- 
гледају горе. Гром за громом разлеже се страховито, 
на једном ведром делу неба, између облака, севају 
муње и сударају се с праском. Сви се запрепасте, 
само тројански јунак не. Он познаје да је то грм- 
љавина коју му је обећала његова божанска мајка, 
и рече овако: „Немој мислити, домаћине, о том, 
ни шта ово чудо значи; то се мени Олимп обраћа. 
Моја божанска мајка обећала ми је да ће ми по- 
слати овај знак, кад букне рат, и да ће ми донети 
кроз ваздушне просторије оружје које је Вулкан 
сковао. Авај, какав покољ очекује јадне Лауренћане; 

како ћеш љуто бити кажњен од мене, Турне, колико 
ћеш, оче Тибре, под својим валима ваљати штитова, 
шлемова и лешина храбрих јунака ! Нека траже рат 
и нека покваре савез !“ 

Рекавши то, он устане са свог високог седишта 
па најпре подстакне на Херкулову жртвенику ватру 
која тињаше, а за тим ступи пред лара, коме прошлог 
дана беху принели жртву, и пред скромне пенате. 
Ту закољу Евандар и тројанска младеж по обичају _ 
одабране овце. После тога Енеја отиде к лађама, 
види своје другове и између њих изабере најхра- 
брије, да га прате у рат. Остали се пак спусте лагано 
низ воду и пођу да јаве Асканију о том што се де- 
сило и о оцу. Тројанци добију коње који ће их од- 
нети у тиренска поља; особито леп беше Енејин, 
кога свега покриваше жута лавовска кожа с позла- 
ћеним сјајним канџама. Ћ 


Одмах се распростре по малој вароши глас 
да неки коњаници иду брзо двору тиренског краља. 
Мајке се, престрављене, стану још усрдније мо- 
лити боговима; што се опасност више приближава, 
све их већи страх обузима, а Марсов лик све им 
већи изгледа. Међутим отац Евандар ухватио на 
поласку сина за десницу и кроз силне сузе овако 
му говори : „ОХ, кад би ми јупитар вратио прохујале 
године, ох, да хоће да ме поврати у доба, кад сам 
први пут, под самом Пренестом, разбио предњи 
убојни ред непријатељски, па спалио гомиле од 
штитова и овом мишицом послао у Тартар краља 
Ерула, кога је мајка Феронија родила, с три срца, 
страшно је рећи ! (њега је требало три пута напасти 
и три пута убити, па да га убијеш, али га ова десница 
три пута победи и одузе му сва три живота). Кад би 
то било, ја се не бих истргао из твог слатког загрљаја, 
сине, нити би икад мој сусед Мезенције могао нанети 
овој глави толику срамоту, кољући мачем тако стра- 
ховито и лишавајући варош толиких грађана. О 

вишњи богови, и ти силни господару њихов Јупитре, 
молим вам се, смилујте се на аркађанског краљаи 
чујте моје очинске молбе. Ако је суђено да ми Па- 
лант остане здрав и читав, да га опет видим и 
опет загрлим, онда вас молим, дами подарите жи- 
вота и пристајем да поднесем сваку невољу. Али, 
Судбино, ако си му спремила смрт, онда нека ми 
одмах сад буде крај, док се још колебам између 
наде и страха, док те, драго дете, моја једина и 
позна љубави, држим у загрљају, и док ми тај стра- 
шни глас није допро до ушију“. Тако говораше 
родитељ при растанку, па онда паде, и слуга га 
однесе у дворе. 

Међутим коњаници беху већ изишли на отво- 
рене капије. Међу првима иде Енеја и верни Ахат, 
за њима други тројански главари, у средини Палант, 
који пада у очи са свог плашта и штита, укра- 
шена сликама. (Изгледа као оно Даница, коју Ве- 
нера воли него све друге пламене звезде, кад се 
окупа у океану, па помоли на небу своје лепо 
лице и разагна мрак). На градским зидинама стоје 
уплашене матере и очима прате облак од прашине 
и коњанике који се блистају у тучном оружју. Они 
међутим у дугом реду хитају кроз шипражје (бирају 
најкраћи пут свом циљу); диже се цика, коњи 
ударају у суху земљу копитама, разлеже се топот. 
Има близу студене реке која запљускује град Церу 
један голем луг, који је од старине и на далеко 
поштован као свет; он је са свих страна окру- 
жен брежуљцима, у које се увлаче долине и који 
су покривени црном јеловином. Прича се да су 
стари Пелазги, који су живели први у латинској зе- 
мљи, тај луг посветили богу поља и стоке, Силвану, и 
установили један празник у његову част. Недалеко 
одатле стајаху Тархон и Тиренци у утврђеном околу; 
с једног брежуљка већ се могаше видети цела њи- 
хова војска, како се шири по пространом пољу. Тамо 

се упути отац Енеја са својим одабраним момцима 
и ту стану уморни, да се одморе и да одморе коње. 

Ту дође Енеји сјајна богиња Венера кроз етар- 
ске облаке и донесе му дарове. Она га спази код 
студене реке, у тој забаченој долини, где стоји мало 
даље од својих другова, па му приђе и ослови га 
овим речима: „Сине, ево ти дарова које сам ти 
обећала и које је израдио с великом вештином мој 
супруг ; кад се на скоро сукобиш с охолим Лаурен- 
ћанима и бесним Турном, ти се немој устезати да 
их позовеш на мегдан“. Рече Китерка, па загрли 
сина и онда остави блиставо оружје под један храст 
према њему. Енеја, обрадован богињиним поклонима 
и толиком почашћу, не може сит да се нагледа 
тог оружја, гледа га задивљен и узима у руке час 
страшни шлем с перјаницом који бљује ватру, час 
смртоносни мач, сад големи оклоп од туча, који 
изгледа црвен као крв и сија се на далеко као 
што се сија модри облак, кад га запале сунчеви 
зраци, сад опет лаке доколенице од електрона и од 
два пута топљена злата или копље и штит са сли- 
кама које се не даду описати. На том је штиту 
бог ватре, који зна шта ће бити у будућности, на- 
сликао догађаје из италске повеснице и римске по- 
беде, цео будући Асканијев род и ратове по реду 
којим су вођени. Он беше ту представио, у зеленој 
пећини Марсовој, једну вучицу на земљи с два де- 
тета близанца, који се играју без икаква страха 
око њених дојака и сисају, док их она, савивши 
витки врат, глади сад једног сад другог језиком 
по телу. Мало даље одатле беше насликао Рим 
и како Римљани отимају у пуном циркусу, о великим 
циркуским играма, Сабињанке и рат који се излеже 
одатле између Ромулових људи с једне и старца 
Тација и строгог града Кура с друге стране. По- 
сле тога видиш наоружане краљеве, како након 


боја стоје пред жртвеницима са зделама у руци 

и, приносећи на жртву једну свињу, углављују са- 
вез. Недалеко одатле растржу, по заповести Туло- 
вој, двоја брза кола с по четири коња на две стране 
лажљивца Мета — требало је богме да одржиш 
реч, Албанче! — па му онда вуку утробу по шуми, 
те крв прска шибље и капље с њега. Ту су пред- 
стављени и Порзена, како је опсео с огромном вој- 
ском Рим, па му заповеда да прими опет прогнатог 
Тарквинија, и Енејевићи који за слободу јуре у бој. 
Види се Порзена где бесни и прети, што се Кокле 
усудио да поквари мост и што је Клелија побегла 
из сужањства, па скочилау реку. А на врху тар- 
пејске тврђаве стоји пред храмом Манлије и чува ви- 
соку Капитолију. На Ромуловом двору видиш, стрши 
слама која изгледа као нова. Ту је и једна гуска! 
која је израђена од сребра, лети по позлаћеним тре- 
мовима и јавља гачући да су Гали на прагу. Они 
су прошли кроз шипражје којеје око вароши, па 
су опколили тврђаву, заштићени црном ноћи: коса 
им златна, златна и туника, сјају им се пругасте 
кабанице, око снежних вратова висе им златни 
ланци, сваки од њих витла у руци два алпијска тешка 
копља, а тела заштићују дугим штитовима. Ту беше 
божански уметник чекићем извајао салије, како скачу, 
и наге луперке, па њихове шиљасте шешире с ки- 
ћанкама од вуне и штитове који падоше с неба, па 
честите госпође које се возе по вароши у меким ко- 
лима, носећи са собом свете утвари. Мало даље 
одатле видиш и Тартар, дубоки улаз у Дитово цар- 
ство, злочинце како их муче и Катилину, који је обе- 
шен о једну стрму стену и гледа дршћући у лице фу- 
рије ; видиш и побожне душе како су се одвојиле од 
злочинаца, а међу њима Катона“ који им дели правду. 
Између ових слика пружа се пространо море, на- 


1 Гл. речник под именом Манлија. 
2 Млађи. 

чињено од злата; оно је узнемирено и ти ви- 
диш таласе како се беле од пене; овде онде опет 
сјајни делфини од сребра пливају у круг, ударајући 
репом по води, и се«ху узбуркано море. На средини 
штита на пучини могао си видети две флоте, око- 
ване тучем, спремне да се сукобе код Акције : ври 
Леуката од њих, а златно оружје баца зраке на 
таласе, те се блистају. С једне стране води Италце 
у бој Август са сенаторима и народом, пенатима 
и великим боговима. Он стоји на високој крми, 
шлем му бљује код слепих очију на обе стране 
пламен, а на глави му блиста Цезарева звезда. Друго 
крило његових лађа води Агрипа — ветрови су 
повољни за њега, богови му помажу; на глави му 
се блиста сјајно ратно одличје, венац украшен кљу- 
новима од лађа. С друге стране иде Антоније с вар- 
варском војском, наоружаном разним оружјем; он 
иде од народа, који живе онамо, одакле се Зора по- 
маља, и на Црвеном Мору, и које је победио, и води 
· са собом Мисир, силе с Истока и Бактре што станују 
на крају света. Њега прати, срамота! његова жена, 
једна Мисирка:. Све те лађе јуре у бој у један мах, 
цело се море узбурка и запенуши под ударцима ве- 
сала и трокраким кљуновима. Обе стране хитају на 
пучину ; рекао би, то плове Киклади који су се отки- 
нули од својих места или да се висока брда суда- 
рају једно с другим — с таквом жестином наваљују 
момци на лађе с кулама. Лети запаљена кучина, лу- 
кови сипају стреле с гвозденом вршком, Нептунова 
поља“ румени дотле још не виђени покољ. Краљица, 
у средини, соколи мисирским систром војнике и још 
не види иза себе две змије. Мисирски богови, свако- 
врсна чудовишта, и Анубис с псећом главом бори 


' Клеопатра. 
2 Море. 

се против Нептуна и Венере и против Минерве. Усред 
окршаја бесни Марс, изрезан у гвожђу, и страшне 
фурије, које су слетеле из етарске висине; ту је и 
Неслога, која корача овамо онамо весело с ра- 
здртом хаљином, а за њом иде Белона с крвавим 
бичем. Све то гледа озго: Акцијски Аполон и за- 
пиње свој лук, те страх обузима Мисирце и Инди- 
јанце и Арабљане и Сабеје и они окрећу леђа. И 
саму краљицу видиш где попушта конопце и ра- 
запиње једрила, пошто се помолила боговима да 
јој даду повољан ветар. Њу је бог ватре представио 
како је пребледела у страху од смрти, која је ускоро 
очекује усред покоља, и како је носе таласи и ја- 
писки ветар. Према њој опет види се Нил, грдосија 
једна, где тужи и, с раширеним рукама, маше својом 
хаљином и зове побеђене у своја модра наручја и 
скровите вале. Међутим Цезар улази у Рим, при- 
ређује троструки тријумф, обећава италским бого- 
вима бесмртан дар, заветује се да ће подићи у 
разним деловима вароши три стотине великих хра- 
мова. Улице се оре од весеља, игара и пљескања, 
у свима видиш Римљанке где се окупиле на молитву 
и олтаре окићене свечано, а пред њима леже на 
земљи заклани јунци. Сам Август седи на прагу 
сјајног Феба, белом као снег“, па гледа побеђена 
племена која пролазе поред њега у дугом низу, 
различна и по језику и по оделу и оружју, прима 
поклоне од народа и веша их о високе стубове 
дивног трема. Ту је бог што мекша тврдо гвожђе 
насликао номаде из Африке (с немарно опаса- 
ном хаљином), Лелеге, Карце, и Гелоне наору- 
жане стрелама; ту видиш Еуфрат, који сад тече 
лакше,з ту су и Морини, који станују на крају света, 


1 Он има на брду код Акције храм. 
2 Праг је од белог мрамора. 
8 Због победа; с тога што је покорен. 

дворога! Рајна и непобеђене Дахе и Аракс који не- 
радо гледа изнад себе мост. 

Те слике гледа Енеја на штиту који је сковао 
Вулкан и који је он добио од своје мајке. И ако 
не зна, шта оне све треба да значе, он ипак ужива 
у њима, и, не знајући, он диже на рамена славу и 
дела својих потомака. 


1 Рајна и Ваал. 

Док се то догађа овде, пошље Сатурнова кћи 
Јунона с неба Ириду смелом Турну. У том тре- 
нутку баш је он седео у гају свог претка Пилумна 
у једној светој дољи. Њему овако проговори Тау- 
мантова кћи ружичастих уста: „Турне, оно што ти 
нико од богова није смео обећати, а што си толико 
желео, ето ти је донео сам собом данашњи дан. 
Енеја је оставио свој град, другове и лађе и пошао је, 
да потражи краља Палатинца! Еуандра у његовој 
престоници. И то није све: он је допђо до последњих 
градова Коритске“ Земље, па скупља војску међу та- 
мошњим сељацима лидског порекла“ и оружа их. 
Шта се колебашг Сад је тренутак да потражиш 
своје коње и кола. Не оклевај ни часка, него навали 
на непријатељски табор и, у забуни, која настане за- 
узми га“. Рече, па се диже крилима небу под облаке 
и у лету начини голем сјајан лук. Познаде је мла- 
дић, па подиже обе руке звездама и овако про- 
говори за њом: „Иридо, дико небеска, ко те по- 
сла мени из облака овамо на земљу 2 Од куда 
одједанпут ова светлост на небуг Видим где се 
небо по средини отворило и како се звезде крећу 
по њему. После ових знамења поћи ћу у бој, па 
ма које било божанство, у чије ме име зовеш“. 


· 1 Подсећа на Паланта, праоца Аркадскога. 
2 Етрурске. 
8 По причи Етрурци су дошли у Етрурију из Лидије. 
4“ 

Тако рече, га тим приступи реци, па захити с повр- 
шине воде и стаде се дуго молити боговима и за- 
ветовати им силне дарове. 

За мало па се крете отвореним пољем цела ру- 
тулска војска. У њој пуно коњаника и пуно јунака 
у оделу златом извезеном. Првим убојним редо- 
вима заповеда Месап, позаднином млади Тировићи, 
а у средини је војвода, [Турно иде овамо онамо 
с оружјем у руци и све је за читаву главу надвисио]. 
Иде војска и изгледа као оно дубоки Ганг, пошто 
прими у себе седам бујних река, па продужи ток 
тихо, или као плодоносни Нил, кад се с поља која је 
поплавио повуче у своје корито. Наједанпут опазе 
Теукри како се диже црн облак од прашине и како 
помрчина покрива поља; први их опази Каик, који 
беше на бедему према непријатељу, па нада дреку. 
„О грађани, повика он, какав је то црни облак 
што се ваљаг Брзо оружје, дајте копља, пењите 
се на зидове; хеј, ето непријатеља!“ С големом лар- 
мом Теукри појуре на све капије и начичкају се по 
зидовима. јер овако им је био наредио при по- 
ласку Енеја, као искусан ратник: ако се за њего- 
вог одсуства штогод деси, нека се не усуде 
изићи на отворено поље и сударити се с неприја- 
тељем, него нека чувају табор и бедеме. Зато они, 
и ако их стиди гнев гоне да ударе на непријатеља, 
ипак затворе капије и по заповести Енејиној стану 
с оружјем у руци чекати напад у пространим ку- 
лама. Турно полети напред, престигне војску која 
се креташе споро и, с двадесет одабраних коњаника, 
појави се изненада под градом. Он јаше трачког 
коња с белим пегама, а на глави му златан шлем 
с црвеном перјаницом. „Младићи, повика он, ко 
ће први са мном да хитне џилит на неприја- 
теља 2 Ево.“ Рече, па завитла копљем и хитну га 
кроз ваздух, започне тако бој, па онда полети на 

коњу преко поља. Његова војска кликне и јурне 
за њим дижући страховиту ларму. Али Теукри 
неће да изиђу на отворено поље, него чувају та- 
бор. Чуде се Рутули том, а Турно, нестрпљив и 
жељан боја, јури на коњу овамо онамо, па разгледа 
зидове и тражи, где би могао ући. Као што оно 
вука, кад вреба до иза поноћи, бијен ветровима и 
кишом, пред пуним тором, а не може ништа ја- 
гањцима који су се сакрили под своје матере па 
безбедни блеје, као што њега, дакле, спопадне бес 
(та глад га мори тако дуго и чељуст му је жедна 
крви): тако исто обузе Рутулца пред тим 3зиди- 
нама страшан гнев, бес му продре до у саме тврде 
кости. Како да продре у табор, како би извукао 
Теукре из бедема у пољег Наједанпут он јурне 
на лађе, које су се налазиле поред табора, опко- 
љене насипом и реком, викнувши друговима да 
иду с њим, да их запале, и шчепавши, сав пламтећи, 
запаљен. луч. Угледајући се на њега, Рутули полете 
и сваки дохвати с огњишта по један угарак. Разне- 
соше тако ватру; гори луч пун смоле, пламен му 
обавија црн дим, а Вулкан баца врео пепео до небеса. 
| О Музе, који бог спасе Теукре од тог стра- 
шног пожара 2 Ко сачува лађе од те ужасне ватрег 
Реците. У оно време, кад је под брдом Идому 
Фригији Енеја градио лађе и спремао да се навезе 
на дубоко море, кажу да је Берекинтија, мати богова, 
овако проговорила силном Јупитру: „Сине, учини 
што ће те замолити мила мајка; ти си госпо- 
дар Олимпа. Ја имам одавна једну борову планину 
која ми је много драга; на њеном врху био је се- 
новит гај од црних борова и од јаворова, у коме 
су приношене жртве. Ова дрвета ја сам драго- 
вољно дала дарданском младићу, да од њих на- 
прави лађе; али сад ме је обузео страх и брига. 
Опрости ме страха и испуни својој мајци молбу, 
да те лађе не савладају ни таласи ни ветрови; 

нека им буде то, кад су саграђене од дрвета из 
наше планине.“ На то ће јој одговорити син, који 
креће небеске звезде: „О мајко, шта мислиш ти 
да ја могу учинити против судбине Шта тражиш 
ти за те лађе 2 Зар ти хоћеш да оне буду бесмртне, 
и ако их је градила смртна рука, и да Енеја си- 
гуран прође кроз толике опасности 7 Који је тај 
бог што има толику моћг Не, против судбине 
не могу ништа да учиним, али ћу ти учинити ово: 
свима оним лађама које се год буду спасле од 
таласа и које буду довезле дарданског војводу у 
Аузонски Залив и у Лаурентску Земљу ја ћу одузети 
смртни облик и наредићу им да буде богиње у 
широком мору и да секу, као Нерејида, Дота и 
Галатеја, грудима пенушаве таласе“. Рече и закле 
се на то реком свог стигијског брата,! њеном водом, 
која јури пуна црне смоле, и њеним обалама. Још 
климну главом, у знак потврде, те задрхта цео 
Олимп. | 
Најзад. прође време које беше судбина одре- 
дила и дође обећани дан. Онда Турнов напад под- 
сети мајку богова да треба да спасе свете лађе од 
пожара. Најпре Тројанци и Рутулци опазише дотле 
невиђену светлост, и један голем облак и хор Ки- 
белин= прелетеше преко неба пошавши с истока; 
за тим се из висина захори страшан глас који 
чуше обе војске: „Теукри, немојте трчати престра- 
вљени, да браните лађе, немојте се лаћати оружја: 
пре ће Турно запалити море, него што ће попалити 
ваше свете лађе. А, ви, лађе, хајте слободно и бу- 
дите морске богиње; то вам наређује мати ваша.“ 
На то све лађе прекину ужад, којом су биле везане 
за обалу, па, као што то чине делфини, гњурну 
се с кљуном напред у дубине морске, а за тим се 


1 Плутона. 
2 Корибати. 

— да дивног чуда! — врате у облику девојака и 
запливају морем. 

Запрепастише се Рутули, зграну се и сам Ме- 
сап, коњи му се уплаше, а река Тибар хучећи пот- 
муло најпре стаде, па онда пође назад. Али смели 
Турно не изгуби наде; он поче овако соколити 
другове и грдити своје: „Ово што се десило, де- 
сило се на несрећу тројанску ; овако Јупитар одузе 
нашем непријатељу средство којим се обично спа- 
савао; сад Рутулцима не треба више оружје и 
ватра да га униште. Теукри дакле не могу сад 
преко мора, они немају никакве наде да побегну; 
на ту страну они не могу умаћи. Земља је пак у 
нашим рукама, јер су под оружјем толике хиљаде 
Италаца. Не бојим сеја никаквих одговора божјих, 
којима се ти Фрижани хвалишу; доста је Усуду 
и Венери што су се Тројанци искрцали на плодна 
поља аузонска. И мени је суђено да мачем уништим 
то проклето племе, које ми: оте жену; није оно 
само Атрејевиће на овакав начин увредило и није 
само Микени слободно да се лати оружја. „Али 
доста је један пут пропасти“. Да, али им је било 
доста и један пут погрешити и показати да презиру 
цео женски род. Они се уздају у своје бедеме и 
шанчеве. Али је то слаба заштита од смрти. Зар 
они нису видели како су у пламену пропали тројан- 
ски зидови, сазидани Нептуновом руком Него, 
о моји одабрани јунаци, ко ће од вас са мном про- 
бити бедем и јурнути у престрављени табор. Мени 
не треба противу Теукара Вулканово оружје: нити 
хиљаду лађа“. Нека им се придруже и сви Етрурци, 
опет нека се не боје да ћемо се ми користити 
мраком и да ћемо учинити што крађом, или да 
ћемо се сакрити коњу у трбух: ми ћемо усред 
бела дана њихове зидове са свих страна опасати 


1 Какво је био добио Ахил. 
2 Колико су имали Грци под Тројом. 

ватрама. Ја ћу им показати да немају посла с Да- 
најцима и Пелазгима, које је Хектор десет година 
одбијао. А сад, јунаци, пошто је прошао већи део 
дана, проведите остатак у одмору, задовољни с успе- 
хом, = будите спремни за бој“. Међутим Месапу 
буде поверена брига да намести на капији страже 
и да око бедема наложи ватре. Четрнаест војвода 
рутулских буде одређено, да пазе са својим војни- 
цима на зидове; свакога од њих прате по стотину 
младића, који се блистају у злату и имају пурпурне 
перјанице. Сграже отиду на своја места, ту се момци 
смењују редом, а док једни стражаре, дотле други, 
лежећи у трави, пију вино и изврћу крчаге од 
туча. Светле ватре, стражари проводе будни ноћ 
у коцкању. 

То гледају озго с високих бедема Тројанци 
и не испуштају оружје из руку. Бојећи се препада, 
они пажљиво мотре на капије, спуштају мостове 
на куле, доносе оружје. Мнестеј и жестоки Серест 
настоје да се ради како треба ; њима је отац Енеја 
наредио да управљају младићима, ако би загро- 
зила каква опасност. Сва је војска на бедему и 
сваки врши своју дужност, која му је коцком до- 
дељена. 

Капију је чувао Низ, син Хиртаков, кога посла 
Енеји за пратиоца, као необично храбра јунака, 
хитра копљаника и одлична стрелца, ловкиња Ида. 
С њим беше Еуријал, од кога није било лепшег 
човека у Енејиној војсци; он је био још готово 
дете, тек га беше гарила прва наусница. Њих дво- 
јица много су се волели, они су увек заједно ју- 
ришали на непријатеља. И сад су ето заједно чували 
стражу код капије. У један мах рећи ће Низ: „је ли 
Еуријале, да ли су нам то богови распламтели 
овако срца, или нам је свакоме бог страсна жеља 
да се бијемо. Срце ми хоће већ одавно, да јурнем 
у бој или да учиним какво друго јунаштво које није 
задовољно с овим миром. Ти видиш, колико се Ру- 

тули уздају у себе: ватре им светлуцају тек овде 
онде, целу је војску опхрвао сан и вино, на да- 
леко влада тишина. Слушај, дакле, шта ја мислим 
и каква је мисао обузела моју душу. Сви, и на- 
род и старешине, ишту да се пошљу Енеји људи, 
који ће му доставити све како је овде и који ће 
га позвати да дође. Ако ми обећају да ће ти дати 
што будем искао за тебе — јер мени је довољна 
слава —, ја ћу поћи, да то учиним, а чини ми се да 
под оним хумом има пут, који води до зидова града 
Палантеја“. Задиви се Еуријал толикој жељи за сла- 
вом и овако проговори свом пламеном пријатељу: 
„Како, Низе, зар ти нећеш мене да узмеш са со- 
бом, да те пратим на овом путу 2 Зар да те пустим 
сама у толике опасностиг Није мене тако васпи- 
тао усред страхота тројанскога рата мој отац 
храбри Офелт, нити сам, пратећи дичног Енеју кроз 
све несреће које му је доделила судбина, икад теби 
учинио што, да би зато требало према мени тако 
да поступиш. У мојим грудима, веруј, куца срце 
које презире смрт, ја сам готов да платим жи- 
вотом славу што је и ти хоћеш да задобијеш“. На 
то ће Низ: „Ја нисам сумњао да ти нећеш смети 
поћи са мном (нити бих имао права сумњати), не, 
тако ми силни Јупитар и остали богови, који гле- 
дају. на моје предузеће добрим очима, помогли да 
се вратим теби као победилац. Али ја бих хтео, 
ако случајно пропаднем или ако ме неко од б6о- 
гова упропасти (а у оваквом једном предузећу лако 
се може десити да погинем), хтео бих, да ме ти над- 
живиш ; ти си млађи и теби више приличи да живиш. 
Нека буде некога ко ће ме отети или откупити од 
непријатеља и за тим сахранити у земљу, или ко ће 
ми, ако то не допусти судбина, као што често бива, 
подићи гробну хумку и на њој приносити жртве. 
Осем тога нећу, дете, да завијем у црно твоју 
мајку, која је од толиких матера једина имала 

срца да пође са својим сином, оставивши град ве- 
ликог Акеста“. А Еуријал ће: „Махни те ништавне 
разлоге : ја не одустајем од своје намере, него по- 
хитајмо“. У исто време сн пробуди стражаре и, 
кад они заузму њихово место, њих двојица пођу 
Асканију. 

Сва жива створења одмараху се у сну забо- 
равивши своје бриге и муке, само се старешине тро- 
јанске, све одабрани младићи, беху окупили на 
веће, да реше једно крупно питање, шта да раде 
и ко да иде, да јави Енеји шта се догађа. Стоје они 
наслоњени на своја дуга копља и са штитовима у 
рукама усред табора на отвореном пољу. Наједан- 
пут дођу њима Низ и Еуријал и замоле да их 
одмах саслушају : ствар је важна и вреди због ње 
прекинути разговор који воде. Јуло их одмах прими 
и нареди Низу да говори. Онда Хиртаков син овако 
проговори : „О Енејевићи, саслушајте нас мирнои 
немојте што рекнемо одбити на наше године. Код 
Рутула влада мир, они спавају, пошто су се наки- 
тили вина. А близу капије од табора, која се на- 
лази недалеко од мора, тамо где се пут рачва у 
двоје, ми смо својим очима видели место, згодно 
да се провучеш поред непријатеља. Ватре су се 
готово погасилс, из њих црн се дим диже високо 
у небо. Ако нам допустите да окушамо срећу и да 
пођемо тражити Енеју и град Палантеј, ви ћете 
у скоро видети свог краља где се, проливши 
силну крв непријатељску, враћа с богатим пленом. 
Нећемо погрешити пут; у лову смо често виђали 
доле у тамној долини прве куће од тог града и 
познајемо реку у целом њеном току“. На то ће 
стари и мудри Алет: „Богови наших отаца, под 
чијим је окриљем увек била Троја, ви дакле ипак 
не мислите да сасвим уништите Тројанце, кад 
сте у срца ових младића улили такву храброст и 
одлучност“. Тако он говораше држећи обојицу за 

руке и рамена, а сузе му квашаху њихове образе. 
„ О, јунаци, продужи он, ја не знам, како би вас ч0- 
век могао достојно наградити, најлепшу награду ви 
ћете добити од богова и наћи ћете у самима себи. 
Уз то ће вас богато обдарити на скоро и велико- 
душни Енеја и Асканије млади, који вам никад неће 
заборавити ову заслугу“. — „Кунем вам се“, при- 
хвати Асканије, „Низе, моћним пенатима и ларом 
Асараковим! и светилиштем седе Весте, доиста ни- 
кад, јер ми је спас у том да ми се отац врати; сву 
своју срећу и наду ја стављам у ваше руке. Доведите 
ми оца натраг; кад се он врати, одмах ће бити 
крај нашој невољи. А теби ја ћу дати два сребрна 
пехара с испупченим сликама, које је мој отац за- 
добио, кад је освојио Аризбу, и два троношца и 
два велика таланта златна и један старински кратер. 
који ми је дала Сидоњанка Дидона. А ако успем 
да освојим Италију и задобијем њен престо, и ако 
ја будем делио плен, видео си коња и златно ору- 
жје Турново : ето даћу ти и тог коња и штит сил- 
ног Рутулца са шлемом на ком је црвена перјаница; 
то је, Низе, твоја награда. Осем тога мој ће ти 
отац дати дванаест најодабранијих заробљеница и 
толико исто заробљеника, заједно с њиховим ору- 
жјем, и сувише комад земље који припада самом 
краљу Латину. А тебе, красни младићу, који си ми 
ближи по годинама, од овога тренутка носићу увек 
на срцу и ти ћеш ми бити друг у свакој срећи и 
несрећи. Без тебе ја нећу предузимати ништа знат- 
није. И у миру и у рату ти ћеш ми и делом и речи 
највише помагати“. На то одговори Еуријал : „Ни- 
када ми се неће моћи пребацити да нисам био до- 
растао овом смелом предузећу: само нека ме не 
изда досадашња срећа. Хвала ти на поклонима, али 
те молим још за једно, што ми је драже од свих 
поклона. Ја имам мајку од старог Пријамовог рода, 


1 Богом заштитником нашег дома. 

жоју нису могли да задрже, кад сам кренуо с вама, 
ни Илијска Земља ни град краља Акеста, него је по- 
шла са мном. Она не зна ништа о опасности којој 
хоћу да се изложи и ја је сад остављам и не поздра- 
вивши је. Тако ми ове ноћи и твоје деснице, не 
смем јој отићи, зато што не бих могао да подне- 
сем њене сузе. Ето њу јадницу да тешиш, то те 
молим, и да јој се нађеш, кад ја отидем. Обећај ми 
то; онда ћу с више смелости газити у сваку опа- 
сност“. То дирну Дарданце у срце и сузеим уда- 
рише на очи ; а највише се растужи лепи Јуло, јер се 
сети, како је њему без оца његова. За тим он овако 
проговори : „Буди сигуран да ће ти се учинити све 
што заслужује такав јунак. Твоја мајка биће ми као 
да је моја (од моје праве мајке разликоваће се само 
што се неће звати Креуза). Жени, која је родила 
таквога сина, припада не мала захвалност. Макар 
како ви прошли, ја ћу, кунем се овом главом којом 
се пре обично мој отац клео, испунити своје обе- 
ћање: оно што сам обећао да учиним теби, ако 
те срећа послужи и ти се вратиш, то ћу учинити 
твојој мајци и твом роду, ако пропаднеш“. Тако 
рече плачући; у исто време скиде с рамена и даде 
Еуријалу позлаћени мач, који беше израдио с ве- 
ликом вештином Гношанин Ликаон (и корице од 
слонове кости бејаху његово дело). Низу опет даде 
Мнестеј лавову кожу с дугом гривом, а верни Алет 
промени с њим шлем. За тим та два храбра детића 
пођу. До капије их испрате сви главари, млади и 
стари, желећи им сваку срећу. С њима иде и лепи 
Јуло, који показује храброст и памет као да јеу 
годинама, и даје им многе поруке да их однесу 
његовом оцу; али његове речи разноси ветар и 
оне се губе у ваздуху. 

Пошто изиђу из логора, они пређу шанчеве 
и пођу кроз мрак к непријатељском табору, где ће 
погинути, али где ће изгубити главе и многи Рутули 

пре њих. А кад стигну тамо, имају шта видети : не- 
пријатељи спавају овде онде пијани по трави, на 
обали стоје бојна кола с рудама, дигнутим у Вис, 
а између амова и точкова леже људи, оружје и 
крчази за вино. Први проговори Хиртаковић и 
овако рече: „Еуријале, овде треба бити дрзак; 
саме нас прилике зову да ударимо. Ти стражари 
и гледај на далеко, да нас с леђа не изненади каква 
чета, а ја ћу ове овде клати и тако ћу ти крчити 
широк пут“. Тако рече пригушеним гласом, па 
навали с мачем на охолог Рамнета, који је спавао, 
дишући из пуних груди, на ћилимима, простртим 
преко високих јастука. Он је био краљ и у исто 
време аугур, најмилији од свих аугура краљу Турну, 
али му то што је умео да прориче ништа не по- 
може да не погине. Низ најпре убије три његове 
слуге, који су лежали поред њега између расту- 
реног оружја, за тим оруженосца Рамовог и кочи- 
јаша, кога нађе испод самих коња; свима њима 
он пресече вратове, који им се беху оклембесили, 
а затим откине главу и њиховом господару, па му 
онда остави труп који крчаше и из ког тецијаше 
црна и топла крв, капљући на земљу, а и на постељу. 
Уби и Ламира и Лама и младог и лепог Серана, 
који се те ноћи најдуже коцкао и који је сад ле- 
жао опхрван силним вином; камо његове среће 
да је играо целе ноћи до зоре. Тако Низ. А Еуријал 
изгледа као оно лав, који, гоњен бесном глађу, по 
пуном тору коље, раздире и вуче овамо онамо 
мирне овце, које су умукле од страха, и риче из 
крваве чељусти. Као бесан он коље на свом путу 
од реда и знане и незнане. Тако посла на онај 
свет Фада и Хербеза и Рета и Абариса. Рет је био 
будан и све је видео, па се од страха беше сакрио 
иза једног великог крчага за вино; али му Еуријал, 
кад се он издиже, да види је ли опасност прошла, 
забоде цео мач до корица усред груди и онда га 

извуче опет напоље. Бљуну Рету на уста румена 
крв, помешана с вином, ион испусти душу. Еури- 
јал међутим продужи, непримећен, да убија. На. 
послетку стиже до Месапове војске и виде како 
ватра догорева и како коњи, везани, грискају траву. 
Онда ће Низ, осетивши да их жеђ за убијањем 
сувише далеко води, проговорити овако: „Пре- 
станимо, јер се приближује непријатељица зора. 
Доста је жртава, пут је прокрчен кроз непријатеља“. 
И тако пођу. Силан плен у сребру, оружје и кра- 
тере и лепе ћилимове они не понеше, него их 
оставише. Само Еуријал узме одличје Рамнетово 
и његов кајас, искићен златном пуцади. Тај кајас 
беше негда послао на поклон Тибурћанину Ремулу 
пребогати Кедик, хотећи да начини с њим прија- 
тељство ; Ремул га је на смрти дао свом унуку; 
а после смрти овога он допаде у једној битки 
у руке Рутулцима. Дакле, Еуријал га узе и обеси 
— али за кратко време! — о своја снажна рамена. 
За тим још навуче на главу Месапов шлем с кра- 
сном перјаницом. После тога изиђу из логора и 
дохвате се: чистине. 


У исто време иђаху краљу Турну из Латиновог 
града с одговором три стотине коњаника, сви са 
штитовима, с Волцентом на челу. Њих послаше 
напред, а остала војска остаде, уређена, у пољу. 
Они беху већ близу логора и његових бедема, 
кад али наједанпут опазе, далеко. ову двојицу 
где окретоше путем лево и шлем Еуријалов, који, 
и ако беше ноћ, заблиста, јер је месец сјао, и 
тако издаде младог јунака (он беше сасвим за- 
боравио, да се то може догодити). Пажљиво 
погледају они шта ће то бити. Наједанпут повика 
Волцент из војске; „Јунаци, стојте. Каквим послом 
идете ви 2 Ко сте ви, тако наоружани 2 Куда ћетег“ 
Они не желе да даду отпора, него само пожуре, 
да се дохвате шуме и да умакну у ноћни мрак. 

Али коњаници потрче познатим им стазама преда 
њих и затворе им сваки излаз. Ту је била једна 
велика храстова шума, пуна густог шипражја ; тек 
овде онде заблистала би која уска стаза. Еуријалу 
смета мрак од грања и тежак плен, осем тога страх 
га заводи на странпутицу. Напротив Низ успе да 
умакне. Он беше већ умакао од непријатеља и 
прешао места, која су назвата по Албином имену 
Албанска, а где је тада краљ Латин имао стаје за 
стоку. Ту се он заустави и окрене се, да види где 
му је пријатељ, на кога је био сасвим заборавио. 
Али њега нигде. „Несрећни Еуријале, узвикне он, 
где ли сам те то оставиог И како да се вратим 
к теби, кад је пут тако заплетен и кад води кроз 
оваку густу шуму“. То рече, па пође натраг по свом 
трагу и стаде тако лутати по тихој шуми. Наједан- 
пут он чује коње, чује како кличу његови гониоци. 
Мало за тим до његових ушију допре један људски 
глас иу исто време он опази Еуријала, где га 
непријатељ вуче, а он се отима свом снагом, али 
у залуд. Захваљујући томе, што није познавао места, 
и ноћном мраку гениоци су били успели да га са- 
владају и ухвате. Шта сад да ради 2 Каквом силом, 
каквим оружјем да ишчупа младића 2 Или је боље 
да јурне усред непријатеља и да саву ранама по- 
гине лепом смрћуг Брзо он завитла копље сна- 
жном мишицом, па погледа горе у месец и овако 
се стаде молити. „Ој дико, богињо, кћери Лато- 
нина, царице међу звездама и заштитнице шума, 
помози ми у овој невољи. Ако ти је мој отац Хир- 
так икад ради мене на олтару приносио жртве, ако 
сам и ја икад од свога лова штогод окачио о слеме 
или о свети калкан твојих светилишта: а ти ми 
помози да сметем ову гомилу и дај правац мом 
копљу кроз ваздух“. Рече, па из све снаге хитне 
копље. Оно полети, секући ноћне сенке, па удари 
у леђа Сулмона, преби се и тако скрхано продре 

у тело. Сулмон се скотрља на земљу хладан, из 
груди му јурну читав поток топле крви, а бедра 
му се стадоше полако надимати и спуштати кркља- 
јући. Коњаници рутулски обазру се свуда око себе. 
У исти мах Низ хитне и друго копље. Још непри- 
јатељ не беше дошао к себи од страха, а оно 
звиждећи пројури Тагу кроз обе слепе очи и остане 
тако у његовом мозгу. Обузе бес страшног Вол- 
ценса, што не може да види, ко му то обара дру- 
гове, те не зна, на коју страну да јурне. На послетку 
узвикну: „Ти ћеш ми платити за обојицу, твојом 
топлом крвљу“ и с исуканим мачем пође на Еури- 
јала. Низа обузе страшан страх и он се не могаде 
више крити у помрчини, нити могаде поднети то- 
лики бол, него као избезумљен повика: „На мене, 
на мене, о Рутули, окрените своје оружје ; ја сам 
то учинио, ја сам за све једини крив и ево ме; тај 
ту нити је што смео нити је могао, кунем се не- 
бом и звездама које то знају, само је сувише во- 
лео свог несрећног пријатеља“. Тако је говорио 
он; али Волценс удари снажно Еуријала у ребра. 
и прободе му беле груди. Паде јунак смртно по- 
гођен на земљу, крв потече по његовом лепом 
телу, а врат му клону на рамена. Тако изгледа 
пурпуран цвет, кад га посече плуг, па клоне и 
стане умирати, тако спусте главу булке, кад их 
дуго бије киша. Онда Низ јурне усред непријатеља, 
па потече Волценсу, он хоће само њега, само у 
њега гледа. Али Волцента окружила гомила њего- 
вих другова, па му не даду прићи. При свем том 
он и даље с истом жестином наваљује и витла пла- 
меним мачем, док га не забоде у уста Рутулцу, 
који хтеде нешто рећи, и убије га. Тада се, про- 
боден, баци на мртвог пријатеља и умре ту мирно. 

Благо вама обојици! Ако моји стихови могу 
штогод, ви нећете никада бити заборављени, док 
год Енејини потомци буду становали на непомичној 

стени капитолијској и догод отац римски! буде седео 
на престолу. 

Латини, савладавши овако непријатеље и узев- 
ши плен Еуријалов, пођу у табор носећи мртвог 
Волценса и оплакујући га. Међутим ту влада не 
мања жалост, од како су нађени мртви Рамнет, Се- 
ран и Нума, и толики други главари. Велика гомила 
окупила се око мртвих и полумртвих телеса и око 
тог места, где још топла крв потоцима тече пе- 
нећи се. У том ето ти латинских коњаника. Одмах 
Рутули познаду у њиховом плену сјајни Месапов 
шлем и одличје, који су стали толико зноја. 

У исти мах стаде зора просипати прве зраке на 
земљу, остављајући злаћану ложницу Титонову. А 
чим се појави сунчева светлост и обасја свет, од- 
мах Турно пробуди своје и нареди им да се на- 
оружају (сам је већ био под оружјем). За тим гла- 
вари поведу у бој сваки своје чете, обучене у туч, 
и стану их, проносећи међу њих свакојаке лажи, 
дражити против непријатеља. Још они нареде да 
се Еуријалова и Низова глава набоду на копља — 
да тужна призора ! — и да се понесу пред војском. 
Рутули пођу за њима дижући велику ларму. Међу- 
тим и храбри Енејеви другови, тужни, стану у убојни 
ред на левој страни својих бедема (с десне стране 
они су опасани реком) и поседну, жалосни, големе 
шанчеве и високе куле. Они гледају на врху од 
копаља и сувише добро познате им главе, с којих 
капље црна крв, и срце им се стеже од туге. 

Дотле међутим Фама лети хитро на крилима 
по престрављеном граду, па дође и до Еуријалове 
мајке. Њој се, јадници, наједанпут следе кости, из 
руку јој испаде чунак и пређа јој се замрси. Она 
излети, несрећница, и, кукајући и чупајући косу као 
луда појури бедемима и првим четама, заборављајући . 


1 У првом реду мисли Вергилије овде на Августа. 

да жени не приличи да се појављује међу људма, и не 
мислећи на опасност и на оружје. За тим стане овако 
нарицати, да се до неба чуло : „Зар таквог да те ви- 
дим, Еуријале 2 Свирепи сине, како си ме могао оста- 
вити саму, кад си ми био једина утеха у старостиг 
Зашто бар, кад си већ хтео поћи у такву опа- 
сност, ниси дао мајци прилике, да још један пут 
с тобом проговори 2 Авај мени, ти лежиш у непо- 
знатој земљи и ту те једу пси латински и птице, а 
ја, твоја мајка, нисам могла да те сахраним, ни да 
ти очи склопим, ни да ти оперем ране, ни да те 
покријем платном које сам ти изаткала сама, ра- 
дећи га, журно и дан и ноћ и растерујући њиме 
своје старачке бриге. Где да те тражим Где је 
сад твоје осакаћено тело г Зар ми се, синко, такав 
враћаш 2 Зар сам за то прешла толике земље и то- 
лика мораг О Рутули, ако имате иоле сажаљења, 
прободите ме, хитните своја копља на мене, прво 
мене смакните; или се смилуј ти, велики оче 6о- 
гова, па својим оружјем! свргни ову мрску ти главу 
у Тартар, кад друкчије не могу да учиним крај овом 
свирепом животу“. Ово нарицање дирну све, сви 
стадоше јецати и свима клону јуначко срце. А ста- 
рица и даље нариче, док је на послетку, на запо- 
вест Илијонеја и уплаканог Јула, не дохвате Идеј 
и Актор и на рукама не однесу кући. 


Онда тучна труба у даљини силно зетрешти; 
за тим се диже вика, да и небо загрме. Јурну Вол- 
сци направивши корњачу и стану се спремати да 
испуне шанчеве и да пробију бедем. Једни гледају 
где би могли ући у тврдињу и попети се уз ле- 
ствице на зидове, где је убојни ред редак и где по- 
сада није тако густа. Теукри опет бацају на њих 
свакојако оружје и одбијају их чврстим моткама 
(дуги рат их је научио да бране бедеме). Они ба- 


1 Муњом. 

цају и големо камење, не би ли тако могли раз- 
бити кров над нападачем. Рутули весело поднос= 
ударце, али напослетку не могу да одоле. Јер Те- 
укри гурну на њих, тамо где је гомила била нај- 
гушћа, једну огромну стену и она пробије кров од 
штитова и смлави пуно Рутула. Смели Рутули више 
не нападају заштићени кровом, испод кога не могу 
да виде браниоце бедема ; сад гледају, да их оте- 
рају копљима. С друге опет стране наваљује Етру- 
рац Мезенције (страшно га је погледати) витлајући 
у руци запаљени димљиви луч, а Месап, укротилац 
коња, Нептунов син, чупа палисаде и виче да му 
се донесу лестве, да се попне на бедем. 

О Музе, о Калијопо, надахните ме, молим вам 
се, да могу испричати, какав је сад покољ учинио, 
колико је својим мачем јунака оборио Турно, ко 
је кога послао на онај свет. Помозите ми, да раз- 
вијем слику целог овог боја. 


Беше једна кула, врло висока и с високим 
мостовима, на згодном месту. Цела војска италска 
упињала се из све силе да је освоји, да је сруши. 
Тројанци је опет бране камењем и копљима, која 
бацају кроз прозоре у густим гомилама. Наједан- 
пут Турно хитне на њу једну зЗапаљену буктињу 
која се забоде у зид; на ветру она се разгори, па 
дохвати даске и стане да их прождире. Тројанци 
који беху унутра смету се и стану, али у залуд, бе- 
жати. Док се они тискају једни на друге и док се 
повлаче, где још није ватра допрла, наједанпут 
кула се сруши са силним треском, да је цело небо 
затутњило. Браниоци њени падну полумртви на 
земљу, прободени својим рођеним копљима. Једва 
се спасоше Хеленор и Лик. Млађани Хеленор, кога 
је меонском краљу тајно била родила ропкиња 
Ликимнија, па га послала у рат У Троју, и ако је 
робовима забрањено да иду у бој. хеленор има- 
Ђаше од оружја само мач и један штит без икакве 

слике.! Кад се он види између толиких Турнових 
хиљада, кад опази да је са свих страна опкољен 
латинском војском, он јурне усред непријатеља, 
решен да умре, удари где су копља била најгушћа, 
као оно дивља звер, кад ловци око ње начине густ 
круг, па она јурне на њихово оружје и скочи- преко 
њихових копаља, свесна тога да мора погинути. 
Међутим Лик, који је био много хитрији на ногама, 
успе да умакне кроз непријатеље и копља до бедема 
и ту почне да се пење уз њих и упиње, да ухвати руке 
које му пружају другови. Али у том пристигне Турно, 
који се беше надао за њим, с копљем у руци, и с ре- 
чима: „Безумниче, зар си ти мислио да ћеш ми 
умаћи 2“ смакне га доле и с њим одвали велики део 
зида. Тако шчепа својим кривим канџама са земље, 
па полети у вис, Јупитров оружоноша“ зеца или 
белог лабуда, тако уграби из тора Марсов курјак“ 
јагње, које после тражи блејући тужна његова мајка. 
Диже се са свих страна вика; Рутули навале и 
једни стану затрпавати шанчеве, док други бацају 
запаљене буктиње преко бедема. Илијонеј простре 
на земљу једним големим каменом (беше то читав 
комад брега) Луцетија, који дође с ватром у руци 
под капију, Лигер обори Ематијона, а Азилас Кори- 
неја, — Лигер је бпо одлично копљем, а Азилас стре- 
лом из далека —, Ценеј Ортигија, а Ценеја Турно, 
који уби још и Итиса и Клонија, Диоксипа и Про- 
мола, Сагариса и Иду, који је стајао на врху куле 
и бранио је. Капис уби Приверна. Приверна најпре 
окрзну лако копље Темилино; он онда баци штит, 
безумник, па метне руку на рану; али у том до- 
лети на крилима стрела, па му пробије руку, уђе 


. | Јер нема никаквих славних предака или каквих сво- 
јих јуначких дела. 

у леви бок и смртно га рани у плућа. На бедему 
беше и Арценсов син, у сјајном оружју, с плаштом 
иглом везеним и тамним иберским пурпуром обоје- 
ним, диван у лицу. Он је отхрањен у лугу своје 
матере, једне нимфе, близу реке Симета, где је 
благи и увек крвљу заливени Паликов олтар, а 
овамо га беше послао отац Арценс. Спазивши овог 
младића, Мезенције спусти копље, па узме праћку, 
заврти њоме три пута око главе и онда пусти је- 
дан крај: оловно тане излети и погоди несрећника 
посред слепих очију, те се он простре колики је 
дуг на песак. 

Овом је приликом, кажу, Асканије, који је до- 
тле само хитре звери гонио, први пут одапео стрелу 
на човека. Он обори храброг Нумана, који је имао 
надимак Ремул, и који се скоро беше оженио 
млађом сестром Турновом. Тај Рутулац корачаше 
испред првог убојног реда, хвалећи из гласа своје 
а грдећи непријатеља, пун охолости што је зет 
краљев. „Зар вас није срамота, Фрижани, — викаше 
он — да вас још један пут опседнемо, да вас још 
једном затворимо у вашу тврђаву и да се браните 
иза бедема 2 Ето ко хоће да нам силом отме ве- 
ренице! је ли вас неко божанство довело у Ита- 
лију 2 Не, вас је овде довела ваша велика лудост. 
Нема овде Атрејевића нити лукавог Улиса. Ми смо 
један храбар и чврст народ; чим се дете роди, ми 
га однесемо на реку и ту га окупамо у леденој 
води, да очврсне; наши дечаци ревносно лове по 
шумама, игра им је јахати коње и одапињати с лука 
стреле. А младеж наша учи се да је задовољна 
малим и навикава се на тегобе: мотиком ради 
земљу или руши у ратовима градове. Ми цео век 
проводимо с оружјем у руци, ми копљем бодемо 
своје јунце у леђа, ми у старости не губимо ни 
мало, ни од душевне ни од телесне снаге, седу 


70 ЕНЕЈИДА 


косу покривамо шлемом, годи нам задобивати све 
нов и нов плен и од пљачке живети. Ви носите 
хаљине обојене шафраном и сјајним пурпуром, 
ваше срце воли ленствовање, ви уживате да играте 
коло, кошуље вам имају рукаве а на глави носите 
траке!. О, Фрижанке, а не Фрижани, идите ви на 
високи Диндим, где сте научили да слушате флауту 
с две рупе! Вас зову таламбаси и шимширова. 
флаута матере богова: оставите оружје људма и 
махните се мача“. 


Тако се он хвалисаше и тако грђаше. То не 
могаде поднети Асканије, па стаде, окрете се њему, 
напери свој лук, затегне тетиву од коњске гриве и, 
пре него што ће пустити стрелу, овако се понизно 
помоли и заветова Јупитру: „Свемогући Јупитре, 
буди ми на помоћи у овом смелом предузећу. Ја 
ћу лично донети у твој храм свечане дарове и при- 
нећу на твом олтару младог белог бика с позлаћеним 
роговима, који је у висини већ достигао своју мајку и 
и који већ бије рогом и ногама баца песак“. Чу га 
творац и загрми из ведра неда, лево од Асканија. У 
исти мах звекне и судбоносни лук, а стрела фијукне 
страшно и пролети Рутулцу кроз обе слепе очи. „Иди 
сад и још се охоло ругај храбрости. То је одгого- 
вор који Рутулцима шаљу два пута опседнути Фри- 
жани“. Толико само Асканије. Теукри кликну пуни. 
радости и необично се охрабре. То виде дугокоси 
Аполон који посматраше, седећи на једном облаку, 
из етарских висина аузонску војску и тројански та- 
бор, па овако проговори победоносном Јулу: „Че- 
стито ти прво јунаштво, дете! Тако се иде на небо, 
сине и будући оче богова. Асараков ће род учинити 
крај свима ратовима који ће доћи (он заслужује 
ту славу); Троја је мала за тебе“. То рече па по- 
лете из високог етара, секући ваздух, Асканију. На 

се узе лик старца Бута, који је некада био најпре 
оружоносац Дарданцу Анхизу и верни чувар њего- 
вог прага, а после га је отац дао за пратиоца Аска- 
нију. Иде Аполон у свему сличан старцу, и по 
гласу и по боји и по седој коси ипо оружју које 
страшно звекеће, и овако проговори пламеном 
Јулу: „Енејевићу, нека ти је доста што си смакнуо 
срећно својом стрелом Нумана; велики Аполон по- 
клања ти ову прву победу и не завиди ти, што би- 
јеш из стреле као он; али сад, дете, уклони се из 
боја“. Тако рече Аполон и у исти мах нестане га 
испред очију смртних, ишчезе у танани ваздух. 


Познадоше дардански главари бога и чуше 
како му, кад полете, звекну божанско оружје и то- 
болац. Повинујући се његовој вољи, они уклоне из 
боја Асканија, и ако је горео од жеље да се бори, а 
сами се за тим опет врате у окршај и у отворену опа- 
сност. Свуда на бедемима ори се вика, свуда се за- 
пињу луци и витлају копља притврђена за кајиш. 
Стреле сипају тако, да је сва земља покривена њима, 
штитови и шупљи шлемови одјекују од удараца, за- 
подену се љут бој. Тако шиба земљу пљусак, кад 
дође са запада у време кишних јараца,! тако сипају 
облаци град у море, кад их стану цепати ветрови, 
пуни воде, које пусти страховити Јупитар, и кад их 
раздиру муње по небу. 

У том Пандар и Битија, синови Иђанина Алка- 
нора и нимфе Ијере, која их одгаји у шуми на Иди, 
посвећеној Јупитру, кршни момци, високи као бре- 
гови и јеле, међу којима су одрасли, отворе капију, 
коју им је старешина био поверио да чувају, узда- 
јући се у оружје, и зачикају непријатеља, да уђе у 
тврђаву. Један стане десно, а други лево, унутра, 
као две куле, с мачевима у руци и сјајним перја- 


. 1 Две звезде. Кад су оне у знаку возара у јесен, вла- 
дају кише. 


72 ЕНЕЈИДА 


ницама на глави. Тако на обали реке Пада или 
красног Атеза дижу у небо два храста своје не- 
окресане главе и њихају у тој етарској висини 
своје врхове. Кад Рутули виде отворен улаз, они 
јурну унутра. Али одмах и Кверценс и Аквикул, 
који имађаше дивно оружје, и пламени Мар и ра- 
тоборни Хемон са свима својим четама, или да 
доше плећа и стадоше бежати или на самом прагу 
од капије испустише душу. Тада и тројанска и 
рутулска срца обузме још већи гнев. Одмах по- 
хитају на то место и многи Тројанци и онда и они 
почну да нападају и да излећу напоље. 

Војводи Турну, који је на другој страни беснео 
и тлачио јунаке, допадне глас, да непријатељ не бије 
више само с бедема и да је отворио капије. Страшан 
гнев обузме га, и он одмах јурне дарданској капији, 
где стајаху поносито та два дивовска брата. Ту 
најпре обори Антифата, ванбрачног сина џинов- 
ског Сарпедона и једне Тивљанке, јер на њега 
прво наиђе; он хитне копље, које полети кроз меки 
ваздух и погоди несрећника у душник, па се онда 
спусти дубоко у груди; из црне ране пљусне та- 
лас'пенушаве крви, а оштрица се угреје у плућима. 
За тим обори Меропа, Ериманта и Афидна. Уби 
и Битију (бесан јунах, сав дрхти од гнева, а очи 
му само севају), али га не уби обичним џилитом 
— оно му не би могло дохакати —, него хитну на њ 
једно тешко копље са запаљеном смолом и кучи- 
ном на врху, које полете са страшним фијуком. 
као каква муња, и које не могаде зауставити ни 
његов штит покривен с две волујске коже ни верни 
му оклоп с два реда златних краљушти. Његово 
големо тело клону, и он се сруши. Јекну земља, 
поврх њега паде његов штит звекнувши. Тако падне 
огромна маса коју начине од креча и цемента, па 
је баце у море с обале еубејске Баје; тако се 

„она стропошта у воду и падне на дно, а море се 
"узбурка, црн песак покуља на више са дна, брдо- 
вита Прохита задрхти од праске, задрхти и каме- 
нита Инарима, која притискује, по Јупитровој за- 
повести, Тифеја. 

У том силни Марс улије нову храброст и нову 
„снагу Латинима и распали им јуначка срца, а Теу- 
крима пошље Бегство и Страх. Са свих страна јуре 
момци, кад добише прилику да се бију и кад им 
бог рата униђе у срца. Пандар, кад опази бра: 
тов леш, прострт по земљи, и кад виде како ствар 
стоји, он упре снажно својим широким раменима 
врата, па их обрне око стожера и тако многе од 
својих земљака остави изван бедема у љутој битки, 
а с друге стране затвори све који јурнуше унутрг. 
Безумник, он не виде у средини те гомиле, краља 
рутулског, не виде да је и он улетео, те га затвори 
у тврђаву, затвори страшног тигра међу немоћне 
овце. На мах севну Турну дотле невиђеном све: 
тлошћу очи, а оружје му страшно звекне ; на врху 
од шлема задрхти крвава перјанца, а из штита 
му стану бити сјајне муње. Одмах га познаду пре- 
стрављени Енејевићи, по његовом страшном лицу 
и дивовском телу. Онда грдосија Пандар скочи и, 
бесан од гнева што му је брат погинуо, овако про- 
говори : „Није ово двор Аматин, који ћеш добкети 
уз мираз, није ово твоја Ардеја ; ово је непријате- 
љева тврђава, и из ње не можеш ни на који начин 
изићи.“ Насмеши се Турно и мирно му овако од- 
говори: „Почни, ако си јунак, удри, па ћеш при- 
чати Пријаму, да се и овде нашао један Ахил“. 
Рече. На то Пандар, запевши из све снаге, хитне 
на њега копље с чворноватом држаљом, на којој 
још беше. њена сирова кора; полете оно кроз 
ваздух, али га Сатурнова кћи Јунона скрете с правца, 
те не зададе ране, него се забоде у капију. „Али 

ти нећеш избећи овај мач, којим моја десница 
снажно витла; јер ја нисам такав јунак као што 
си ти, друкчије ја погађам“. Тако говори, па под- 
скочи с уздигнутим мачем и удари га посред чела 
између слепих очију, те му располути главу и из- 
међу голобрадих му образа зину голема рана. Паде 
Пандар с праском и земља се затресе под тешким 
теретом ; тело му клонуло и лежи опружено с ору- 
жјем, испрсканим крвљу и мозгом, а глава виси 
једном половином о једном, а друга о другом ра- 
мену. Престравише се Тројанци, па окретоше леђа. 
и разбегоше се; и да се онда Турно сетио да 
разбије капију и пусти другове унутра, тог дана 
би био крај рату и тројанском племену. Али он, 
обузет лудом страшћу да коље, само јуриша на. 
непријатеља пред собом. Најпре обори Фалериса. 
и Гига, коме одсече ногу до колена, па узме њи- 
хова копља и баци их за Тројанцима који бежаху.. 
Јунона му даје храбрости и снаге. За тим уби Ха- 
лиса и Фегеја, коме проби штит, даље Алкандра,. 
Халија, Ноемсна и Пританиса, који се бораху на 
бедемима не знајући да је он ту. Уби и Линкеја, 
који пође на њега зовући другове да иду с њим; 
дочека га Турно, одупревши се о бедем, витла- 
јући мачем и једним ударцем откиде му главу, која. 
одлете далеко заједно са шлемом. После тога сма- 
кне чувеног ловца дивљих зверова, Амика, од кога 
нико није умео вештије да прави отровне стреле, па. 
Еоловића, Клитија и Кретеја, пријатеља Муза, Кре- 
теја, пратиоца Муза, који је увек био готов да пева 
и да изводи гласове на жицама од китаре. Увек 
је он певао о јунацима, њиховим коњма, оружју 
и биткама. 

На послетку, чувши како њихови гину, дотрче“ 
и тројански главари, Мнестеј и жестоки Серест, 
виде другове како се распрштали и непријатеља у 

утврђењу. Онда Мнестеј узвикне: „Та куда ћете, 
куда бежите 2 Где су вам други бедеми изван овог 
утврђења 2 Другови, зар један човек, и то још 
опкољен са свих страна вашим бедемима, да може 
такав покољ да чини без казнег Зар толике од 
најбољих ваших момака да пошље на онај светг 
Кукавице, зар вас није жао и стид од ваше не- 
срећне отаџбине, старинских богова и храброг 
Енеје 2“ Тако их он распали, те се они зЗауставе 
и скупе у густу гомилу. Онда Турно почне полако 


да се извлачи из боја и да се повлачи реци која 


запљускује тврђаву с једне стране. Услед тога Тро- 
јанци навале бешње с великом виком, све је гушћа 
њихова гомила. Као што оно бесан лав, кад га 
гомила ловаца окупи стрелама и копљима, попла- 
шен, љут, гледајући страшно, узмиче, али му ни гнев 
ни храброст не да да бежи, нити опет може, и ако 
би то тако радо хтео, да јурне кроз људе и њихово 
оружје, исто тако Турно, не знајући шта ће, по- 
влачи се полагано, а срце му кипи од гнева. Он не 
може да одоли, него и сад два пута јурну усред не- 
пријатеља и два пута погна дивље непријатељске чете 
у нереду пред собом по околу. Али сва војска у твр- 
ђави брзо се скупи у једно. Међутим Сатурнова кћи 
Јунона не смеде Турну улити нове снаге, јер јој јупи- 
тар посла с неба Ириду претећи јој, ако Турно не 
изиђе из високих тројанских бедема. Тако млади ју- 
нак не може више да одоли, слаба му је за то мишица, 
не помаже му штит; међутим стреле и копља га за- 
сипају са свих страна ; звечи без прекида шлем око 
слепих очију и прска тврди туч под ударцима ка- 
мена, перјаница му рашчупана на глави, штит му не 
може да издржи ударце; а Тројанци и муњевити 
Мнестеј само наваљују копљима. Зној црн као смола' 


1 Од прашине и крви. 

цури јунаку по целом телу потоком; он једва 
дише и од бректања дрхти му уморно тело. На 
послетку он скочи са целим оружјем у реку гла- 
вачке. Злаћани Тибар прими га, па га изнесе на 
својим благим валима и поврати друговима, весела 
и опрана од крви. 


СПЕВ ДЕСЕТИ 


У том се отворе на Олимпу двори и свемоћни 
творац и господар људи и богова сазове вишње 
у веће у свој звездани дом, одакле гледа све 
земље и дардански табор и латинске народе. По- 
седају богови у дворима с двокрилним вратима и 
онда Јупитар почне овако : „Велики богови, зашто 
сте променили одлуку и зашто сте се завадили 
тако љуто међу собом 2 ја сам био забранио да 
Италија зарати с Теукрима. Зашто се тој запове- 
сти противите 2 Чега се бојите једни, а чега други, 
те се лаћате оружја 2 Доћи ће већ време, кад ћете 
ратовати међу собом — немојте га предухитравати 
—, кад дивљи Картагињани пређу Алпе: и загрозе 
пропашћу римским тврђавама. Онда ћете моћи 
дати маха својој мржњи и борити се по вољи једни 
против других. Али сад махните се тога и начи- 
ните мир“. 

Толико рече Јупитар; а одговори му злаћана 
Венера, али не тако у кратко : 

„Оче, о вечити господару људи и света ! Теби 
се молим, јер ком бих се другом могла молитиг 
Видиш ли како ликују Рутули и како Турно охоло 
лети на дивним коњма, јер га срећа служи, кро- 
сред непријатеља 2 Не могу Теукре да заштите ни 


1 Ханибал, картагински војвода, прешао је Алпе и за 
тим дуго ратовао с Римљанима у Италији (218—203). 

бедеми њихови : непријатељ је продро и кроз ка- 
пије, бије се и на самим зидинама, те крвца тече 
потоком по шанчевима. А Енеја је далеко и не зна 
о том ништа. Зар ти нећеш никад допустити да се 
Теукри ослободе опсаде г Ово је већ други непри- 
јатељ, ово је већ друга војска што грози зидинама 
Троје која се тек рађа, по други пут један Тиде- 
јевић подиже се на Теукре из етолских Арпа. Да- 
богме, мени предстоји да будем још један пут ра- 
њена, ја, твоја кћи, оружјем смртног човека! Ако 
су Тројанци дошли у Италију без твог допуштења 
и против твоје воље, они нека испаштају за своје 
грехове и ти им немој помагати; ако ли су то учи- 
нили, покоравајући се заповестима које су им то- 
лико пута давали и небески богови и мани, зашто 
допушташ да сад неко мења твоје наредбе и оно 
што је судбина одредилаг На што да ти помињем 
лађе које су изгореле на обали код Ерикса, или 
краља олуја и бесне ветрове који се дигоше од 
Етолије, или Ириду која сиђе из облака 2 Сад јЈу- 
нона узима у помоћ и доњи свет — једина сила која 
до сад није дизата против нас —; Алекта дође на- 
једанпут људима и стаде да јури по италским градо- 
вима као махнита. Није ми криво више, што нећу 
добити царство, које ми је обећано, — њему сам 
се надала, док ме је срећа служила; нека победе 
који хоћеш. Али, ако твоја немилостива супруга 
неће Тројанцима да да никакву земљу да се на- 
стане, онда те преклињем, оче, допусти барем, 
тако ти рушевина изгореле и порушене Троје, да 
из борбе изиђе здрав и читав Асканије, допу- 
сти да спасем унука свога. Енеја нека се потуца 
по непознатим морима и нека иде путем који му 
буде судбина одредила, само дај ми да Асканија 
сачувам и да га склоним из ове страшне битке. 
Имам Амат, имам брдовити Паф и Китеру, имам 

дворе у Идалији ; нека он остави оружје и проведе 
ту век без славе. Нареди да Картагина покори 
Аузонију; Асканије неће сметати у том тирским 
градовима. Шта је помогло Теукрима, што су из- 
бегли пропаст, што су умакли кросред арголид- 
ских ватара, што су се спасли од толиких опа- 
сности на мору и на пространом копну, тражећи 
Лацију и нови Пергам 2 Зар не би било боље да су 
остали где је била Троја, где лежи пепео од ро: 
дног им места 2 Врати им, оче, молим те, Ксант и 
Симоент и дај им, јадницима, да још један пут 
искусе невоље које су препатили у Троји“. А на 
то ће краљица Јунона, обузета бесом: „Зашто ме 
гониш да прекидам дубоко ћутање и да дам из- 
раза болу који кријем у својој души 2 Који је човек 
или бог натерао Енеју да зарати и да удари на 
краља Латинаг У Италију је дошао, јер је тако 
судбина хтела, јер му је то казала махнита Касан- 
дра. Добро, али зар смо му ми рекли да остави 
свој табор, да живот повери ветровима, да да 
управу у рату и одбрану својих зидова једном 
детету, да дотле узнемирује Тиренце, док нису 
с њим начинили савез и да буни мирне народег 
Где је ту умешан прст Јунонин, где сам ја ту по- 
слала из облака Ириду 2 Гадно је да Итали окруже 
ватрама нову Троју и да Турно, коме је Пилумно 
дед, а божанска Венилија мајка, брани очинску 
земљу; а шта да се каже на то, што Тројанци 
иду на Латине, с црном буктињом у руци, што 
притискују туђу земљу и одводе пленг Шта да 
се каже на то, што они отимају тастове и вере- 
нице из крила њихових родитеља, што с једне 
стране моле за мир с гранчицом у руци, а на 
другој страни вешају оружје о крме својих лађа.: 


! Оружје је обично вешано на задњем делу лађе. 
Овде колико — објавити рат. 

Ти можеш да спасеш из грчких руку Енеју, можеш 
да га претвориш у маглу и ветар, а његове лађе 
у нимфе; а кад ја штогод помогнем Рутулцима, 
то је онда грех. „Енеја је далеко и не зна о том. 
ништа“. Па нека не зна и нека буде далеко. Ти 
имаш Паф и Идалију, имаш брдовиту Китеру. Па 
зашто онда дираш тај ратоборни град и те љуте 
духове 2 Покушавамо ли ми да из темеља уништимо 
фригијску силуг Хоћемо ли ми:то или то хоће 
онај који је јадне! Тројанце предао Ахајцима 2 Шта 
је био узрок, те су Европа и Азија заратиле 7 Чија 
је прељуба покварила савез између њихг Је ли 
с мојом помоћу прељубник Дарданац отео спар- 
танску краљицу 2 Јесам ли му ја метнула у руке оружје: 
и јесам ли ја, преко Купидона, радила на том, да 
дође до рата 72 Тада је требало да се бојиш за своје; 
сад се махни неправедних жалба и грдња ; доцкан је“. 

Тако говораше Јунона. А богови жаморе одо- 
бравајући једни једној а други другој. Тако шушти 
потмуло први ветрић, који предсказује мрнарима 
да иде олуја. Онда проговори свемогући отац, го- 
сподар света; кад он говори у високим дворима 
богова завлада тишина, земља се тресе из дубина, 
етар се утиша, зефири застану, море умири своје 
вале. „Чујте ме, дакле, и усадите у срце ово што ћу 
вам рећи. Пошто судбина не допушта да Аузонци 
склопе савез с Теукрима, — зато ваша свађа не 
може имати краја —, ја нећу да правим никакве 
разлике између Тројанаца и Рутула, него нека им 
данас буде, како хоће њихова јуначка срећа. Да 
ли је тројански табор опседнут зато, што је то 
одредила судбила, која је наклоњена Италцима, 
или је томе узрок то, што су Тројанци погрешно 
разумели једно несрећно пророштво, то је све 


1 Иронично. 


2 Парис није хтео да врати Јелену — није му давао 
Амор —, те је морало доћи до рата. 

једно. Али ја не изузимам ни Рутуле. Сваки ће 
добити оно што заслужи: пораз или победу. Ју- 
питар је подједнако свима господар. Судбина ће 
већ наћи свој пут“. Тако рече и на своје речи закле 
се реком свог стигијског брата, њеном водом која 
јури пуна црне смоле и њеним обалама. Још климне 
главом у знак потврде, те задрхта цео Олимп. За 
тим устане са златног престола, а богови га окруже 
и испрате до прага. 

Међутим Рутулци нападну на све улазе у логор, 
па стану сећи непријатеље и зидове опасивати ва- 
тром. Тројанци су затворени у своје бедеме и не- 
мају никакве наде да се спасу. Јадници, они стоје 
немоћни на високим кулама и зидовима, удаљени 
један од другога, јер их је мало. Ту су у првом 
убојном реду Азије Имбразовић, Тимет Хикетаоно- 
вић, затим два Асарака и стари Тимбрис с Касто- 
ром, а иза њих стоје оба брата Сарпедонова, Те- 
мон и Клар, из брдовите земље Ликије. Лирнеша- 
нин Акмон, дивовска раста као и отац му Клитије и 
брат Мнестеј, запео из све снаге, па носи један огро- 
ман камен, не мали део брда. Једни се бране ко- 
пљима, други камењем, једни бацају запаљене бу- 
ктиње, други намештају стрелена тетиве. Међу њима 
ено главом дете Асканије, за кога се с правом то- 
лико брине Венера, без шлема на лепој глави. Сјаји се 
као драги камен, опточен жутим златом, о врату или 
на глави, или као слонова кост уметнута вештачки у 
шимшир или у орички теребинт. Коса му пала на 
снежни врат, а држи је један прстен од меканог 
злата. И тебе, Измаре, видеше јуначки народи, 
како задајеш ране и бацаш отровне стреле, пле- 
менити јуначе из Меоније, где становници обра- 
Бују плодну земљу, а Пактол је залева златом. Ту 
беше и Мнестеј, који се прославио тиме, што је 
одбио Турна од тројанског табора, ту и Капис, 
од кога је добио име кампански град Капуа. 

А док они тако крвав бојак бију, Енеја, око 
поноћи, плови по мору секући таласе. Од Евандра 
он дође у табор етрурски, изиђе пред краља, каже 
му ко јеи од кога рода, шта тражи и шта му до- 
носи, исприча му, које је народе Мезенције дигао 
на оружје и како Турно бесни, подсети га да је 
људска срећа неизвесна и саопшти му своје молбе. 
Тархон, без оклевања, начини с њиме савез и онда 
се његов народ, који води порекло из Лидије, укрца 
у лађе под заповешћу једног туђинца, како је _ 
пророштво било предсказало. Најпре иде Енејина 
лађа, на кљуну јој представљена два фригијска лава 
упрегнута у кола а изнад тога Ида, која испуњава 
радошћу бегунце тројанске. На њој седи Енеја и раз- 
мишља у себи о ратним догађајима који га очекују, 
а с леве му стране Палант, који га час пита о звездама 
што показују пут у тамној ноћи, а час о његовим 
доживљајима на мору и копну. 

А сад, Музе, отворите ми Хеликон и помо- 
зите ми да испричам, која војска прати Енеју од 
етрурске обале и плови с њиме по мору. 

Први сече море кљуном, који је окован тучем 
и на ком је представљен један тигар, Масик са 
својом четом од хиљаду момака, који дођоше из 
Клузије и Козе и који од оружја носе смртоносан 
лук и тоболац са стрелама на плећима. Недалеко од 
њега плови намрштени Абант, чија цела војска има 
сјајно оружје; на задњем делу његове лађе блиста 
се златан кип Аполонов. Њему даде његово родно 
место Популонија шест стотина момака вештих 
војевању, а к томе острво Илва, неисцрпно у гвожђу, 
три стотине. Трећи је Азилас, познати посредник 
између богова и људи, који уме да чита утробу 
животињску и небеске звезде, који разуме језик 
птица и шта муња предсказује; он је повео са 
собом хиљаду људи што се боре у густом реду из 
кога стрше копља. Те му је момке послао град Пиза, 

који се налази у Етрурији, али чији становници воде 
порекло с реке Алфеја. За тим долази лепи Астур, 
који јаше доброг коња и има шарено оружје. С њиме 
пође одушевљено три стотине момака из Цере, 
старог града Пирга, нездраве Грависке и с реке 
Минијона. 

Нећу ни тебе прескочити Кинире, храбри ли- 
гурски војводо, ни тебе Купавоне, с твојим шле- 
мом са чијег се врха дижу лабудова пера потсећа- 
јући на твог оца који се претворио у лабуда. Том 
преображају његовом била је узрок велика љубав 
његова према Фаетонту. Прича се на име да је Кикно 
плакао за изгубљеним пријатељем Фаетонтом у хладу 
под лиснатим тополама, у које су претворене његове 
сестре!, и Музомсе тешио због несрећне љубави до 
старости своје, а кад остари, вели прича, тело му 
покри меко бело перје и он се диже са земље и 
одлете звездама певајући. Син његов, с маленом 
четом вршњака, плови на големој лађи, на чијем 
је кљуну представљен један кентаур који се наднео 
над воду и прети да баци у море голем камен ; за- 
хитају весла воду, те крећу грдосију напред и она 
пара дубоко море. 

Једну чету води из свог родног краја издкно, 
син пророчице Манте и реке етрурске, који ти је, 
Мантуо, дао зидове и мајчино име, теби Мантуо, 
која си богата у славним прецима, али чији ста- 
новници нису сви једне народности: у теби живе 
људи од три племена, они чине четири општине, 
на челу свима стојиш ти, господари су Етрурци. 
И одатле пође. пет стотина наоружаних момака 
против Мезенција; на њиховој лађи представљен 
је Минције, син Бенаков, с венцем од зеленкасте 


1 Оне су толико плакале за изгубљеним братом, да 
су се богови сажалили и претворили их у тополе. 

трске на глави. На послетку иде Аулест; његови 
момци ударају са сто својих весала вале, који се 
од тих удараца пенуше. На његовој тешкој лађи 
престављен је један огроман Тритон, који је до 
појаса човек, обрастао длаком, а од појаса кит, 
и који својом шкољком плаши модре таласе, пли- 
вајући преко њих. Под грудима чудовишта пени 
се вода и жубори. 

Ето, ти изабрани кнезови пловљаху на три- 
десет окованих лађа секући слану пучину и иђаху 
у помоћ Троји. 

Већ дан беше ишчезао с неба и већ блага 
Феба на својим колима, на којима блуди ноћу, беше 
на средини Олимпа, али бриге не даду Енеји да 
се одмори, него он седи сам на крми, па управља 
њоме и једрилима. Кад је био насред пута, гле, 
на сусрет му изиђе коло нимфа. То су биле не- 
кадашње његове лађе, које је блага Кибела пре- 
творила у морска божанства ; колико је пређе ту- 
чем окованих лађа лежало поред обале, толико 
сад пливаше нимфа и пресецаше таласе. Оне по- 
знаду из далека краља и ухвате око њега коло. 
А Кимодокеја, која беше међу њима најречитија, 
приђе. близу његовој лађи, па дохвати десном ру- 
ком крму, а левом стане веслати по тихој повр- 
шини морској, и издигавши се из воде рече му 
ово : „Бдиш ли, божански Енеја2 Бди, бди и по- 
пусти паламаре једрилима. Ми смо некадашње твоје 
лађе; некада смо биле борови на врху брда Иде, 
а сад смо морске нимфе. Кад нас неверни Рутул 
хтеде уништити мачем и огњем, ми с болом у срцу 
прекидосмо ужад и пођосмо те тражити по пучини. 
Сажаливши се на нас, мати богова даде нам овај 
облик, начини нас богињама и нареди да живот 
проводимо у валима. Него чуј. Твој син Асканије 


! Река Минције, притока Падова, извире из језера Бе- 
нака. Овде је Минције речни бог. 

затворен је у бедеме и шанчеве од свог табора и оп- 
кољен оружјем и бесним Латинима. Аркадска коњица 
и храбри Етрурци већ су заузели места која си им ти 
одредио. Турно је одлучио да изиђе пред њих са сво- 
јим коњаницима ида им не да да дођу логору. С тога 
похитај, и чим сване, прва дужност нека ти буде да 
позовеш другове на оружје ида дохватиш непобедни 
штит, којити је дао сам бог ватре и који је он опточио 
златом. Сутрашњи дан, ако не будеш сматрао ово 
што ти кажем за лаж, видеће силне гомиле рутулских 
лешева“. Тако рече и силазећи гурне вешто лађу 
десном руком ; полете лађа преко таласа брже од 
копља и од стреле која се надмеће с ветровима. 
Онда и друге лађе пођу брже. Чуди се-и сам Тро- 
јанац Анхизовић, јер ни он не зна, шта је било 
с тим његовим лађама али ипак то га чудо још 
више охрабри. Он дигне очи к небеском своду и 
овако се кратко помоли : „Блага мати богова, која 
волиш Диндим и градове окићене кулама и лавове 
упрегнуте у кола, буди ми, богињо, водиља у овом 
боју, сиђи међу Фрижане и ускори нашу победу“. 

Толико рече. Међутим дан опет дође и ње- 
гова светлост разагна ноћ. Онда Енеја одмах на- 
реди друговима, да пазе на све његове знаке, да 
приправе оружје и да се спреме за бој. Са своје 
високе крме, он већ види Теукре и свој табор. Кад 
их спази, он диже у левој руци сјајни штит. Кли- 
кнуше Дарданци са зидина, да се до неба заори, 
обузе их нада, распали им се гнев и они стадоше 
бацати копља. Изгледају као оно ждралови са 
Стримона кад лете кроз етар под самим црним 
облацима и беже с југа кликћући весело. Чуде се 
краљ рутулски и војводе аузонске. Али кад погле- 
даше натраг, имају шта видети: цело море при- 
тиснуле лађе, па се примичу обали. Блиста се врх 
од шлема на Енејиној глави, из перјанице сипају 


а пе аи ок НЕ 


86 БН ЕДИ Д А 


искре, а златни штит бљује огањ. Тако изгледају 
у ведрој ноћи крваве и црвене злокобне комете 
или сјајни Сирије, који доноси јадним смртнима 
жеђ и болести и испуњује својом појавом на небу 
жалошћу њихова српџа. : 


Ре 


~ 


Али ипак смели Турно не клону. Он се нада 


да ће пре непријатеља стићи на-обалу и да ће 
успети да га одбије од земље, па храбри своје момке 
и овако узвикује: „Ето сад можете да учините за 
што сте се толико молили боговима: да сатрете 
непријатеља мишицом ; ето вам, јунаци, боја. Сад 
сваки нека се сети своје жене и своје куће, сад 
сваки нека покаже да је достојан својих славних 
предака. Јурнимо на обалу и нападнимо их, док још 
нису стали чврстом ногом на земљу. Смелима срећа 
помаже“. То говори, а у себи мисли, кога ће да 
узме са собом, а коме би могао поверити опсе- 
днути град. 

Међутим Енеја спусти мостове с високих лађа 
и искрца другове. Многи од њих чекају тренутак 
кад вода пође полагано назад, па онда скоче у 
плићак, други се поштапају веслима. А Тархон ра- 
смотри обалу и кад опази једно место, где се море 
не таласа и где се таласи не разбијају с праском, 
него вода мирно струји, све више растући, обали, 
он одмах тамо окрене кљун и овако стане молити 
другове: „Сад, јунаци, прилегните на своја јака 
весла ; потеците, одабрани, напред ; јурните силно, 
нека се кљунови забоду у ту непријатељску земљу 
тамо. Само да се дочепам једном обале, па макар 
ми се лађа и разбила.“ То рече Тархон, а његови 
другови завеслају свом снагом и потерају лађе 
преко запенушених вала латинској земљи, док не 
ударише кљуновима у копно и не насукаше се 
на обалу, не претрпевши никакве штете, изузевши 
само твоју, Тархоне. Јер она удари у неравна 
леђа једног спруда и оста на њима висећи; ту се 

дуго љуља и таласе задржава, док се најзад не 
разби и људе не изручи усред воде. Они се стану 
борити с комадима од весала, с клупама за веслаче 
које пливају тамо-амо и с таласима који их, узми- 
чући од обале, вуку са собом. 

Али и Турно нг оклева. Он полети с целом 
војском на Теукре и стане према њима на обали. 
Затрубише трубе и дадоше знак за бој. Први удари 
у добри час на те чете, састављене од сељака, Енеја 
и разби Латине, пошто уби Терона, који је био 
од свих непријатеља најкрупнији и који беше нава- 
лио на њ. Он му забоде мач у слабину кроз 
тучне прстенове од оклопа и тунику извезену зла- 
том. За тим уби Лихаса, коме мати умре пре него 
што ће га родити, те је морадоше сећи и њега 
вадити из њене утробе; зато што је тако онда 
умакао ножу, он је био теби, о Фебе, посвећен. 
Мало даље одатле он састави са земљом јаког 
Кисеју и големог Гијанта, који својим буџама оба- 
раху јунаке; не поможе им ништа Херкулово оружје 
нити снажне мишице ни отац њихов Меламп, који 
је био пратилац Алкејевићу, све док је он радио 
на земљи своје тешке послове. За тим хитну копље 
и погоди Фарона, који се беше размахнуо, али — 
језиком, баш у уста. И ти би пао од Дарданчеве 
деснице, јадни Кидоне, док јуриш за Клитијем, 
кога је тек гарила наусница, твојом новом љубављу, 
и лежао би, јадниче, не мислећи више на младиће 
који су те увек волели, да не наиђоше на тебе 
синови Форкови, њих седам брата на броју. Сва 
седморица бацише стреле, али оне делом одско- 
чише, не учинивши ништа, од шлема и штита, а 
делом само окрзнуше тело, јер их блага Венера 
скрете с њиховог пута. Онда Енеја овако прого- 
вори верном Ахату : „Додај ми она копља која сам 
умочио у крв грчку на тројанском пољу; моја де- 
сница неће ни једно од њих хитнути у залуд на 

Рутулце“. Па дохвати једно велико копље и баци 
га, а оно у лету пробије тучни штит Меонов и 
оклоп, па удари у груди. Брат његов Алканор при- 
скочи му у помоћ и придржи га десницом, да не 
падне ; али долете друго копље, па му проби ми- 
шицу и, крваво, продужи лет, а његова десна рука 
клону и оста висећи о рамену. Онда Нумитор 
истргне из братовљевог тела копље и баци се њиме 
на Енеју; али не би му дато и да га погоди, него 
окрзне бутину крупноме Ахату. На то притрчи Кла- 
узо из Кура, уздајући се у своју младићску снагу, 
па својим тврдим копљем поиздаље удари силно 
Дриопа под брадом у грло, те му пресече и дах 
и речи (баш је нешто говорио); удари Дриоп че- 
лом у земљу, а из уста му бљуну густа крв. За тим 
Клаузо уби, на разне начине, три Трачанина од крви 
Борејеве, и три јунака, које овамо послаше отац Ида 
и отаџбина Измара. Онда притрчи Халез са сво- 
јом четом од Аурунака, дође и Месап, син Непту- 
нов, на својим дивним коњма. Обе се војске труде 
да потисну једна другу; битка се бије на самом 
прагу Аузоније. Као оно ветрови, кад се у простра- 
ном ваздушном простору понесу с истом храброшћу 
и истом снагом, па не уступају један другом — 
не уступа ни море ни облаци — и дуго се не зна, 
на чијој ће страни бити победа, исто се тако бију 
тројанске чете с латинскима ; дохватио се јунак с ју- 
наком, па се носе. 

Међутим на другој страни, на једном месту 
где је бујица била наваљала широм камења и дрвећа, 
што га беше почупала на обалама, Аркађани, који 
не беху вични да се боре пешицеи који беху због 
рђавог земљишта оставили коње, дадоше плећа 
и почну бежати. Опази их Палант, па их стане (друго 
му није 'ништа остало у овој несрећи) час молити, 
час опет соколити пун горчине овако: „Куда бе- 
жите, другови 2 Тако вам ваших јуначких дела, тако 

вам имена војводе Евандра и његових извојеваних 
победа, и тако вам наде да ћу достићи у слави свог 
оца, немојте тражити спаса у ногама. Треба мачем 
прокрчити пута кроз непријатеља. Тамо где су ње- · 
гови редови најгушћи, тамо зове вас и вашег војводу 
Паланта славна ваша отаџбина. Против нас није 
никакво божанство, наши непријатељи су смртни 
људи као и ми, ми имамо толико исто срдаца и 
руку колико и они. Ето, широко море испречило 
се пред нама, ето већ се земља ближи крају, те 
немамо куд бежати. Хоћемо ли дакле у море или 
на тројански табор 2“ То рече, па јурне усред густе 
гомиле непријатеља. Најпре наиђе на њега Лаг, кога 
ту нанесе његова зла судбина. Он дохвати један 
камен и стане га чупати из земље, али у томе Па- 
лант завитла копље и погоди га њиме баш усред 
кичме, која дели ребра, а за тим га извуче опет из 
костију. Док он извлачи копље, јурне на њ Хизбон 
мислећи да ће га напасти изненада; али се пре- 
вари, јер га грозна смрт његовог друга беше засле- 
пила и он бесан јурне несмотрено, те га Палант 
опази раније и мач му забоде у плућа. Затим Па- 
лант јурне на Стенија и на Анхемола, од старе Ре- 
тове породице, који је имао дрскости да оскврни 
ложницу своје маћехе. И ви падосте на рутулском 
пољу, Даукови близанци, Лариде и Тимбре, који сте 
тако личили један на другога, да вас ни родитељи 
нису могли разликовати (слатка обмана !); али сад 
добисте од Паланта страшне белеге, које вас разли- " 
кују : јер Евамдров мач одсече теби, Тимбре, главу, а 
теби, Лариде, десницу, која те узаман тражи и полу- 
мртвим прстима миче и хоће да ухвати гвожђе. 
Аркађане, кад чуше његове речи и видеше јуначка 
његова дела, обузе бол измешан са стидом иони 
пођу натраг на непријатеља. Онда Палант прободе 
Ретеја, кад промаче поред њега, бежећи на својим 

колима с два коња. Само за тај тренутак би про- 
дужен живот Илу : Палант беше хитнуо своје тешко 
копље из далека на Ила, али у том наиђе Ретеј 
— бежећи од тебе, храбри Теутра, и од твог брата 
Тира — и оно погоди њега, те паде с кола и по- 
лумртав удари ногама неколико пута у рутулску 
земљу. Као што у лето, кад се дигну ветрови, па 
пастир запали у шуми на више места ватру, страшна 
Вулканова војска: захвати одмах све унаоколо и 
распростре се по широким пољима, а пастир седи 
и гледа ликујући пламен, тако исто твоји другови, 
Паланте, нападају као један човек и то тебе испу- 
њује радошћу. Али гле бесног мегданџија Халеза; 
покривен штитом, он полети на непријатеља. Ту 
он уби Ладона, Ферета и Демодока, Стримонију 
одсече сјајним мачем десницу, кад се маши за 
његово грло, каменом удари у лице Тоанта, те 
му прскоше кости и комади од њих разлетеше 
се помешани с крвавим мозгом. Халеза је отац, 
који је умео да предвиђа будућност, био сакрио 
у шуму; али кад старац заклопи мутне очи, ста- 
више руку на њега Парке и наменише га за жр- 
тву Евандровом оружју. На њега Палант полети, 
помоливши се најпре овако: „Дај сад, оче Ти- 


бре, копљу, које витлам и хоћу да бацим, срећу 


да пробије Халезу груди; његово оружје обесићу 
о један храст који је теби посвећен и тако ћу га 
теби даровати“. Чу бог и Халеза, док покрива. 
својим штитом Имаона, погоди у незаштићене груди 
аркадско копље. Али Лаузо, који је. сам вредео. 
колико читава војска, не даде да његове земљаке 
обузме страх, кад паде такав јунак. Он одмах 
уби Абанта, који сметаше Латинима да победе. 
Падају синови аркадски, падају Етрурци, падате 
и ви, Тројанци, што вас не уништише Граји. Су- 
дарише се војске, по снази су једнаке, војводе 

им равне. Задњи наваљују на предње, те су редови 
тако густи, да не можеш макнути ни руком ни 
оружјем. С једне стране наваљује и коси Палант, 
с друге опет Лаузо ; обојица су од прилике истих 
година, и један и други дивни, али им срећа не 
даде ни једном да се врате у отаџбину. Но госпо- 
дар високог Олимпа не допусти да се они сударе 
између себе; обојицу очекује наскоро њихова суд- 
бина од већег непријатеља. 

У том позове Турна његова божанска сестра, 
да дође и замени Лауза. На својим крилатим 
колима он :појури кросред војске и кад спази 
другове, почне овако: „Време је да обуставите 
бој, ја идем сам на Паланта, он је само мој; ах, 
како бих волео, кад бии његов отац био овде да 
гледа“. То рече, а другови се његови повуку с бо- 
јишта, како он заповеди. Зачуди се младић тој 
охолој заповести и, кад Рутули одступише, стаде, 
из далека, пркосно посматрати од главе до пете 
грдосију Турна, и на речи охолог војводе одго- 
вори овако: „ја ћу се прославити или тиме што 
ћу задобити твоју опрему или јуначком смрћу; било 
прво или друго, моме оцу биће право. Немој дакле 
претити“. Рекавши то, он изиђе насред бојишта. 
Аркађанима се следи крв у срцима. Скочи Турно 
са својих кола, јер хоће пешке и из близа да 
нападне. Као оно што полети лав, кад с каквог 
узвишеног места, одакле вреба плен, спази у пољу 
бика готовог да се бије, тако исто јурну Турно. 
Кад се Паланту учини да је супарник дошао на 
домак копља, он нападне први, не би ли му по- 
могла срећа, која служи дрске, кад није једнаке 
снаге, и овако проговори гледајући к пространом 
небу: „Тако ти гостопримства које ти је указао 
мој отац, и стола за којим си као његов гост се- 
део, молим ти се, Алкејевићу, буди ми на помоћиу 
овом великом предузећу. Нека Турно види како. 

му полумртвом отимам крваво оружје, нека ме ње- 
гове очи умирући виде победиоцем“. Чу Алкеје- 
вић младића, па угуши у дубини срца тежак уздах 
и проли немоћне сузе. На то му родитељ! његов 
овако пријатељски рече: „Сваки има суђени дан; 
живот је људски кратак и кад га једном изгубиш, 
не можеш га више повратити; али се име може 
овековечити славним делима и врлином. Под ви- 
соким зидовима Тројиним пало је толико јунака 
божанског порекла; чак је пао и Сарпедон, мој 
син. И Турна очекује његова судбина, и он је сти- 
гао до мете коју му је животу одредио удес“. Тако 
рече и окрете очи од рутулских поља. Међутим 
Палант хитне с великом снагом своје копље и 
истргне из шупљих корица сјајни мач. Копље про- 
бије обод од Турновог штита и погоди -Рутулца 
у оклоп на врху рамена, али само очеше његово 
тело. На то Турно баци на њ копље с оштрим 
гвожђем на врху, пошто је њиме дуго витлао, и 
овако проговори: „Види, да ли наше копље боље 
не пробија“. Рече, и његово копље проби Паланту 
баш по средини штит, покривен толиким гвозде- 
ним и тучним плочама, толиким говеђим кожама, 
затим и оклоп, па најзад и његове големе груди. 
У залуд ишчупа несрећни младић топао џилит из 
ране; истим путем и једновремено шикну крви 
излети му душа. Он паде, оружје му зазвекета, а 
крвава уста загризоше у непријатељску земљу. Турно 
стојећи над њиме, овако проговори: „Аркађани, 
запамтите ове моје речи и однесите их Евандру: 
„Шаљем му натраг Паланта онаког, какав је за- 
служио да се врати. Допуштам да му укаже по- 
гребну почаст. Гостољубље, које је он указао Енеји, 
скупо ће га стати“. И рекавши то, стане левом 
· ногом на мртвог Паланта и истргне му кајас, који 
беше веома тежак и на коме беше представљен 

страшан злочин:: како педесет младића гадно по- 
гинуше од руке својих жена прве ноћи у крва- 
вим ложницама (слика је била изрезана у злату, 
а израдио је беше Клон Еуритов). Ликује Турно 
и сав је весео што је задобио овакав плен. Не 
зна човек своју судбину и шта га у будућности 
чека, па у срећи не уме да се умери: доћи ће 
време, кад ће Турно јако жалити, што је Паланта 
убио, и кад ће му бити мрзак овај плен и овај дан! 
Међутим Паланта положе његови другови, кукајући 
и плачући, на један штит и однесу га. О, какву ће 
он жалост, али у исто време и славу донети оцу! 
Једног истог дана и ушао си први пут у боји 
испустио си душу. Али зато си ипак оставио то- 
лике гомиле Рутула на бојишту. 

Глас о тој великој несрећи не донесе Енеји 
Фама, него један гласник, који долети к њему; он 
му још јави да су Тројанци на ивици пропасти и 
да је крајње време, да им притекне у помоћ. Одмах 
Енеја јурне својима, па стане мачем косити све 
око себе и кроз војску крчити широк пут, а све 
тражи тебе, Турне, охолог с однесене победе. Пред 
очима су му Палант и Евандар, сто за којим је ту 
скоро као гост био примљен и десница коју му је 
краљ пружио у знак пријатељства. Он ухвати жива 
четири младића из Сулмона и толико исто с реке 
Уфенса;“ њих ће принети на жртву Манима Па- 
лантовим и њиховом ће крвљу попрскати запаљену 
ломачу. Затим хитне љуто копље из далека на Мага. 
Али се овај хитро сагне и копље прелети дршћући 
преко његове главе. Онда му Маго загрли колена 
и овако га стане молити: „Тако ти очевих Мана 
и Јула у кога полажеш наду, поштеди ми живот, 


! Како Данајке, кћери аргошког краља Данаја (њих | 
педесет), убијају једне ноћи своје мужеве. 

з А можда су Сулмон и Уфенс људи, родитељи тих 
младића. 

поклони га мом сину и мом оцу. Имам високе дворе 
и у њима дубоко закопане гомиле израђеног сре- 
бра и израђеног и неизрађеног злата. Неће Тро- 
јанци победити, ако ја погинем, неће моја смрт ре- 
шити ову љуту битку.“ Рече, а Енеја му овако 
одговори : „Гомиле злата и сребра што их помињеш 
чувај за своју децу. Тиме што је убио Паланта, Турно 
је укинуо оваква откупљивања. Тако мисле и Ан- 
хизови Мани и Јуло.“ Рече, па дочепа левом руком 
његов шлем и заврнувши несрећнику врат забоде 
му мач до балчака. Недалеко одатле стајаше Хе- 
монов син, свештеник Фебов и Тривијин; око главе 
му широка повеза, с које на обе стране виси по 
трака, одело му и оружје сјајно, те се сав бли- 
ста. Енеја јурне на њега и стане га вијати по пољу; 
најзад Хемоновић падне; онда Енеја стане ногом 
на њега, па га убије и вргне у вечити мрак. Његово 
оружје покупи Серест и однесе га на плећима, да 
га принесе на дар, теби боже рата. Цекул од Вул- 
канове крви и Умброн, који сиђе с маршанских брда, 
поврате опет дух у војника. Али Дарданац јурне 
бесно на њих. Он откине мачем леву руку Анксуру 
и пресече скроз његов округли штит. Сиромах мла- 
дић! Он беше изговорио неку мађијску реч и, ве- 
рујући у њену моћ, био је пун храбрости и мислио 
је да ће поживети дуго година и да ће дочекати 
белу косу. У исти мах искочи пред Енеју и јурне 
на њ у сјајном оружју Тарквит, кога беше родила 
нимфа Дриопа с Фауном. Бесни Тројанац замахне 
копљем и прободе му оклоп и његов тежак округао 
штит. Стаде Тарквит молити и још би говорио, 
али му Енеја откиде главу. Затим му одгурне још 
топао труп, те се одваља, и овако му рече пун гнева: 

„Сад лежи ту, страшни јуначе. Тебе неће сахранити 
твоја мила мајка, неће ти тело положити у земљу 
твојих отаца, него ће оно остати, да га кљују гра- 
бљиве птице или ће га бацити у море, па ће га 

таласи носити, а гладне рибе ће лизати ране на 
њему.“ То рече, па јурне и стаде гонити Антеја и 
Луку, који се бораху испред остале војске Турнове, 
храброг Нуму и плавокосог Комерта, сина јуна- 
чкога Волсценса, који је од Аузоновића имао нај- 
више земље и који је владао у немој Амикли. 
"Као оно Егејон, који има, кажу, сто мишица и сто 
руку, кад је бљујући ватру из груди на педесет уста 
одбијао Јупитрове муње са својих педесет јуначких 
штитова и наваљивао на громовника с толико исто 
мачева, тако је беснио по целој равници Енеја, 
пошто једном замочи мач у топлу крв. Наједаред 
он се устреми на Нифеја који се вожаше на четири 
коња. Животиње, кад опазе где иде на њих стра- 
шан и бесан, уплаше се и нагну бежати натраг, 
изврну господара и с колима одјуре обали. У том 
упаде у гужву на колима с два белца Лукаг и брат 
му Лигер ; љути Лукаг витла својим голим мачем, а 
брат му држи узде и управља коњма. Не мога их 
Енеја гледати, да тако бесне, па јурну пред њих, 
грдосија какав беше, са замахнутим копљем. Њему 
ће Лигер : „Нису ово Диомедови коњи ни Ахилова 
кола и фригијска поља. Сад ће одмах бити крај рату 
и твом животу“. Тако говораше Лигер у махнитости 
својој. Али му храбри Тројанац ништа не одговори; 
он само хитну на њ своје копље. Таман се Лукаг 
беше спремио за бој и избацио напред леву ногу и 
баш се беше нагао да потера брже коње боцнувши 
их џилитом, а Енејино му копље пројури кроз доњи 
обод сјајног штита и забоде му се у леву страну. 
Смртно рањен он паде с кола и одваља се по 
земљи. Онда му Енеја рече : „Лукаже, ниси кола из- 
губио, зато што су ти коњи били спори, нити су се 
преврнула, што су се они уплашили од непријате- 
љевих сенки; ти си сам скочио с њих и оставио 
их“. Тако рече и ухвати коње. Лигер, који такођер 
беше пао с кола, пружи, сиромах, немоћне руке и 

стаде молити овако : „Тројанче, тако ти тебе и тво- 
јих родитеља, који те родише таког, опрости ми 
живот и смилуј се на мене“. још га он мољаше, 
али му Енеја овако одговори: „Ниси пре овако 
говорио. Умри и немој оставити брата“. За тим му 
забоде мач у прса, у којима станује душа. Тако је 
косио по пољу дардански војвода, беснећи као бу- 
јица или као црни вихор. На послетку и детић Аска- 
није с младежи тројанском јурне напоље из логора 
који непријатељ узаман опседе. 

Онда Јупитар овако проговори Јунони: „Пре- 
мила сестро и жено, као што си мислила — ниси 
се преварила —, доиста Венера помаже Тројанце; 
њихове мишице нису снажне, срце им није храбро 
и у опасности чврсто“. На то ће му рећи Јунона 
понизно : „О мој лепи супруже, зашто ме дираш 
у срце! Зар ти није доста што сам у бризи и што 
не смем ништа да предузмем из страха од твојих 
наредаба ! Кад би твоја љубав према мени била још 
онако велика, каква је била и каква би требало да“ 
буде, ти би ми, свемогући, зацело допустио да 
уклоним Турна из боја и да га спасем здрава и чи- 
тава његовом оцу Дауну. Овако нека погине, нека 
се пролије његова племенита крв, и нека се тако 
Тројанци задовоље. Па ипак, он води порекло од 
мене — Пилумно му је четврти предак, — и ње- 
гова је издашна рука толико пута доносила на 
твој праг богате дарове“. Њој одговори цар небе- 
ског Олимпа овако кратко: „Ако ме молиш само 
да одложим смрт младићу, учинићу ти то, — јер 
ја доиста могу то да учиним, као што мислиш: 
ето, ишчупај га од судбине која хоће да га уграби, 
ето, допуштам да се спасе бегством. Ту љубав 
могу да ти укажем. Али ако тражиш нешто више: 
крај рата или обрт у срећи, томе се узалуд надаш“. 
На то ће њему Јунона плачући: „ОХ, ако сире- 
шио у души, асамо нећеш да ми кажеш, да Турно 

остане у животу! Али њега, ни крива ни дужна, 
очекује страшна смрт, или ја не знам истину. Ох, 
кад би мој страх био неоснован и кад би ти (јер 
то можеш) изменио своју одлуку на боље !“! 

Чим то изусти, она полети с небеских висина 
обавијена облаком и дижући олују упути се кроз 
ваздушне просторије тројанској војсци и лаурент- 
ском табору. А кад стигне ту, она створи у облаку, 
којим беше обавијена, једну сенку, ваздушасту и 
без снаге, сасвим налик на Енеју — дивно чудо! 
— и по облику и по оружју (штит јој као његов, 
на шлему перјаница, каква краси његову божанску 
главу) и по гласу (глас има, али не и разума) и по 
ходу. Тако изгледају, по причању, сенке умрлих и 
снови који варају чула за време спавања. Та при- 
лика појави се пред првим редовима рутулске вој- 
ске, па се стане разметати, гађати стрелама Турна 
и изазивати га речима. Турно јурне на њуи из даље 
хитну копље које звизну; али она окрене леђа 
и нагне бежати. Онда Турна обузме празна нада, 
јер он у узбуђењу мишљаше да то заиста Енеја 
бежи, и овако кликне: „Куда бежиш, Енејаг Не 
остављај своје заручнице. Ова мишица даће ти 
земљу ради које си пребродио толика мора“. Тако уз- 
викујући он трчи за том приликом, витла исуканим 
мачем, а не види да предмет његове радости носи 
ветар. У близини налазила се случајно једна лађа ве- 
зана за некакву високу стену, са спуштеним лестви- 
цама и мостом ; на њој беше дошао с обале клу- 
зијске, краљ Озилије. Ту побегне слика Енејина и 
сакри се. Без оклевања Турно јурне за њом, претрчи 
преко моста и уђе у лађу. Али тек што крочи унутра, 
а Сатурнија прекине уже и отисне лађу, те вода уз- 
маче од обале. Међутим Турно тражи Енеју, да с њим 
подели мегдан. Тражећи га он убија сваког ко му 


1 т. ј. не дај да се Турно даље бори. 

изиђе на сусрет и тако многе посла на онај свет. А 
кад се лака слика не хтеде више крити по кутовима 
лађе, него полети у вис и дигне се у црне облаке, 
погледа Рутулац назад к обали, не знајући шта се 
то дешава и далеко од тога да се радује што се 
спасао, па пружи обе руке к небесима и овако про- 
говори: „Свемогући оче, какво сам ја то велико 
злочинство учинио, да морам оваку казну да иску- 
сим 2 Куда ме носи ова лађа 2 Одакле то пођохг 
Какав изгледам ја, кад бежим овако из боја г Хоћу 
ли видети још један пут лаурентске зидове и свој 
табор 2 Шта ће бити с мојом војском, која је по- 
шла за мном и коју сам оставио — 0, злочин- 
ства! — да изгине сва срамном смрћу Већ сад 
видим своје момке где беже растркани и чујем јаук 
јадника који падају. Шта да радим 2 Хоће ли земља 
да се провали преда мном тако дубоко, да бих у 
тој бездни могао сакрити своју срамотуг О, ве- 
трови, смилујте се бар ви, баците ми лађу, прекли- 
њем вас, на стење или је насукајте на какав стра- 
шан спруд, где ме неће наћи ни Рутули ни Фама 
која би ме могла одати“. Тако говорећи, он пре- 
мишља у свом срцу, да ли да се прободе, да ли 
да сјури међу ребра свој страховити мач, па да тако 
спере срамоту, или да се баци у море, па да исплива 
на криву обалу и да опет јурне међу Теукре. Три 
пута покуша и једно и друго, али га сва три пута 
велика Јунона задржа, јер јој га беше жао. Тако 
он плови, секући дебело море, и најзад дође у ста- 
рински град свог оца Дауна. 

Док се то дешава, заповеди Јупитар Мезен- 
цију да замени Турна. Послуша пламени јунак и 
навали на Теукре који ликоваху. Све тиренске чете 
јурну на њега једнога, сву своју мржњу оне усред- 
среде на њега, окренули сви оружје само на њега. 
Али он одолева свима нападима и руши нападаче 

као оно стена, која се пружа далеко у море, те 
је изложена бесу ветрова и воде ; она одолева свима 
олујама и таласима, и остаје непомична. Тако он 
обори на земљу сина Долихаоновог Хебра, а с њиме 
Латага и Палма; Латага удари у лице спреда го- 
лемим каменом — читавим комадом брда, — а Палму 
пребије цеваницу, па га пусти да бежи тако ваља- 
јући се, само му узме оружје и перјаницу и да их 
Лаузу, да их носи на плећима и шлему. Он убије 
и Фрижанина Еванта и Миманта, вршњака и друга 
Парисовог, кога је Теана донела на свет родитељу 
Амику исте ноћи, кад је и краљица Хекуба, која је 
пред порођај сањала да је родила буктињу, Париса 
донела на свет.: Парис лежи у свом родном месту, а 
Мимант незнан почива на лаурентској обали. Као 
што оно дивљем вепру, кога дуго година штите 
Везул, обрастао јелом, и лаурентске баруштине, кад 
га с високих брда потерају керови, па западне међу 
мреже, нико од ловаца не сме да приђе, него га 
сви из далека гађају копљима и гоне виком, а он 
стоји, накострешио чекиње на леђима и грокће бе- 
сно: исто тако нико од непријатеља, и ако их, и 
с правом, гнев обузима, нема храбрости да јурне на 
Мезенција с исуканим мачем, него се сви из далека 
хитају на њега џилитима и драже га виком, а он стоји 
неустрашљив, само не знајући на коју би страну, 
шкргуће зубима и с леђа стреса копља. Бејаше неки 
Акрон, Грк, који добеже из старинског Корита, 
оставши тамо вереницу. Чим Мезенције спази њега 
и види како разгони на све стране његове чете, 
у црвеном плашту што му је била поклонила вере- 
ница и с црвеном перјаницом, он јурне у густе непри- 
јатељске редове. Изгледа као оно лав кога мори стра- 
шна глад, кад опази, пошто се дуго шуњао око 
торова ограђених високим плотом, хитру кошуту, 


. 1 Парис је тиме што је уграбио Јелену уништио 
Троју (буктиња је овде свадбена буктиња). 

или јелена, који бежи с уздигнутим роговима, па, 
разјапивши весело чељуст и накострешивши гриву, 
јурне, баци се на живинче и стане му утробу раз- 
дирати, а црна му крв омасти зубе. Паде не- 
срећни Акрон, удари издишући петама у црну зе- 
мљу и обоји крвљу своје скрхано оружје. А О- 


роду, који му беше окренуо леђа, не хтеде задати 


рану копљем остраг, јер сматра да то није ча- 
сно, него истрчи пред њега, па га нападне спреда 
и смакне га, не на превару, него што је био 
бољи јунак. Онда стане на њ, наслони се на 
копље, па овако узвикне: „Јунаци, паде крупни 
Ород, који је вредео читаве чете“. На то Мезен- 
цијеви другови запевају весео пеан. Ород изди- 
шући овако проговори: „Победниче, био ти ко 
био, ја нећу дуго остати неосвећен, твоја радост, 
неће бити дугог века, и тебе очекује иста судбина, 
и ти ћеш скоро лежати на овој истој земљи“. Њему 
ће Мезенције смешећи се, и ако беше љут: „Сад 
ти умри. А са мном ће отац богова и господар људи 
учинити што му је воља.“ Говорећи то он извуче 
копље из тела, и Ороду се спусти на очи сан тежак 
као гвожђе и оне му се за навек склопе. Кедик уби 
Алкатоја, Сакратор Хидаспа, Рапон Партенија и сил- 
ног Орса, а Месап Кронија и Лукаоновог сина Ери- 
хета : први паде на земљу с незаузданог коња, други 
се борио пешице. Пешице се борио и Ликијанац 
Агис, кога обори Валер, јунак као и његови преци, 
Тронија уби Салије, а Салија опет Неалк, који је 
изврсно био копљем и на далеко гађао стрелом. 

Тако је свирепи Марс на обе стране подједнако 
ширио жалост и смрт: убијају и падају подједнако: 
и једни и други, али не беже ни једни ни други. 
Богови, скупљени у Јупитровим дворима, жале, 
што се води та узалудна! борба. Венера посматра 
очајне напоре ратника с једне, а Јунона с друге 


1 Они знају да је судбина обе стране у напред решена. 

стране. Бледа Тисифона бесни посред тих хиљада. 
Међутим Мезенције корача по пољу витлајући своје 
големо копље. Он изгледа као оно џиновски Оријон, 
кад прелази средином мора, па ногом гази по ње- 
гову дну, где станује Нереј, а плећима надвишава 
водену површину, или кад силази низ висока брда 
с читавим старим јасеном у руци, корачајући по 
земљи, а главу носећи кроз облаке. Спазивши га у 
дугом убојном реду, Енеја пође на њ. Стоји Мезен- 
ције чврсто као каква стена и чека без страха вите- 
шког непријатеља, а кад оком одмери да му се 
примакао на домак копљу, он овако проговори: 
„Десница моја и копље, које витлам у руци, то су 
моји богови и они нека ми сад буду у помоћи ! Лаузо, 
теби! заветујем опрему овог разбојника, тебе ћу 
наоружати његовим оружјем и тако ћу од тебе жива 
направити свој победни знак“. Рече и из далека баци 
копље, које фијукну кроз ваздух. Али се оно одби од 
штита и погоди између бока и слабине храброг Ан- 
тора, пратиоца Херкуловог, који беше дошао из Арга, 
па се спријатељио с Евандром и настанио у једном и- 
талском граду. Паде несрећник од копља намењеног 
другоме, диже очи небу горе и умирући сети се 
драгог Арга. Сад Енеја баци своје копље. Оно про- 
бије штит састављен од три тучне плоче, три во- 
лујске коже и једног платна, и забоде се Мезенцију 
у слабине. Али је оно већ изгубило снагу. Видевши 
Тиренчеву крв, Енеја хитро истргне мач и навали, 
жесток, на збуњеног непријатеља. Кад Лаузо спази 
шта би с његовим оцем, јаукну тужно и сузе му 
потекоше низ образе. 

Храбри младићу, ја нећу овде прећутати твоју 
жалосну смрт и твоје славно дело, само ако ће 


1 Не каквом богу, јер је Мезенције безбожник. 


3 За знак победе Римљани су подизали у прво време 
дрвен стуб, о који би обесили опрему побеђеног. 

ми се веровати, јер догађај иде у дубоку ста- 
рину. Мезенције, онеспособљен за бој, повлачи се 
натраг вукући непријатељско копље, забодено у 
свој штит. Енеја већ беше дигао мач, да га удари. 
Али у том скочи Лаузо преда њ и задржи га. У исти 
мах к њему потрче, с великом виком, његови дру- 
гови, па стану гађати Енеју копљима, не би ли га 
задржали, док се Мезенције, заштићен синовљевим 
штитом, не склони. Енеја се заклања својим шти- 
том, а хоће да се помами од беса. Као што се, 
кад облак проспе град, сви орачи сакрију побегавши 
с поља и путник потражи заклона на обали какве реке 
или под каквом високом стеном, и ту чекају да киша 
престане и сунце опет сине, па да продуже посао, — 
тако и Енеја, засут са свих страна копљима, чека под, 
штитом, док не прође овај пљусак, и овако прети 
Лаузу : „Куда си нагаог Ти срљаш у смрт. Слаба 
је твоја снага, да се можеш са мном мерити. Тебе 
је занела твоја љубав према оцу, те не пазиш шта 
радиш“. Али за то Лаузо ништа не Хаје, него, бе- 
зумник, и даље наваљује. Разгневи се још више 
војвода дардански, па забоде младићу свој јаки 
мач до корица усред груди. Стадоше Парке до- 
вршавати конац несрећном Лаузу. Мач му пробије 
и лаки штит (и код тако слабога заклона он је 
смео да насрне на силног Енеју!) и тунику, коју 
му је мајка била проткала гипким златом. Шикну 
крв и испуни му набор од хаљине, а душа му остави, 
тужна, тело и одлети Манима кроз ваздушне про- 
сторије. Анхизовић, кад виде његово самртничко 
бледо лице, ражали се, сетивши се милог сина, па уз- 
дахну, пружи несрећнику десницу и овако проговори: 
„Јадни младићу, чиме би тебе сад Енеја могао до- 
стојно наградити за ово твоје славно дело г Оста- 
вљам ти оружје, у ком си толико уживао и побринућу 
се, да твој пепео буде с пепелом твојих отаца, ако ти 
то још лежи на срцу. Јадниче, нека ти барем то буде 

утеха, што си пао од мишице силног Енеје“. Тако 
рече, па довикне другове Лаузове; али се они устежу 
да му приђу; зато он сам подигне несрећног мла- 
дића, чија коса, очешљана по обичају његове зе- 
мље, беше уцмакана крвљу. 

Међутим његов отац испира водом на обали 
реке Тибра своје ране и одмара тело наслоњен 
на један пањ. Далеко од њега виси о грани његов 
тучни шлем, а на трави лежи му тешко оружје. Око 
њега стоје одабрани младићи ; он болан, с испру- 
женим вратом и брадом на грудима, дахће, распи- 
тује се непрестано о Лаузу и сваки час шаље по 
некога, да га зове и да му однесе поруку од жа- 
лоснога оца. У том ето Лаузових другова, носе пла- 
чући на оружју мртва пријатеља: огромно је ње- 
гово тело, као што је огромна и рана од које паде. 
Још они беху далеко, а Мезенције чује плач и слутња 
му обузе душу. Он стаде посипати своју седу косу 
прашином, пружи обе руке небу, па се онда баци на 
мртво тело, и овако проговори : „Зар ми је, сине, жи- 
вот био толико мио, да сам допустио да се ти, син 
мој рођени, на место мене бациш под издигнути не- 
пријатељски мач 2 Зар твој отац има овим ранама да 
захвали, што се спасао, зар он живи захваљујући 
твојој смрти г Авај, сад сам тек јадан и несрећан! 
Сад ми је задата дубока рана! Сине, ја сам већи 
раније окаљао твоје име својим рђавим делима, због 
којих ме прогнаше, те изгубих престо и очев ски- 
птар. И камо среће, да сам онда кажњен од отаџ- 
бине и својих суграђана, које бејах озлоједио, камо 
"да сам онда, као што је требало, испустио душу 
на најстрашнијим мукама! Сад живим и не оста- 
вљам овај свет и сунчеву светлост. Али оставићу 
их.“ Чим то изусти, он се подигне с муком на ра- 
њену ногу и нареди да му се доведе коњ; дубока 
га рана јако тишти, али срце му није клонуло. Тај 
му коњ беше дика и утеха; на њему је он из б6о- 

јева излазио као победилац. Тужном парипу овако 
проговори Мезенције : „Ребе, дуго смо живели, ако 
у опште код људи има штогод да дуго траје. Или 
ћеш данас као победилац донети главу Енејину и 
његово крваво оружје и осветити са мном Лауза 
или, ако не успемо, изгинућемо заједно ; јер, пле- 
менити Ребе, мислим да нећеш ни по што пристати, 
да слушаш туђе заповести и да ти господари буду 
Теукри.“ Рече, па се баци коњу на леђа, на којима 
је толико пута седео, и онда узме у обе руке по 
једно оштро копље, а на главу метне шлем од сјај- 
ног туча с перјаницом од длака из коњске гриве. 
За тим јурне као стрела на непријатеља, а у срцу му 
ври стид, бол и бес. Кад улети у непријатељске 
редове, он три пута гласовито викну Енеју. Познаде 
га Енеја и, весело, овако се помоли: „Оче богова и 
узвишени Аполоне! Дајте да наиђе на мене !“ Само 
толико рече, па му пође на сусрет с напереним 
копљем. Њему ће Мезенције : „Немилосрдни човече, 
што ме плашиш2 Одкако.ми је син погинуо, не 
знам ја више за страх. Тиме што си га убио, ти 
си нашао једини начин на који си ме могао упро- 
пастити. ја се не бојим смрти и презирем богове. 
Престани, јер сам дошао да умрем; али најпре 
ево ти овај дар.“ Рече и хитну копље на не- 
пријатеља ; за тим правећи око њега велики круг, 
баци и друго и треће; али златни штит одо- 
лева сваком његовом удару. Три пута тако облети 
око њега на коњу с лева на десно, бацајући копља, 
три пута се тројански јунак окрете око себе с чита- 
вом шумом од копаља на свом штиту. Али кад му 
се на послетку досади дангубити и чупати из штита 
копља и кад виде да непријатељ почиње отимати 
маха у овој неравној борби,! он стане мислити како 
би га најзгодније напао. На послетку јурне и хитне 


1 Енеја се бори пешке, а непријатељ на коњу. 

копље у шупље слепо око непријатељевом коњу. 
Успропне се живинче и стаде ударати предњим 
ногама по ваздуху; паде Мезенције а за тим паде 
главачке и коњ на њега и притиште га ишчашеним 
сапима. Диже се до неба вика и код Тројанаца 
и код Латина, а Енеја притрчи непријатељу, па 
истргне мач из корица и овако му проговори: 
„Где је сад жестоки Мезенције и његово бесно 
срце 2“ Тиренац погледа у небо и освестивши се 
овако одговори: „Мрски непријатељу, што ми се 
ругаш и што ми претиш смрћу 2 Уби ме слободно; 
то неће бити никакав грех. Нисам ја дошао овамо, 
да ме ти штедиш, нити је то с тобом уговорио 
мој Лаузо. Само те ово молим — ако за побеђене 
има какве милости —: допусти да ми тело покрију 
земљом. Знам да ме моји љуто мрзе, одбрани ме, 
молим те, од њихове мржње и допусти да лежим за- 


једно са сином у истом гробу.“ То рече, па мирно 


прими ударац Енејин ; из грла, где га погоди мач, 
шикну крв по његову оружју и он испусти душу. 


1 2 = 25 Ћ 

У том се и Зора диже из Океана. Онда побе- 
дилац Енеја најпре изврши завете што их беше 
учинио боговима, и ако је желео да што пре са- 
храни своје другове и ма да је био смућен због 
толиких мртвих. Он нареди да се на једној узви- 
шици дигне један храст, коме беху скресали све 
гране, и дасе о њ обеси светло оружје војводе 
Мезенција. То теби, силни боже рата, начини тро- 
феј. О то дрво он повеша перјаницу јуначког непри- 
јатеља, с које капаше крв, његова скрхана копља, 
оклоп који беше добио дванаест удараца и који беше 
на дванаест места пробијен, с леве стране при- 
веже шлем од туча и најзад обеси мач у корицама 
од слонове кости. За тим овако почне соколити 
своје другове, који га сви беху, кличући весело, 
окружили и тако га чуваху: „Јунаци, главно је 
свршено ; разагнајте страх што је остао ; овај плен, 
који смо задобили од Мезенција, први је плод 
наше победе; ето шта би од тог охолог краља 
захваљујући мом јунаштву. Сад нам је отворен пут 
к латинском краљу и његовој вароши. Спремајте 
оружје за даљи рат и надајте се да ће победа бити 
ваша, немојте да се изненадите и да се уплашите, 
па да оклевате, кад вишњи богови допусте да иш- 
чупамо из земље заставе и да изведемо момке из 
табора. А дотле међутим сахранимо погинуле дру- 
гове, укажимо им једину почаст која се може ука- 

зати човековој души, кад је у ахеронтској дубини. 
Идите, рече, испуните своју последњу дужност 
према душама тих јунака, који су нам својом крвљу 
освојили ову нову отаџбину. Пре свега пак по- 
шљимо у тужни Евандров град Паланта, који је 
имао јуначко срце, али га уграби црни дан и врже 
у љуту смрт.“ 

Тако говораше он, па се плачући врати у кућу 
где је лежао Палант. Његово мртво тело чуваше 
стари Акт, који је пре био оруженоша Паражанину 
Евандру, а сад је пратио његовог милог сина, али 
не са срећом. Унаоколо све слуге, гомила Троја- 
наца и Тројанака с расплетеном косом, као што је 
обичај у жалости. Кад Енеја уђе на висока врата, 
сви стану, бусајући се у груди, кукати, да се до 
неба чуло и да је цео двор одјекивао. И Енеја, 
кад виде Палантову главу белу као снег и на не- 
жним грудима отворену рану од аузонског копља, 
стаде овако нарицати лијући сузе : „Јадни младићу, 
зашто ме је срећа, кад ми се осмехнула, прева- 
рила и зашто ми је позавидела на теби, зашто 
ти није дала да видиш моје ново краљевство и да 
се као победилац вратиш оцу 2 Нисам ја то обе- 
ћао твом родитељу, кад ме је испраћао грлећи меу 
рат, који има да ми донесе велико краљевство, и 
кад ми је, брижан, напомињао, како је непријатељ 
храбар, како имам да се борим с једним крепким 
народом. Он можда сад пун варљиве наде чини за- 
вет и гомила дарове на жртвеницима, а ми указу- 
јемо тужну почаст мртвом младићу, који не дугује 
више ништа небеским боговима. Несрећни родитељу, 
видећеш страшни погреб свог сина! Ето како ти 
се враћам, ето тријумфа који ишчекујеш, ето мог 
обећања ! Али, Евандре, нећеш видети на њему сра- 
мне ране које је задобио бежећи, нити ћеш пожелети 
грозну смрт, зато што ти се син спасао. Авај мени, 
какву заштиту изгубисте, ти, Аузонија, и ти, Јуле 7“ 

Пошто га тако оплака, он нареди да по- 
несу његово мртво тело и избере из целе војске 
хиљаду људи, да га прате до вечне куће, да плачу 
с оцем и да буду тужном Евандру утеха, истина 
мала у големој жалости, али утеха коју му треба 
указати. Други хитро исплету носила од магињиног 
и храстовог прућа и пободу унаоколо лиснате ши- 
бљике да унутра буде хладовина. На тај одар по- 
дигну они младића који је изгледао као нежни цвет 
љубичице или увеле перунике што су га откинули 
девојачки прсти: још није изгубио своју светлу 
боју ни лепоту, али га мајка земља не храни више 
и не даје му снаге. Онда Енеја изнесе једну хаљину 
и један вео, богато извезене танким златом и 06о- 
јене пурпуром, дар и својеручни рад Сидоњанке 
Дидоне. Хаљину он обуче младићу, указујући му 
тиме последњу почаст, а велом му покрије косу, 
која ће ускоро изгорети у ватри. За тим нареди да 
се ствари које је Палант запленио у битки с Лауренћа- 
"нима носе у дугом реду за његовим телом. Том дода 
коње и оружје, које је млади јунак отео од непри- 
јатеља. Још он веже наопако руке заробљеницима, 
које ће послати на онај свет као жртве покојникове 
и чијом ће крвљу пошкропити запаљену ломачу, и 
нареди да се испред погреба понесу мотке с обе- 
шеним непријатељским оружјем и да се на њима 
урежу имена непријатеља. Воде од старости изне- 
могла Акета; он се час буса песницама у груди, 
час грди лице ноктима, а час опет пада целим те- 
лом на земљу. За тим долазе кола попрскана ру- 
тулском крвљу. За њима иде витешки коњ Палантов 
Етон, без својих украса, лијући низ образе крупне 
сузе. За коњем носе копље и шлем покојников, јер 
остало његово оружје налази се код Турна. На по- 
слетку иде погружена цела војска: Тројанци, Ти- 
ренци и Аркађани, с наопако окренутим оружјем“. 


1 Штитом и копљем. 

Кад ова дугачка пратња одмакне далеко, стане 
Енеја и уздахнувши дубоко проговори: „Ја сад 
идем да пролевам сузе над другима које је грозни 
рат покосио ; остај ми за навек збогом, јуначе Па- 
ланте.“ Не рекавши ништа више, он пође високим 
зидовима и упути се свом логору. 

Међутим беху стигли из латинског града по- 
клисари с маслиновим гранчицама око чела и замоле 
Енеју, да им допусти да сахране другове које че- 
лик беше пообарао по пољу — јер с оним који је 
лишен сунчане светлости не ратује се — и да по- 
штеди људе које су Тројанци до скора звали својим 
домаћинима и тастовима. Милостиви Енеја испуни 
им молбу која не беше неправедна и овако им про- 
говори: „О Латини, каква је то кобна судбина што 
вас уплете у овај страшни рат и што вас завади 
с нама. Молите ме да дам покоја мртвима и поги- 
нулим 2 Ах, ја бих га радо дао и живима. ја не 
бих дошао у ове крајеве, да то није воља суд- 
бине, нити ја водим рат против вашег племена. 
Ваш краљ је раскинуо пријатељство које ми је по- 
нудио и волео је да се повери Турновом оружју. 
Боље би било да је Турно овде пао. Ако он хоће 
да сврши рат с оружјем у руци и да отера Теукре, 
онда је требало да ми изиђе на мегдан. Остао би 
у животу онај, коме би богови или мишица пода- 
рили живот. А сад идите и потпалите огањ под 
ваше јадне другове“. Тако рече Енеја. А они занемеше 
од изненађења и само ћутећи погледаху један дру- 
гога. Онда старац Дранк, који је увек мрзео мла- 
дог Турна и оптуживао га, овако му одврати: „О, 
јуначе тројански, велика је слава коју уживаш, 
али твоја дела заслужују још већу, и ја немам 
речи да те довољно похвалим и не знам чему 
више да се дивим, твојој правичности или тво- 
јим бојним подвизима. Ми ћемо то што си нам 
рекао јавити, захвални, у наш град и, ако нам 

срећа допусти, измирићемо тебе и краља Латина. 
Турно нека тражи друге савезнике. Шта више ми 
ћемо радо подићи зидове које вам је усуд одредио 
и на својим плећима носити камење за нову Троју.“ 
Он тако рече, а сви који га слушаху заграјаше у 
исти мах одобравајући. Углавише примирје за два- 
наест дана. За то време тумараху Теукри измешани 
с Латинима безбедно по брежуљцима обраслим 
шумом. Они обарају високе јасенове (одјекује се- 
кира с два сечива) и оморике које се дижу до звезда, 
цепају храстове и мирисни кедар, и одвлаче их ко- 
лима која шкрипе. 

Међутим Фама, носећи страшну жалост, до- 
лети и испуни Евандра, његову кућу и град, она 
иста Фама која ту скоро беше јавила за Палантове 
победе у Лацији. Појурише Аркађани на капије, 
дохвативши по старинском обичају погребне бу- 
ктиње ; засветли се пут од дугог низа пламенова 
и на далеко поља украј њега. У сусрет им дође по- 
ворка фрижанска и обе се гомиле спојише кука- 
јући. А кад их жене видеше где се приближују 
кућама, оне ударе у такву кукњаву, да се цела 
варош орила. Сад никаква сила не могаде задр- 
жати Евандра да не уђе у гомилу. Спустише но- 
сила и он се баци на Паланта, па стаде плакати 
и јецати. На послетку се бол изли у речи и он 
проговори овако : „О, Паланте, зашто ниси одр- 
жао реч коју си ми дао, кад си полазио у бојг Ти 
си ми обећао да ћеш бити смотренији 2 Авај, а ја 
сам добро знао, шта је кадра учинити жеђ за још 
неокушаном славом и чашћу у првој битки. Како је 
жалосно испао први ратни покушај младог јунака! 
Авај, моје завете и моје молбе није услишао ниједан 
од богова ! Благо теби, света супруго, ти си срећна 
што си умрла и што ниси дочекала ову жалост. 
Ја живим дуже него што треба, јер преживех сина. 

Зашто нисам отишао са савезницима тројанским 
у тај рат, па да мене заспу Рутули својим стрелама! 
Ја бих испустио душу и ова поворка донела би 
мене, а не Паланта натраг кући ! Нећу о, Теукри, вас, 
да кривим, ни савез који смо начинили, стегнувши 
један другом десницу; то је било суђено мојој 
старости. Него, кад је већ мој син морао умрети 
прераном смрћу, мени је мило, што је бар погинуо 
водећи Тројанце у Лацију и пошто је најпре пало 
хиљадама Волска. А достојнији погреб ја ти не · 
могу, Паланте, приредити, него што су ти га при- 
редили побожни Енеја и храбри фрижани, тирен- 
ске војводе и цела тиренска војска. Они носе оружје 
јунака, које је твоја мишица послала у доњи свет. 
И ти би, Турне, био ту, у облику дрвета, укра- 
шена твојим оружјем, да је он био твојих година 
и твоје снаге. Али, сиромах, зашто задржавам Тро- 
јанце, те не могу да иду у бој 2 Идите и однесите ову 
поруку свом краљу : „„Ја остајем, Енеја, да живим, и 
ако је Палант погинуо, с тога, што хоћу да дочекам 
да исплатиш дуг који — видиш и сам — дугујеш и 
мени и мом сину: да погубиш Турна. То је још 
једина услуга коју ми имаш учинити, и то је по- 
следњи корак који те раздваја од среће. Ја не тра- 
жим више радости у животу, нити то могу; ја же- 
лим само да обрадујем сина у доњем свету.“ “ 

За то време међутим Зора проспе своју све- 
тлост и позове јадне људе опет на посао и муке. 
Онда отац Енеја и Тархон подигну ломаче на кри- 
вудавој обали. Ту сваки донесе тело својих сродника 
по обичају предака, и онда потпале ломаче, те дим 
покри високо небо. Три пута момци у сјајном оружју 
оптрчаше око запаљених ломача, три пута на коњма 
обиђоше ту тужну ватру лелечући. Сузе им капљу 
на земљу, капљу и на оружје, кукњава људи и тре- 
штање труба диже се до неба. Једни бацају у ватру · 
што су запленили од Латина које су побили, шле- 

мове, сјајне мачеве, узде и точкове, који се усијају 
у боју од брзине; други опет своје оружје, које је 
свима добро познато, штитове и копља која нису 
била срећна. Унаоколо приносе много волова на 
жртву Смрти, над пламеном кољу чекињаве свиње 
и овце, заплењене на све стране. По целој обали 
Тројанци посматрају своје другове где горе, бде око 
полуизгорелих ломача и не могу да се одвоје од 
њих, док влажна ноћ не падне и док се небо не 
оспе сјајним звездама. 

Исто тако и на другој страни тужни Латини 
саградише безброј ломача. Своје мртве они делом 
сахрањују делом их носе у оближња места или у 
град, а остале, који су без реда набацани један 
на другога и чине једну велику гомилу, спаљују 
не бројећи и без почасти. Са свих страна на го- 
ростасним пољима светле се огромне ватре. А кад 
сване трећи дан и Зора одагна хладне сенке с неба, 
они, тужећи, разгрну дебели пепео, па извуку 
из њега кости и покрију их још топлом земљом. 
Но највећа је ларма и жалост у граду пребогатог 
Латина. Ту мајке и тужне снахе, ту миле сестре и деца 
која су изгубила родитеље, проклињу грозни рат 
и Турнову женидбу, и захтевају да он сам реши 
ствар, с мачем у руци, кад хоће да влада Италијом 
и тражи прве почасти. Особито се Дранк окомио 
на њега, он тврди како Енеја зове само Турна на 
мегдан. У исто доба многи говоре у Турнову ко- 
рист, њега заштићава краљичино име и велика слава, 
коју је стекао задобивши толике трофеје. 

Усред те ватрене препирке, ето ти још по- 
сланика тужна лица од великог Диодемовог гра- 
да: с одговором. Они кажу како су сви напори 
остали безуспешни, како ништа нису помогли по- 
клони, злато и молбе, и како Латини треба да 
траже другу помоћ или морају искати од краља 


! Гл. почетак осмог певања. 

тројанскога мира. На те речи и самог краља Латина 
обузме велика жалост и он клоне духом. Гнев бо- 
гова и свежи гробови које види пред очима показују 
му, да је воља судбине да Енеја овамо дође. Зато 
он позове прваке к себи на збор. Они се сакупе 
и испунивши улице похитају у двор. Усред њих 
седне тужног чела Латин, најстарији међу њима 
по годинама и први по угледу. За тим заповеди 
посланицима који се вратише из етолског града, да 
кажу шта им је речено и да све по реду испричају. 
На то сви заћуташе, а Венул учини по заповести 
и почне овако говорити : 

„О, грађани, видели смо Диомеда и гргивски 
табор ;: пошто смо прешли пут и савладали све 
тешкоће, ми смо стегли руку, која је уништила тро- 
јанску државу. Нашли смо краља где зида у пољу 
код јапишког Гаргана град који назва Аргирипа, по 
имену своје отаџбине. Кад нас уведоше к њему и 
кад добисмо реч, ми предадосмо поклоне, казасмо 
ко смо и одакле смо, ко је на нас заратио и зашто 
смо дошли у Арпе. Пошто он све чу, рече нам бла- 
гим гласом ово : „„ИО, срећни народе, којим је негда 
владао Сатурн и који си се некада звао аузонским, 
шта ремети то твој мир и шта те гони да ратујеш 
с народом који не познајешг Сви ми што смо пусто- 
шили мачем тројанска поља — остављам на страну 
шта смо претрпели у бојевима под високим зидовима 
и оне јунаке који леже у Симоенсу — сви смо ми иску- 
сили, лутајући по свету, казне навучене за наше зло- 
чине, ми смо били тако несрећни, да би се на нас 
смиловао и сам Пријам; то добро знају Минерва, 
која подиже на нас буру, еубејски гребени и Кафереј 
осветник. После тројанског рата распрштасмо се 
на разне стране; Атрејевића Менелаја баци море 
чак до Протејевих стубова, а Улис виде Киклопе 


' Аргирипу (Арпе). 


ЕНЕЈИДА 8 


114  ЕНЕЈИДА 


на Етни. Да ли да поменем Неоптолемново краљев- 
ство и пропаст Идоменејевих пенатаг Да ли да 
говорим о Локрима који живе на либијској обалиг 
Микенски војвода и вођа храбрих Ахајаца погину 
на самом прагу своје куће од руке проклете су- 
пруге! и његовог блага, задобивеног у побеђеној 
Азији, дограби се њен љубазник. Да ли да при- 
чам како ми богови нису хтели допустити, да се 
вратим родитељском жртвенику и да опет видим 
верну љубу и лепи Калидон 2 Па и сад још де- 
шавају нам се страшна чудеса: другови моји, које 
сам изгубио, подигоше се у ваздух и сад у облику 
птица лутају покрај река> (да страшне казне, авај!) 
и испуњавају својим плачевним крицима стење. 
Овоме је требало да се надам још од оног вре- 
мена, кад сам у својој лудости напао на небеске 
богове и ранио Венеру у десну руку. Немојте до- 
иста, немојте ме звати у сличне бојеве: ја нећу 
да ратујем никако више с Теукрима после пропасти 
Пергама, нити се сећам с радошћу некадашњих њи- 


хових недаћа. Поклоне које ми доносите из своје. 


отаџбине подајте Енеји. Ми смо једном стајали један 
према другоме са страшним оружјем у руци, једном 
смо се већ сукобили, и ја знам из искуства, те ми зато 
верујте, како је страшан са својим штитом и како 
силно хита своје копље. Да је тројанска земља ро- 
дила још два таква детића, било би сасвим друкчије 
но шта је било : Дарданац би дошао под Инахове гра- 
дове и Грчку би снашла несрећа. Што су се Тројанци 
толико дуго држали под зидовима Тројиним и што 
Грци нису могли десет година победити, то је све за- 
слуга мишице Хекторове и Енејине. Обојица су се од- 
ликовали храброшћу, обојица су починили славна 
дела, али Енеја је одмицао душевношћу. Начините 


1 Клитемнестре. 

з Прича вели да су Диомедови другови претворени у 
птице које су летеле на обалама Апулије пуштајући тужне 
крике. 

с њим савез, ако икако можете, али чувајте се да 
сњим заратите““. Ето, предобри краљу, чуо си 
одговор краљев и у исто време шта он мисли о 
овом великом рату“. 

Тек што то рекоше посланици, престрављени 
Аузонци заграјаше, једни одобравајући, а други не- 
годујући. Тако хучи брза река, кад је стење за- 
уставља, такав шум праве њени таласи ударајући 
у обале. Чим се пак духови умирише и чим уста 
ућуташе, краљ поменувши најпре богове, поче с ви- 
соког престола овако говорити: „И ја бих волео, 
и било би боље, Латини, да смо раније утврдили, 
шта треба радити, а не да сазивамо скупштину сада, 
кад зидове опсађује непријатељ. Ми имамо, грађани, 
тежак рат с племеном које води порекло од боговаи 
с непобедним јунацима, које никакви бојеви не могу 
да уморе и који не пуштају мача из руке, ни кад 
их победиш. Оставите наду коју сте полагали у 
оружје Етолаца што сте их позвали у помоћ, и 
уздајте се само у себе. Али видите, како је та 
нада слаба; да су ваша војска и ваши савезници, 
од којих сте могли очекивати помоћи, уништени, и 
то можете очима видети и рукама опипати. ја никога 
не кривим: ми смо показали највећу храброст што 
може бити, борили смо се свом снагом коју има 
наша држава. А сад ћу вам изложити шта ја ми- 
слим у својој души која се колеба ; обратите пажњу, 
рећи ћу вам укратко. Ја имам близу туске реке од 
старина једно имање, које се простире далеко на 
запад до преко сиканских граница. Ту Аурунци и 
Рутули сеју, ралом ору тврде брежуљке, а на њи- 
ховим најстрмнијим местима пасу своја стада. Ја 
хоћу да уступим сав тај крај и та Орда покривена 
омориком Тројанцима, па да с њима начинимо са- 
вез под једнаким условима и да их примимо као 
пријатеље у своју државу. Нека се настане и, кад 
толико хоће, нека саграде град. Ако ли пак имају 

намеру да освоје другу коју област и покоре други 
народ, и ако им судбина допушта да отиду из наше 
земље, онда саградимо им од италске храстовине 
два пута по десет лађа, или и више, ако им треба 
више ; сва грађа лежи на обали, они нека одреде 
број и облик лађа, а ми ћемо дати руке, туч и остало 
што је за грађење потребно. Осем тога, ја мислим 
да им треба послати сто посланика Латина из нај- 
угледнијих кућа, који ће им, с гранчицама мира у 
руци и поклонима : с талентима злата и слонове 
кости, курулном столицом и плаштом, знацима кра- 
љевског достојанства, однети ову поруку и утврдити 
с њима савез. Сад кажите ви ваше мишљење за 
опште добро и помозите у овој невољи !“ 


Онда устане Дранк, као и увек страшно љут 
на Турна, чија га је слава испуњавала завишћу и 
горчином. Беше то човек богат и добар говорник, 
али рђав јунак у боју, умео је врло вешто да го- 
вори на већима и да буни људе, водио је порекло 
од мајке из одличне племићске куће, али од не- 
познатог оца. Он устаде, па овако стане нападати 
Турна и још више дражити свет : „О, добри краљу, 
ти нас питаш за савет о ствари коју ми сви знамо 
и о којој није потребно чути наше мишљење. Сви 
знају, шта положај у коме се земља налази тражи 
да се ради, али се боје да то кажу. Нека ми до- 
пусти слободно говорити и нека збаци са себе ту 
надувеност тај делија, због чијег су несрећног вођ- 
ства и кобног држања — хоћу да кажем, макар 
ми претио да ће ме убити — толике војводе пале, 
као што видимо, и који је град увалио у толику 
жалост, нападајући на тројански табор. Најбољи 
међу краљевима, овим силним, многобројним по- 
клонима што их шаљеш Дарданцима додај још 
један, дај кћер човеку који је достојан ње и тако 
утврди савез и мир за вечита времена. Немој се 
плашити ничије силе. Ако је пак страх, који је 

обузео духове и срца, тако велики, да то не смете 


учинити, онда обратимо се њему, измолимо од њега 
милост да попусти и да уступи своје право краљу 
и отаџбини. О, виновниче ових несрећа што су 
постигле Лацију, зашто опет бацаш јадне грађане у 
отворене опасности г Наш спас није у рату. Зато 
те, Турне, сви молимо за мир и у исто време за 
једини сигуран залог мира.! Ти ме сматраш за не- 
пријатеља и ја не поричем да те мрзим, али ето ја 
те први молим. Смилуј се на своје суграђане, умири 
своје гневно срце и иди, кад си побеђен. Доста је 
на наше очи пало мртвих, доста смо њива опустили. 
Ако ли ти је толико стало до славе, ако у срцу 


осећаш доста снаге, ако су ти, на послетку, толико 


краљевски престо и краљева кћи на срцу, а ти буди 
јунак и сукоби се прса у прса с непријатељем. Јер 
није ваљда право да ми, као да смо нико и ништа, 
гинемо по пољима, и ту остајемо на гомили неса- 
храњени и неоплакани, зато да би Турно добио 
за жену краљеву кћер! Ако си јунак, акоу срцу 
имаш што од наше храбрости, а ти погледају очи 
тог Тројанца који те зове на мегдан.“ 

На те речи плане љуто Турно ијекнувши овако 
проговори из дубине груди: „Теби се, Дранче, увек 
раздреши језик, кад год су мишице потребне за бој, 
и кад се сазове скупштина првака, ти први долазиш. 
Али није реч о том да држимо беседе од којих ће 
се разлегати ова дворана. Лако ти се разметати, кад 
ти не прети никаква опасност, кад нас од непри- 
јатеља раздвајају зидови градски и кад по шан- 
чевима не тече крв бујицом. Грми дакле по свом 
обичају против мене; беди ме, Дранче, да сам 
страшљивица, јер ти си потукао толике Теукре и 
подигао на толико места по бојишту славне тро- 
феје. Него доиста сад је згодна прилика да пока-_ 
жеш, шта је кадро да учини јуначко срце; не мо- 


' То је удадба Лавиније за Енеју. 

рамо тражити далеко непријатеља, ено га, опко- 
лио је са свих страна зидове. Хајдмо нањ. А што 
се устежеш 2 Зар ћеш ти увек бити јунак брбљивим 
језиком и ногама, хитрим да беже Ја побеђен 2 Та 
ко може, гаде, рећи с правом да сам побеђен, кад 
види да сам толику тројанску крв просуо, да 
је Тибар од ње набујао, да сам уништио Евандрову 
кућу и цео његов род и да сам Аркађане обезору- 
жао 2 Не мисле тако они који су са мном имали по- 
сла, Битија и грдосија Пандар и хиљаду других које 
сам једнога дана послао у доњи свет, улетевши у 
непријатељски табор опасан зидовима и бедемом. 
„»„Пије нам спас у рату““. Лудаче, ту песму певај ти 
тројанском вођи и себи. Ако је тако, како ти кажеш, 
онда Хајде буни и даље и плаши, онда храбри Тро- 
јанце који су два пута побеђени, и ради да што више 
клоне Латинова војска. Сад се и мирмидонске вој- 
воде, Тидејевић и Ларишанин Ахил, боје фригијског 
оружја, а река Ауфид бежи натраг од Јадранског 
Мора! Шта више тај лукави неваљалац прави се 
да се боји мојих претња, и на тај начин још више 
озлојеђује свет против мене. Немој се плашити, 
од моје мишице ти нећеш никад погинути, нека 
твоја душа остане и даље у тим твојим грудима. 
А сад се враћам теби, оче, и предмету, ради кога 
си нас позвао на савет. Ако више не полажеш ника- 
кву наду у наше оружје; ако смо остављени ; ако 
нас је један пораз из темеља упропастио и више 
нам се срећа не може осмехнути: онда пружимо 
немоћне руке непријатељу и молимо га за мир. Ипак, 
ах, кад бисмо имали макар трунке од наше обичне 
храбрости! За мене је најсрећнији и најхрабрији 
онај, који падне мртав и једном за свагда загризе 
зубима земљу, да не би овако што видео. Ако ли 
пак имамо још снаге и храбрих момака, ако још 

можемо рачунати на помоћ италских градова, ако 


су Тројанци крваво задобили победу -— имају до- 

ста и они мртвих, олуја је беснила код њих као 
и код нас —, зашто да клонемо нечасно на првом 
кораку 2 Зашто пре но што је труба засвирала, да 
нам тело обузима дрхтавица 2 Много што шта по- 
правило је време и живот који је пун промена, 
многе је срећа изневерила, па их онда опет поста- 
вила на чврсте ноге. Неће нам помоћи Етолац и 
Арпи, али ће нам доћи Месап и срећни Толумније 
и остале војводе, које су послали толики народи, 
и слава ће пратити одабране јунаке сакупљене по 
Лацији и лаурентским пољима. Доћи ће нам и Камила 
из земље славних Волска, водећи коњанике у сјај- 
ном оружју које се блиста. Ако ли пак Теукри хоће 
да ја сам изиђем на мегдан, ако ви такођер то же- 
лите, и ако само ја сметам општем добру : богиња 
победе ме није толико омрзла и још није толико 
напустила моју мишицу, да не бих покушао учи- 
нити све за такво велико дело. Изићи ћу му храбро 
на сусрет, па макар он био раван Ахилу и макар 
се наоружао као Ахил Вулкановим оружјем. Турно, 
који не уступа у храбрости никоме од наших пре- 
дака, приноси на жртву свој живот вама и тасту 
Латину. „„Енеја зове само њега да му изиђе на 
мегдан““. Ја то и желим ; ја нећу ни да Дранк из- 
губи живот, ако су богови разгневљени, нити да 
стекне славу и похвалу, ако је победа наша“. 
Док су се они препирали тако, дотле Енеја 
диже своју војску и пође у убојном реду на њих. 
Кроз краљев двор пројури глас да Теукри и ти- 
ренска војска иду у убојном реду с реке Тибра 
преко поља. На то наста у двору велика забуна 
и град испуни страх; духови се узнемирише, срца 
залупаше, гнев се распали. Сви траже у грозни- 
чавој журби оружје, момчадија једва чека да пође, 
оцеви, тужни, плачу и тихо нешто говоре. Диже 
се к небу велика ларма, баш као оно кад у ви- 
сокој шумици падне на дрвета јато птица или кад 

по барама око Падусе, пуне риба, стану лабуди 
да вичу својим промуклим гласом. Уграбивши зго- 
дан тренутак повиче Турно: „Ето, грађани, ви 
сазивајте зборове и седећи хвалите мир; а они 
с оружјем у руци јуре на наш град“. Па, не рекавши 
ништа више, брзо излете из високих дворова. „ТИ, 
Волузе“, рече за тим, „нареди четама волштанским 
да узму оружје, па поведи и Рутуле. Ти, Месапе, 
опет с братом Кором развијте коњицу по широком 
пољу. Један део војске нека заузме улазак у град, а 
други куле. Остали нека пођу са мном, куда ја наре- 
дим“. На ту заповест момци полете кроз град на све 
стране к зидовима. Онда и сам отац Латин остави 
збор и што је ту започео и збуњен овим немилим 
догађајем остави то питање за доцније, кривећи 
много себе, што није драговољно примио у град 
Дарданца Енеју и узео га за зета. Дотле једни вој- 
ници копају пред капијама јаме, док други довлаче 
камење и коље. Промуклим гласом даје труба знак 
за крвав бој. Онда и жене и деца изиђу на бедеме; 
велика опасност и њих је измамила. А краљица, пра- 
ћена великим бројем госпођа, иде с даровима на ко- 
лима у храм Паладин, који је на врху утврђеног 
брежуљка у граду. Поред ње седи кћи Лавинија, 
која је узрок свему том великом злу, с обореним 
дивним очима. Дошавши до храма, оне и њихове 
пратилице уђу у њ, па га стану кадити тамјаном и 
одмах с прага почну овако тужно цвилити: „Де- 
вице Тритонија, ратоборна богињо, која управљаш 
ратовима, скрши копље Фрижанина разбојника, а 
њега обори на земљу под нашим високим капи- 
јама“. На другој страни опет оружа се Турно, бе- 
сан, журно за бој. Већ је навукао сјајни оклоп, 
покривен краљуштима, већ је покрио гнати златним 
доколеницама и опасао о бедро мач — само још 
на главу не беше метнуо шлем, — па тако, сав 
у сјајном злату, стрчи с тврђаве, сав радостан, И 

пун наде већ гледа пред собом побеђеног непри- 
јатеља. Изгледа као оно коњ, кад прекине уже 
и побегне из штале, па се, једва једном слобо- 
дан, дохвати широка поља и онда појури или на 
пашу или кобилама или да се купа у реци, у којој 
се обично купа и коју добро познаје: подигао 
високо главу, грива му лети по врату и по пле- 
ћима, и тако јури хржући. Предањ истрчи кра- 
љица Камила, праћена волштанском војском, под 
самом капијом и скочи с коња; на њу се угледа 
цела њена пратња, па и она сиђе на земљу. Онда 
та делија-девојка овако проговори: „Турне, ја ти 
обећавам да ћу имати храбрости да изиђем сама 
на сусрет коњици Енејиној и тиренској, јер се 
уздам, и мислим с правом, у своју снагу. Допусти 
ми, да прва окушам ратне опасности, а ти с пе- 
шадијом стани код зидова и чувај бедеме“. На то 
ће Турно, упревши очи у страшну девојку: „О, 
девојко, дико италска, како да ти се захвалим и 
како да те наградим за те речи 2 Али кад се твоје 
срце не боји ничега, онда подели са мном опа- 
сност. Енеја, како се говори и како нам јављају 
уходе, послао је, зликовац, напред своју лаку ко- 
њицу, а он сам иде ка граду преко стрмих и пу- 
стих брда. ја му спремам замку у једној шуми, 
кроз коју га пут води, и хоћу ту да поседнем 
с наоружаним војницима оба кланца, кроз која се 
одатле излази. Ти опет дочекај тиренску коњицу 
и побиј се с њоме. С тобом ће бити ватрени Месап 
и латинска коњица и Тибуртова војска. Војвода 
буди ти“. Тако рече, за тим сличним речима осо- 
коли Месапа и војводе других савезника, па пође 
на непријатеља. Има једна кривудава и узана до- 
лина, згодна за преваре и лукавства ратна; с обе 
стране њене диже се лисната црна шума; у њу 
води узана стаза; на улазу је кланац тесан и опасан. 
Изнад те долине на самом врху брда, одакле се види 

на све стране, лежи једна скривена равница, где мо- 
жеш наћи сигуран заклон, било да хоћеш да на- 
паднеш непријатеља десно или лево, било да хоћеш 
да останеш на висини и одатле да ваљаш големо 
камење. Ту хита млади јунак познатим путовима, 
па заузме место и заседне у шуми злокобној.! 
Док се то ту дешава, дотле у небеским дво- 
рима кћи Латонина проговори хитрој Опији, једној 
од девојака које састављају њену свету пратњу, 
ове тужне речи : „О, девојко, Камила иде у страшни 
бој и оружа се, али у залуд, мојим оружјем. Она 
ми је најмилија од свих девојака, и та љубав није 
скорашња у срцу Дијанином, није изненада испу- 
нила милином њену душу. Кад је Метаб прогнат 
због охолости и насиља из свог краљевства и кад. 
је оставио старински град Приверн, он је повео 
са собом, да му буде другарица у изгнанству и 
изнео кроз толике бојеве своју малу кћер Ка- 
милу, коју је тако назвао по њеној мајци Казмили, 
променивши мало ово име. Носећи је сам у наручју, 
он је хитао врховима усамљених шума; са свих 
страна летело је на њега страшно оружје, а Волсци 
јураху око њега без престанка. Кад али ето ти 
пред њим Амазен, набујао од велике кише која се 
беше излила из облака, па испунио корито и јури 
пенећи се. Метаб би хтео да заплива, али га за- 
држава љубав родитељска, боји се за свој мали 
терет. Мислећи свакојаке мисли, наједанпут он се 
реши на овај корак. У снажној руци носио је, јунак, 
големо копље од чворновате храстовине, која беше 
метнута у ватру да нагори и да буде тврђа. За то 
копље, за средину, он дакле веже кћер, пошто 
је обавије ликом и кором од дрвета, па га онда 
завитла големом мишицом и подигнувши очи к небу 
проговори овако : „Блага Латонина кћери, планин- 
ска девојко, ево ти дајем своју рођену кћер у вечиту 

службу ; држећи први пут твоје оружје и молећи те за 
заштиту, она, ето, бежи од непријатеља кроз ваздух. 
Прими је, богињо, преклињем те, као своју кћер, јер 
иначе ко зна шта ће бити с њоме, кад је овако бацим 
кроз ваздух“. Рече, па замахну мишицом и баци ко- 
пље; преко хучних валова, преко брзе реке прелете 
копље звиждећи и на њему сирота Камила. Онда 
Метаб, коме се велика гомила што га гоњаше беше 
близу примакла, скочи у воду, и за тим ликујући, 
"дигне из зелене траве копље и девојчицу, коју беше 
даровао Тривији. Њега не хтеде да прими ни један 
град међу своје зидове и под своје кровове, а и он 
сам, дивљи какав је био, не би пристао да живи град- 
ским животом ; он стане живети, као што живи па- 
стир по пустим планинама. Ту је он, међу џбуњеми 
дивљим зверињем, своју кћер хранио млеком из ко- 
биљих сиса (које је музао у њена нежна уста). А чим 
је дете почело да хода, он јој да у руке оштро копље 
и обеси јој о раме лук и стреле. Наместо златне уко- 
снице и дугог огртача, она је имала тигрову кожу која 
јој је висила од темена низ леђа. Већ онда је она 
метала нежном руком мали џилит и знала зави- 
тлати око главе кожну праћку и оборити њоме 
ждрала с реке Стримона или белог лабуда. Њу су 
многе матере у тиренским градовима пожелеле за 
снаху ; али у залуд, јер она беше задовољна Ди- 
јаном и својим оружјем и волела је да остане де- 
војка. Ах, камо да је никад није обузела та страст 
за ратовањем и да није никад пошла на Теукре; 
јер би иначе била сад. једна од мојих милих дру- 
гарица. Али пошто је то њена горка судбина, 
хајде, нимфо, сиђи с неба и отиди у земљу ла- 
тинску, где ће се бити жалосни бој, на њену не- 
срећу. Узми ово оружје, извуци из тобоца освет- 
ницу стрелу; њом ће бити кажњен крваво сваки, 
био он Тројанац или Италац, који обрани њено 
свето тело. А ја Ћу, кад погине, њен леш заједно 

с оружјем, које, јадници, неће бити отето, сакрити у 
облак и однети га у њену отаџбину, где ћу га по- 
ложити у гроб“. Рече, а нимфа полети шуштећи 
лако с неба кроз етар, обавијена црним облаком. 

Међутим се тројанска војска, етрурске војводе 
и цела коњица, уређена по одељењима, прибли- 
жују зидовима. Хржу и скачу по целој равници 
коњи и час се окрену овамо час онамо, како им 
јахач узде притегне. Њиве и поља покрила на да- 
леко у вис дигнута копља, која се блистају сјајна. 
С друге стране опет иду Месап и брзи Латини и 
Кора с братом и коњица девице Камиле; једни 
испружили далеко напред копља, други витлају 
џилитима. Све више људи долази, све се јаче чује 
хрзање коња. Кад се војске приближе једна другој 
за толико колико копље може да добаци, оне се 
зауставе. За тим момци одмах кликну, па погнају 
бесне коње и хитну своја копља, која стадоше. 
падати као густ снег и замрачише небо. У исти 
мах јурну један на другога с напред истуреним ко- 
пљима Тирен и љути Аконтеј и први се сударе 
с великом праском. Лупи коњ о коња прсима и 
она им се раздрузгаше. Аконтеј слети на земљу 
далеко, као муња или као тешки камен хитнут из 
справе за бацање камена, и душа му излети у ваздух. 
Пометоше се убојни редови и Латини окретоше 
леђа, бацише штитове и погнаше коње к зидовима. 
За њима се надали Тројанци, а пред њиховом ко- 
њицом јаше Азилас. И већ су се приближивали 
капијама, кад али Латини опет ускликну и окрену 
коње натраг. Сад Тројанци нагну у бегство и пу- 
стивши узде узмакну далеко. Тако море час јурне 
к земљи, па покрије пенећи се гребене што вире 
из њега и покваси песак далеко на обали, час по- 
лети брзо натраг, односећи стење које је дова- 
љало и оставља обалу, која се сад полако цеди. 

Два пута нагнаше Тусци Рутуле-у бегство и гонише 
их к зидовима, два пута бише сами сузбијени и вра- 
ћаху се, заклањајући леђа штитовима. Али права 
битка отпоче тек кад се трећи пут сударише, кад 
сви и с једне и с друге стране ступише у бој, 
кад се дохвати јунак са јунаком. Стаде јаук смртно 
рањене, запливаше људи и с њима измешани полу- 
мртви коњи и оружје па дубокој крви, наста гро- 
зан покољ. Орзилох, не смејући да нападне са- 
мог Ремула, хитне на његовог коња копље и забоде 
му га под уво. Помами се од бола парип и пропне 
се, те Ремул слети на земљу. Катил уби Ијола и пла- 
вокосог Херминија, који се одликоваше дивовским 
растом, великим јунаштвом и својим оружјем. Он 
иђаше без шлема и голих плећа, и није се бојао 
рана, па се, грдосија, није ни заклањао штитом. 
Копље му проби, дршћући, широка плећа и он се 
пресави на двоје од страшног бола. Свуда се про- 
лева црна крв; борци сеју с мачем у руци на све 
стране смрт и траже да погину јуначки. 

Усред тог покоља лети ликујући Амазонка 
Камила, с тобоцем на плећима ; открила једну страну 
груди, да би се лакше борила, па час сипа из руке 
кишу од лаких џилита, · час опет, неуморна, шчепа 
тешку секиру, оштру с обе стране; златан јој лук 
на плећима и Дијанино оружје звекеће. А кад је 
по неки пут принуђена да уступи и да окрене леђа, 
и онда се она бори, окрене лук натраг и пушта 
стреле. Око ње су одабрзне другарице, девица 
Ларина, Тула и Тарпеја, која витла својом секиром 
од туча, све три Италке, које је сама божанска 
Камила себи изабрала за добре помоћнице у миру 
и у рату. Оне изгледају као оно Трачанке Ама- 
зонке, кад јуре на коњма преко Термодонта и 
бију бој са својим ишараним оружјем у руци; или 
кад прате Хиполиту или Пентесилеју, кад се враћа. 

из боја на колима, дижући велику ларму и пот- 
скакујући са штитовима у облику полумесеца у 
рукама. Ко је први, страшна девојко, ко ли по- 
следњи, кога си убилаг Колико си јунака обо- 
рила на земљу г Најпре уби Еунеја, сина Клитијева, 


прободавши му јеловим копљем груди које беше > 


открио; он паде, стаде се умирући ваљати у ро- 
Ђеној крви, која му потоком шикну, и загризе кр- 
ваву земљу. За тим обори Лириса и још Пагаза, 
првог, док се труди да дохвати узде коњу који га, 
погођен у груди, беше збацио, а другог у тре- 
нутку кад свом пријатељу потрча у помоћ и пружи 
му десну руку, бацивши из ње оружје, да га при- 
хвати; обојица падоше стрмоглавце на земљу. За 
тим уби Амастра, сина Хипотина, па се онда пусти 
за Терејем, Харпаликом, Демофоонтом и Хромисом 
и из даљине стигне их копљем ; и колико год пута 
хитну џилит из руке, увек паде по један фригијски 
јунак. Подалеко од ње види се страсни ловац Ор- 
нит, на јапишком коњу и у дотле невиђеној опреми; 
широка му плећа покрива кожа младог и бесног 
бика, на глави му огромна разјапљена вучја чељуст 
с белим зубима, у руци му криво копље какво носе 
сељаци ; он јаше овамо онамо, између својих војника, 
надвисујући све за читаву главу. Тог јунака ухвати 
Камила, без муке, јер му војска побеже, па га про- 
боде и онда му још овако проговори, пуна мржње: 


„Тиренче, ти си мислио да ловиш дивље звери по 


шумама ! Дође дан у који, ето, једна жена у лаж 
утера све ваше хвалисаве речи. Ипак ћеш ти отићи 
к сенима твојих отаца с не малом славом: да си 
пао од копља Камилиног“. После овога она обори 
Орсилоха и Бутеса, два највиша Теукра. Бутеса 
погоди копљем с преда између шлема и оклопа, 
где му се врат бели и одакле му штит виси низ 
леву руку. А испред Орсилоха она најпре стане 
бежати, правећи велики круг, па се наједанпут у 

згодном тренутку, окрене и стане сад она њега 
гонити, за тим усправивши се удари га и два и три 
пута тешком секиром по оклопу и костима, не 
хајући за његове молбе и преклињања. Прсну 
"топао мозак и обли му лице. У том наиђе на њу 
син Апенинца Ауна и, сагледавши ужасни призор, 
застане јунак престрављен. У лукавству он није 
био међу Лигурцима последњи, док му је судбина 
допуштала да вара. Кад виде да не може побећи 
и избегнути бој и да га се краљица, која се надала 
за њим, неће да махне, он почне лукаво да спрема 
превару и овако јој рекне: „Каква ми је то слава, 
жено, кад ти је сва нада у доброг коњаг Махни 
се гоњења, него сиђи на земљу и огледај се пешице 
са мном, па ћеш видети, кога ће слава преварити 
и упропастити“. То он рече, а њу обузе бес и срце јој] 
стеже бол, па преда једној другарици коња и пође не- 
устрашиво на непријатеља пешке с голим мачем и 
штитом у руци. Млади ратник помисли да јо] је лу- 
кавством доскочио, па, не часећи ни часа, окрене бр- 
зог коња и нагна бежати бијући гвожђем окованом 
петом живинче. „Лажљиви Лигурче, у залуд ликујеш, 
у залуд си се послужио вештином својих земљака, 
твоја те превара неће однети здрава и читава лажљи- 
вом Ауну“. Тако говори девојка, па брзо као муња 
појури пешке и претекне коња, дохвати га за уздеи 
крваво казни непријатеља. Тако света птица јастреб 
с високе стене лако стигне голубицу која се дигла 
на крилима у облак, па је шчепа и оштрим кан- 
џама рашчерупа, те с висине лијне крв и стане па- 
дати ишчупано перје. 

То све гледа, седећи на високом Олимпу, отац 
богова и људи. На послетку распламти гнев у срцу 
Тиренцу Тархону, те он јурне на коњу у крвави 
бој и усред своје војске која уступаше, па стаде 
коњанике разним речима соколити, зовући свакога 

по имену, и тако поврати у бој потиснуте момке. 
„Какав вас је то страх обузео, о, Тиренци, који 
никад нећете осетити бол од стида, о, кукавице 
вечите, што сте тако клонули духом 2 Једна жена 
нагнала вас у бегство и гони вас једне овамо друге 
онамо ! А нашто нам је мач и зашто носимо у десници 
ове стреле, кад их не употребљавамо 2 А нисте лени, 
кад се тиче љубавних ноћних подвига, или кад сави- 
јена труба објави коло у славу Бахову, или кад треба. 
сести за пун сто, па јести и пити. Та ви волите, за тим 
чезнете. Хитри сте кад харуспекс објави да је жртва. 
испала срећно, па вас на масну част позову у ви- 
соки гај!“ Рекавши то он ободе коња, готов да 
умре усред непријатеља, па јурне бесно на Венула, 
шчепа га десницом, дигне с коња, метне га преда 
се и тако понесе са собом. Диже се до неба вика 
и сви Латини окретоше очи на њ. Лети Тархон 
као муња равницом носећи јунака заједно с ње- 
говим оружјем! За тим откине с његовог копља 
гвоздени врх, па потражи на његовом телу које 
незаштићено место, где би му могао задати смр- 
тну рану. А Венул се брани, гура му руку од свог 
грла и силу сузбија силом. Јури Тархон ликујући 
с пленом који је уграбио из војске тибурске и 
изгледа као оно сури орао, што лети високо др- 
жећи у канџама змију коју је докопао : она рањена 
вије се, сикће, подиже главу, али у залуд се бори, 
тичируна је бије својим кукастим кљуном и лети 
даље ударајући крилима ваздух. Угледавши се на 
свог војводу и охрабрени његовим успехом јурну 
сад и Меонци. А Арунс, коме беше дошао суђени 
дан, пође на Камилу, али најпре стане јахати да- 
леко око ње, с копљем у руци, гледајући како 
би је најзгодније напао. Куда год она полети усред 
непријатељске војске, Арунс иде за њом и ћутећи 
мотри јој кораке; пође ли она натраг победивши, 
враћа ли се између непријатеља, одмах младић кри- 

шом на ту страну окрене коња. Тако је он непре- 
стано прати, непрестано обилази око њеу кругу, 
гледајући како да јој се приближи, а у руци држи, 
зликовац, сигурно копље и витла њиме. У том Ка- 
мила опази Хлореја, некадашњег Кибелиног све- 
штеника. Диван јунак јаше коња који се обукао 
у пену, фригијско оружје сјаји му се на далеко, 
на плећаима му кожа, покривена тучним краљу- 
штима које леже једне на другима као перје код 
птице и које су повезане златним копчама. Дивно 
одело му је обојено тамним пурпуром;у руци 
му ликијски лук с кога одапиње стреле прављене 
у Гортини; о рамену му виси златан тоболац, а 
на глави носи златан шлем; скутове ланеног огр- 
тача, који се жути као шафран, скупио у чвор и 
закопчао их златном копчом. Туника му извезена 
иглом, а ноге му покривају чакшире какве носе 
туђинци. Тог јунака кад опази Камила, она као 
слепа полети за њим и стане гонити само њега, 
хотећи ваљда да се дочепа његовог оружја, па да 
га после обеси у неком храму, или његовог злата 
којим би се у лову китила. Тако она јури за њим 
несмотрено у својој женској лакомости за сјајним 
пленом, кад али наједанпут, увребавши на послетку 
згодан тренутак, хитну на њу из заседе копље 
Арунс, молећи се овако боговима: „О, Аполоне, 
највећи боже, чувару светог Соракта, ти, кога ми 
поштујемо више него ико други, коме палимо 
читаве гомиле боровине и у кога имамо толику 
веру, да идемо по самом жару, дај, свемоћни оче, 
да учиним крај тој срамоти за наше оружје. Не 
тражим њену опрему нити икакав знак победе — 
друга ће ми моја дела донети славу; — нека само 


1 На брду Соракту приносио је свештенички ред Хирпа 
сваке године Аполону жртву. При том су они газили по 
жару, пошто би намазали ноге извесном машћу која је чу- 
вала од опекотина. 

та страшна куга падне од мог ударца, и ја ћу се 
радо вратити кући без икаква трофеја.“ Чу га Апо- 
лон, па му делом испуни молбу а делом је распе 
по ваздуху: допусти му да заслепљену Камилу из- 
ненада смакне, али му не даде да се врати у брдо- 
виту отаџбину, него му ту молбу однесоше бесни 
ветрови. Он дакле хитну своје копље које полете. 
На тај фијук сви Волсци окрену очи и погледају 
брижно на краљицу. Али она не обрати пажњу ни на 
копље које долажаше кроз ваздух, ни на његов зви- 
зак, док јој се оно не забоде под откривену дојку 
и не поче пити из дубоке ране њену девојачку крв. 
Дотрче њене другарице, преплашене, и прихвате 
своју господарицу у паду. Међутим Арунс, пре- 
стрављен понајвише, али у исто време и испуњен 
радошћу, стане бежати и не сме више да се поузда 
у своје копље и да нападне девојку. Као што оно вук, 
који је заклао пастира или големог јунца, свестан 
дрског дела, не чека да га потерају с оружјем у 
руци, него се одмах повуче странпутицом у висока 
брда и шуме подвивши под трбух реп који му др- 
хти — исто тако побеже Арунс збуњен, задовољан 
што може побећи, и изгуби се међу борце. А Ка- 
мила умирући покуша да извуче копље, али гво- 
здени шиљак стоји чврсто у дубокој рани између 
ребара. Затим она клону немоћно, очи јој] се следе, 
а некадашња румена боја ишчезне с лица. И изди- 
шући овако проговори једној од другарица, Аки, 
која јој је била највернија, и с којом је једино 
делила бриге: „Ака, сестро, ја више не могу, са- 
влада ме љута рана и све се око мене црни као 
да је мрак пао. Бежи и ову моју последњу поруку 
однеси Турну : нека похита у бој и нека одбије Тро- 
јанце од града. А сад збогом“. С тим речима испу- 
сти узде и клону преко воље на земљу. За тим јој 
се душа почне одвајати од тела, она бива све хла- 
днија и хладнија, врат и глава клону јој немоћно 

на груди, оружје јој исклизи из руке, и душа јој 
с уздахом одлети у доњи свет. На то се дигне 
страшна ларма која одјекну до злаћаних звезда, 
бој настане услед Камилине смрти још љући, цела 
тројанска војска јурну на непријатеља у густим ре- 
довима, а с њом тиренске војводе и Евандрови ар- 
кадски коњаници. 

Међутим Опија седи по Дијаниној заповести 
већ одавно на врху једне планине и посматра без 
страха бој. Кад она опази из далека где Камила 
паде смртно погођена међу момцима који бесно 
клицаху, она уздахну и из дубине груди овако про- 
говори : „Авај, девојко, грозну си казну искусила, 
што си се усудила да ратујеш с Теукрима! Није 
ти помогло ни то што си служила у самоћи по 
шумама Дијани и што си на плећима носила наше 
стреле. Ипак твоја краљица неће те оставити на 
смртном часу под срамотом, твоја смрт неће остати 
међу народима без славе, неће се причати да си 
остала неосвећена. Јер онај, који ти је оскврнио тело 
задавши ти рану, мора погинути, па ма ко то био.“ 
Под високом планином беше гроб старинског краља 
од Лаурента, Деркена: огромна хумка подигнута 
људском руком у сенци лиснатог цера. Ту нај- 
пре дође на брзим крилима дивна богиња и стане 
с високе хумке тражити очима Арунса. А кад га 
спази и виде како ликује радостан и како се по- 
нео, она узвикну: „А што се склањашг Овамо 
се окрени, овамо дођи, да примиш достојну награду, 
што си убио Камилу. Ти, зар и ти треба да умреш 
од Дијанине стреле 7“ Тако рече Трачанка, па бесно 
извуче из златног тобоца крилату стрелу и стане вући 
тетиву, док се лук толико не сави да му се крајеви 
додирнуше, држећи у левој руци гвоздени вршак 
од стреле, а у десној тетиву на дојци. Писну стрела 
кроз ваздух и у исти пар у који Арунс чу њен фи- 
јук, она му се забоде у тело. Његови другови за- 

о“ 


132 ЕНЕЈИДА 


боравише на њега и оставише га да издише у пра- 
шини. А Опија се дигне на крилима на Олимп који 
допире до неба. 

Кад паде Камила, најпре стаде да бежи њена 
коњица, оставши без главе, за тим нагоше без реда 
у бегство и Рутули, бежи и срчани Атинас. Сви, и 
војводе 623 војске и војници без вођа, јуре граду, 
да у њему нађу склоништа. Теукри се надали за 
њима, па их само косе, и нико не сме да покуша 
да их задржи оружјем, него им лукови висе не- 
запети на млитавим плећима, а коњи им лете и 
бију копитом трошну земљу. Диже се црни облак 
од прашине, па се стаде приближавати граду, а 
жене на зидинама почеше да се бусају у грудии 
дигоше, по женском обичају, ларму, да се до неба 
чуло. Једни успеше да се дохвате градских капија, 
које беху отворене, али зато ипак не избегоше 
смрт ; непријатељи, који се беху с њима измешали, 
побише их на самом прагу, и они испустише душу 
у самом граду и међу својим домовима. Онда неки 
затворе капије и не смеју више да их отворе и да 
пусте у град другове, који их преклињу за то. Наста 
страшан покољ међу онима који су бранили улаз 
и међу нападачима. Једни се стрмоглављују у шан- 
чеве пред очима својих родитеља, који их гледају пла- 
чући, други опет пусте узде коњма па слепо јуришу 
на тврде и непробојне капије. И саме жене, угледа- 
јући се на Камилу и испуњене љубављу према ота- 
џбини, туку с бедема непријатеља ; наместо копаља 
оне бацају на њ коље с нагорелим врховима и горе 
од жеље да умру бранећи свој град. 

У том стигне Турну у шуми страшан глас. 
Ака му јави да је настала ужасна гужва, да су чете 
волштанске разбијене, да је Камила пала, да не- 
пријатељ бесно јурише, да је све до зидова у ње- 
говим рукама. Онда Турно — тако хоће његова не- 
срећна судбина, тако наређује Јупитар — остави. 

брежуљке које беше посео и непроходну шуму. 
Тек што се он изгуби из вида и што се дохвати 
поља, а отац Енеја уђе у шуму коју он остави, 
пређе планину и изиђе из сеновите горе. Тако обо- 
јица јуре с целом војском ка граду и нису много 
далеко један од другога. И баш кад Енеја угледа 
у даљини поља с којих се диже прашина као дим 
и лаурентску војску, у истом том тренутку позна 
Турно бесног Енеју у сјајном оружју и чује топот 
ногу и фрчање коња. И одмах би се они сударили, 
одмах би започео бој, да ружичасти Феб већ не 
беше уморан утерао коње у Иберско Море и да не 
настаде ноћ. Зато се они улогоре пред градом 
и око логора подигну бедеме. 


ПИК 

Кад Турно виде да су Латини због пораза 
клонули и да сад упиру очи сви у њега, очекујући 
да испуни своје обећање, обузме га, непомир- 
љивог, још жешћи бес. Разгоропади се као оно 
лав у пунском пољу, кад му ловци зададу тешку 
рану у груди: он тек онда пође у бој, весело за- 
тресе снажним вратом и гривом, скрха, неустрашив, 
копље, које му је забо у тело ловац из заседе, и 
заурличе разјапивши чељуст, коју ће за час 0об6о- 
јити крв. Ражљућен, он овако проговори краљу: 
„Турно неће ни часа оклевати; сад страшљиви 
Тројанци не могу да повуку своје речи натраг нити 
да пореку што су решили. Идем да се бијем с њима. 
Принеси, оче, жртву, састави уговор и објави га. 
Или ћу овом десницом отправити у Тартар Дар- 
данца, бегунца азијског, — нека Латини седе и гле- 
дају — и сам мачем одбити нашу општу срамоту, 
или нека он победи и нека Лавинија буде ње- 
гова жена.“ 

Њему мирно одговори Латин : „О храбри мла- 
дићу, у колико ме ти више надмашаш дивљим ју- 
наштвом, у толико брижљивије треба ја да разми- 
шљам и да промерим са страхом сваку ствар. Ти 
имаш краљевство које ти је отац Даун оставио и 
многе градове које си својом руком освојио, а Латин 
ти је наклоњен и готов је да ти да злата ; али има 
у Лацији и у Лауренту још девојака од одличног 

рода. Допусти ми да ти откријем нешто, што ти 
неће бити пријатно, и урежи то у срце: мени 
није било допуштено да удам кћер ни за кога од 
досадашњих просилаца, то су ми казали сви, и 
богови и људи. Али ме савлада љубав према теби, 
сродство наше и сузе моје тужне жене и ја рас- 
кидох све окове: отех кћер зету коме је бејах 
обећао и почех безбожнички рат. Ти видиш, 
Турно, какве су ме несреће због тога снашле, какве 
ратове морам да водим, какве и ти муке подно- 
сиш. Изгубисмо две велике битке и сад, затво- 
рени у овај град, једва имамо наде да ћемо спасти 
своју државу; Тибар је још млак од наше крви, 
а голема поља беле се од наших костију. Зашто 
мењам толико пута своје одлуке2 Какво ме је то 
лудило спопало, те час мислим овако час онаког 
Ако сам готов да узмем Тројанце за савезнике, кад 
Турна не буде било више, зашто не бих радије 
учинио крај овим бојевима, још док је он здрави 
читав 2 Шта ће рећи моји једноплеменици Рутули 
и остала Италија, ако просиоца своје кћери гурнем 
у смрт — дао би бог да се варам и да те она не 
очекује ! Сети се да је ратна срећа променљива, имај 
сажаљења према старом оцу, који сад тужи далеко 
одавде у својој Ардеји“. Али те речи не ублажише ни 
мало Турна, напротив, он се још више разгоропади: 
тај га мелем само јаче дражи. Чим могаде говорити, 
он поче овако : „Добри краљу, немој се бринути за 
мене, молим те, и пусти ме да погинем за славу. 
И ја, оче, умем да гађам стрелама и моја десница 
снажно бије копљем и из ране коју ја задам лине 
крв. Далеко ће од Енеје бити његова мајка богиња, 
да га, кад стане бежати, заклони као жену какву, 
лаким облаком“. 


1 Јер је он узрок што је Турно ударио на Енеју. 

Кад краљица чу шта Турно намерава, она 
стане, престрављена, плакати и, премрла, покушава 
да задржи пламеног зета. „Турне, — говорила је 
она — тако ти ових суза, тако ти Амате, ако у 
свом срцу имаш још поштовања према њој, ти си 
сад моја једина нада, ти си ми у тужној старости 
једина утеха, у твојим је рукама част и краљевство 
Латиново, ти сам држиш целу кућу која хоће да 
падне. Молим те само ово: престани да се бијеш 
с Теукрима. Судбина која те очекује у овој борби, 
Турно, ма каква била, очекује и мене; ја ћу заједно 
с тобом оставити ову мрску светлост, ја нећу да 
доживим да ме Енеја зароби и да се ожени мојом 
кћери“. Слуша то кћи Лавинија, а сузе јој падају 
на образе. На материне речи њу обли руменило 
и зажари јој се лице, те изгледа као индијска 
слонова кост, кад се обоји пурпуром, црвеним 
као крв, или као бели љиљан, измешан с руме- 
ним ружама. Турно, пламтећи од љубави, упре очи 
у девојку ; сад га још више обузе жеља да се бије 
и он проговори Амати ово неколико речи: „Мајко, 
немој ме, молим те, пратити са сузама и с том 
слутњом, кад полазим у љути бој; Турно не може 
више по вољи да одлаже смрт. Идмоне, гласниче, 
однеси краљу фригијском ове моје речи, које му 
се неће допасти : кад се сутра појави на небу ру- 
мена зора на својим пурпурним колима, он нека 
не поведе своје Теукре на Рутуле — теукарско и 
рутулско оружје нека се одмара —; прекинимо нас 
двојица рат нашом крвљу, потражимо Лавинију за 
жену на бојишту“. | 

Чим то изусти, он се брзо повуче у кућу, па 
заиште коње и срце му се испуни милином, кад их 
виде пред собом и чу где ржу (те дивне коње беше 
дала на дар сама Оритија Пилумну ; они беху бељи од 
снега, а бржи од ветра). Око њих стоје хитри коњу- 
шари, па их тапкају длановима по прсима и чешљају 

им гриву на врату. За тим Турно навуче на плећа 
оклоп, покривен краљуштима од злата и од беле 
меди, узме штит, метне на главу шлем и на њ црвену 
двокраку перјаницу, и опаше мач који је његовом 
оцу Дауну исковао и усијан умочио у стигијску воду 
сам бог ватре. За тим дохвати тешко копље које 
је било наслоњено на један голем стуб усред куће 
(то је копље отето некада Актору Аурунћанину), па 
завитла њиме узвикујући : „Копље моје, које ме ниси 
никад изневерило, ево дошао је час. Некада те је 
носио силни Актор, а сад те носи десница Турнова. 
Дај ми да оборим тог разнеженог Фрижанина, да му 
снажном руком раздерем оклоп и да му испрљам у 
прашини косу, коју је исковрчио врелим гвожђем и 
намазао муром.“ Тако он бесни. Из пламеног му лица 
искачу варнице и из оштрих му очију сева ватра. 
Изгледа као оно бик у почетку борбе, који, ричући 
страшно, свом жестином бије роговима у стабло, 
сече ваздух ударцима или, спремајући се за бој, 
баца ногама песак. 

Међутим и Енеја, исто тако страшан под ору- 
жјем које је добио од мајке, оштри се за бој и 
распаљује свој гнев, радујући се што ће се на тај 
начин учинити крај рату. Он умирује другове и Јула, 
који се уплашио и растужио, подсећајући их на 
пророчанства, и наређује да се однесе краљу Ла- 
тину одговор и да му се јаве погодбе мира, 

Сутра дан, тек што сунчеви зраци обасјаше 
врхове брегова, тек што Сунчеви коњи изиђоше 
из дубоког мора, сипајући на ноздрве пламен, а 
Рутули и Теукри стану мерити поље под зидовима 
великог града и спремати га за бој. У средини по- 
дигоше огњишта и жртвенике од траве заједничким 
боговима. Једни доносе воде с извора и ватру, за- 
прегнути прегачама које имају пурпурну ивицу и 
с гранчицом око слепих очију. За тим с једне стране 
стану Аузонци, наоружани пилима, излазити на ка- 


138 ЕНЕЈИДА 


пије. С друге опет стране јури цела тројанска и 
тиренска војска наоружана различно; оне су под 
оружјем, баш као да иду у љути бој. Кроз те хи- 
љаде лете овамо онамо њихове војводе, украшене 
златом и пурпуром ; ту је и Мнестеј, Асараков по- 
томак, и храбри Азила и Месап, укротилац коња, 
син Нептунов. На дати знак војске се одвоје свака 
на своју страну, па одмах забоду копља у земљу 
и положе штитове. За тим поврве жене и наору- 
жана светина и немоћни старци, љубопитљиви, па 
једни заузму градске куле и кровове од кућа, а 
други се попну на високе градске капије. 
Међутим Јунона стајаше на врху брега, који 
се сад зове Албански, — онда нити је имао име 
нити какав углед и славу — и посматраше поље, оба 
убојна реда, лаурентски и тројански, и Латинов град. 
За тим она наједанпут овако проговори Турновој 
сестри, богињи која господари над језерима и хуч- 
ним рекама (Јупитар, господар високог неба, до- 
делио јој је ову почаст, кад јој је одузео девојаштво): 
„Нимфо, дико река, премила моја, ти знаш да сам 
те претпоставила свима Латинкама. које су дотакле 
незахвалну постељу великог Јупитра, и да сам ти 
радо дала место на небу. Чуј дакле, Јутурна, да ме 
не би после кривила, какав те јад очекује. Док је 
изгледало да срећа и Парке допуштају да у Лацији 
ствари иду добро, ја сам заштићавала Турна и твоје 
зидине ; али сад видим да се младић упушта у бој 
с непријатељем чија је судбина јача од његове, 
приближује му се дан који су му одредиле Парке 
и неумољива смрт. Не могу да гледам очима ову 
борбу и овај уговор. Ти, ако смеш да учиниш што- 
год за брата, пођи; доликује ти. Можда ће нам 
се, јадницама, окренути срећа“. На те речи, Јутурна 
проли сузе из очију и удари се руком три четири 
пута у своје дивне груди. Али ће јој на то рећи 
Сатурнова Јунона: „Није сад време да плачеш; 

него похитај и, ако је то могуће, ишчупај га од 
смрти, или изазови бој и поквари углављени уговор. 
Ја ти саветујем да то учиниш“. Тако јој рече, па 
је онда остави; Јутурна оста не знајући шта да 
ради, збуњена и с толиком раном на срцу. 

У том се појаве краљеви. Латин дивовског 
стаса вози се у колима са четири коња; око главе 
му блиста дванаест злаћаних зракова (то је доказ 
да му је бог сунца предак), Турно седи опет у ко- 
лима, у која су упрегнута два белца, држи у руци 
два копља са широким гвожђем на врху и витла 
њима. Енеја, отац римског племена, долази с друге 
стране, из свог табора ; сјаји му се као звезда штит 
и оружје божанско. Поред њега иде Асканије, друга 
узданица великог Рима. Онда жрец, у белој ха- 
љини, доведе једно прасе и једну нестрижену овцу 
к олтару, на ком гори ватра. Краљеви, окренути 
к сунцу, које се рађаше, проспу жита помешаног 
са сољу, одсеку мачем жртвама на врху чела мало 
длаке и излију чаше на жртвеник. За тим Енеја, 
с исуканим мачем, стане се овако молити: „Нека 
ми буду сведоци сунце и ова земља, ради које сам 
поднео толико невоља, и свемогући отац и ти, Са- 
турнија, жено његова, која си ми сад наклоњенија, 
те ти се зато молим, и ти, оче Марсе, у чијим је 
рукама исход свију ратова, и ви, извори и реке, и ви, 
богови, колико вас год има на високом небу иу 
плавом мору, — ако случајно победа припадне Турну 
Аузонцу, ми ћемо се повући у Евандров град, Јуло 
ће оставити ова поља и у будуће Енејевићи неће 
дизати рат против ове државе и узнемиривати је 
оружјем. Ако ли пак богиња победе буде нама на- 
клоњена — а ја у то више верујем и молим богове 
да даду знак да ће тако бити, — ја нећу тражити 
да Итали робују Теукрима нити ћу тражити за себе 
краљевство. Нека та два непобеђена народа начине 
међу собом под истим условима савез за вечита 

времена. Ја ћу дати Латинима наше светиње и бо- 
гове, врховну управу у рату и у миру нека има мој таст 
Латин, а мени ће Теукри основати град, коме ће Ла- 
винија дати своје име“. Тако проговори прво Енеја; 
за њим Латин, погледавши у небо и подигавши 
десну руку, рече ово: „Енеја, и ја се кунем земљом, 
морем, звездама, близанцима Латониним, Јаном 
с два лица, силним подземним боговима и светили- 
штем неумитног Дита. Нека би чуо ово Јупитар, 
који потврђује уговоре муњом. Дотичем жртвеник, 
узимам за сведоке ову ватру између обе војске и 
богове, да никад Итали неће покварити овај савез, 
макар се шта десило, и да ме никаква сила неће 
натерати да изневерим, макар она била толика, 
да може потопити земљу и срушити небо у Тартар. 
Никада ми нећемо прекршити реч, као што ни овај 
скиптар — у десној је руци имао скиптар — Ни- 
кад неће пустити изданке с лаким лишћем и неће 
давати хлада, пошто је један пут одсечен у шуми 
од стабла и одвојен од њега, пошто му је секира 
скресала косу и руке (некада када то беше грана, 
али ту грану вештак окова сјајним тучем и даде је 
да је носе латински оци)“. Таквим се речима закли- 
њаху, опкољени старешинама, да ће бити верни 
савезу. За тим, по верским обредима, закољу жр- 
твене браве поред ватре, ишчупају им, још живима, 
дроб, па напуне њиме зделе и метну га тако на 
жртвеник. 

Али се Рутулима већ одавно чини овај ме- 
гдан! нераван и у њиховим грудима отвори се борба 
између поуздања и страха. Што ближе посма- 
трају мегданџије, све се боље уреравају да су они 
неравни по снази, и све се више колебају. Њихово 
узбуђење подстиче и то, што Турно корача тихо, 
моли се скрушено пред олтаром, са спуштеним 
очима, упалим и бледим образима. Чим његова 


1 Између Енеје и Турна. 

сестра Јутурна опази да се разговор о том шири 
и да се у Рутула срца све више колебају, она, узевши 
на се изглед јунака Камерта (беше то врло храбар 
човек, потомак једне прастаре породице, син једног 
славног јунака), уђе међу војнике знајући добро шта 
треба да ради, па стане проносити разне гласове 
и овако говорити : „О, Рутули, зар вас није срамота 
да један човек излаже свој живот за вас све 2 Зар 
ми нисмо бројем и снагом једнаки с њима 2 Погле- 
дајте , ту су сви, и Тројанци и Аркађани и те кобне 
чете етрурске, кивне на Турна. Непријатеља има 
једва за половину нас. Турна ће истина потомци 
подићи у ред вишњих богова, за чије се жртвенике 
жртвује, и он ће вечно живети у њиховим устима; 
али ми, који сад седимо мирно у овом пољу, мо- 
раћемо робовати охолим господарима, кад изгу- 
бимо отаџбину.“ Таквим речима она раздражује ду- 
хове у младића све више и више, те кроз војску 
стане ићи жагор; промени се расположење и у 
самих Лауренћана и Латина. До сад су се сви на- 
дали да ће моћи отпочинути од боја и да им је 
" отаџбина спасена, сад хоће оружје, траже да се 
не направи уговор и жале несрећну судбину Турнову. 

Онда Јутурна учини још нешто. Она да с ви- 
соког неба знак, који смути више негљишта друго 
италске духове и њиме их превари. Један сури орао 
погна у лету по руменом етру неке речне птице; 
крилато јато бежи у нереду шуштећи крилима ; док 
се наједанпут орао спустидо таласа и шчепа, раз- 
бојник, кукастим канџама дивног лабуда. Италци 
стадоше гледати пажљиво шта се збива. Наједан- 
пут — чудо! — све се птице окрену натраг с ве- 
ликом грајом, заклоне небо крилима — изгледаху 
као лаки облак — и сакупљене тако стану гонити 
непријатеља по ваздуху, док он побеђен и посу- 
стао не баци из канџе плен у реку и не побеже 
далеко у облак. На то Рутули ускликну поздра- 

вљајући знак: и спреме се за бој, а свештеник 
Толумније проговори овако: „То је знак за који 
сам се толико пута молио и завете чинио. При- 
мам га и видим у њему прст божји. О, јадници, 
што вас гадни дошљак плаши ратом као нејаке 
птице, и ваше обале пљачка, шчепајте оружје, а 
ја ћу вам се ставити на чело. Сад ће он окре- 
нути леђа и побећи на лађама далеко у дебело море. 
Једнодушно збијте се у чете па Ораните с ору- 
жјем у руци свога краља, кога хоће да вам отму.“ 
Рече и истрчавши напред хитне копље на непри- 
јатеље који стајаху према њему ; звизну дреновина, 
хитнута сигурном руком, и полете секући ваздух. 
У исти мах диже се страховита граја, све се чете 
усколебаше, а срца обузе пламен. Како су према 
Толумнију случајно деветоро дивне браће, коју је 
Аркађанину Гилипу родила његова верна супруга, 
једна Тиренка, копље у лету погоди једног од њих 
(диван беше то младић и у сјајном оружју) по сре- 
дини тела, тамо где пређица спаја крајеве од ка- 
јаса састављеног од златних плочица, прође му 
кроз ребра и обори га на жути песак. Његову 
браћу –- храбру чету — распали бол, па једни 
исучу мачеве, други шчепају џилите, и као слепи 
јурну. Њима опет на сусрет полете лаурентске чете. 
Онда се крену у густим редовима и Тројанци, Аги- 
љани и Аркађани с ишараним оружјем. Тако све 
обузме једна жеља — да расправе оружјем спор. 
Разнесоше жртвенике, небо покри облак од стрела 
и стаде падати гвоздена киша. Неки опет дочепали 
запаљена дрва или крчаге. Побеже Латин, носећи 
богове, на које такођер падаху ударци, и не начи- 
нивши савез. Други прежу коње у бојна кола или 
скачу на коње и долазе с исуканим мачевима. Ме- 
сап, желећи да поквари савез, потера коња на Ауле- 
ста, краља тиренског, који имађаше на себи кра- 


1 Јер мисле да им предсказује срећу. 

љевски знак, и погна га у бегство ; сиромах Аулест 
узмичући натрашке наиђе на један олтар и паде 
на њ главом и плећима. Онда му пламени Месап 
притрчи и озго с коња удари га снажно својим ко- 
пљем, које беше дебело као нека греда, не обзи- 
рући се на његове молбе, и овако му проговори: 
„Ето му награде; ова ће се жртва боље допасти 
великим боговима“. Притрчаше Италци и опљач- 
каше још топло тело. Коринеј шчепа са жртве- 
ника запаљено дрво, па дохвати њиме по лицу 
Ебуза, који иђаше на њега и спремаше му уда- 
рац, те му запали велику браду (замириса на осму- 
ђену длаку). Онда Коринеј прискочи збуњеном не- 
пријатељу, шчепа га левом руком за косу, баци га 
на земљу и притисне коленом, па га затим удари 
тврдим мачем у бок. Подалирије опет навалио с го- 
лим мачем на пастира Алза, који јури у првим ре- 
довима кроз кишу од стрела и копаља, али Алзо 
замахну секиром и располути му главу од чела до 
браде и попрска му оружје крвљу која шикну да- 
леко. На очи сиромаху навали тежак покој и гво- 
здени сан и оне се склопише, да више никад не 
виде белог дана. 

Међутим Енеја, гологлав, пружио десну руку 
без оружјаи овако виче својима: „Куда јуритег Каква 
је то неслога што изненада искрсну 2 Утишајте гнев! 
Уговор је већ начињен и погодбе су углављене ; ја 
једини имам право да се бијем, пустите ви мене и 
немојте се ништа бојати; ја ћу запечатити савез 
својом снажном руком. Турно ми мора изићи на 
мегдан — то казује ова жртва.“ Док он то говори, 
усред тих речи, ето ти једна стрела долети на 
крилима звиждећи к њему. Не зна се, чија је рука пу- 
сти, нити ко је, случај или неко божанство, ту славу 
Рутулцима дао: то јуначко дело: није нико себи 
приписивао, нико се није хвалио да је он обра- 
нио Енеју. 


1 Иронично. 

Кад Турно виде да Енеја узмиче и да су се 
војводе збуниле, он успламти пун наде, па заиште 
коње и оружје, за тим скочи, обестан, на кола и 
стане управљати уздама. Летећи тако он шаље 
многе јунаке на онај свет, многе опет обара полу- 
мртве, колима гази читаве чете и копљима што 
их отме пробада оне који беже. Изгледа као крво- 
жедни Марс, кад покрај ледене реке Хебра јурне 
на колима у бој, ударивши у штит, па му бесни коњи 
полете по отвореном пољу, брже од Нота и Зе- 
фира, и далека земља трачка стење под ударцима 
њихових ногу, а око њих се витлају црни Страхи 
Гнев и Заседа, пратиоци Марсови. Тако пламени 
Турно гони усред боја коње који се пуше од зноја, . 
газећи — жалосно беше погледати — преко ле- 
шева изгинулих непријатеља ; под хитрим копљима 
прскају крваве капљице и песак, по ком газе, меша 
се с крвљу. И већ посла богу смрти Стенела, Та- 
мила и Фола, ову двојицу из близа, а првог из 
далека, па, такођер из далека, обојицу Имбразовића 
Глаука и Лада, које сам Имбраз беше одгајио у 
Ликији, наоружао једнаким оружјем и научио да 
се бију и да претичу на коњу ветрове. С друге 
стране лети усред окршаја јунак Еумед, славни 
син Долонов, који имађаше име дедино, а дух и 
мишице свога оца (овај се некада беше усудио да 
затражи Пелејевићева кола за награду, што ће ући 
у данајски логор као ухода; али му је Тидејевић 
дао за ту дрскост другу награду, те он више не 
тражи Ахилове коње). Кад њега Турно опази из 
далека на широком пољу, он се хитне на њ најпре 
лаким џилитом и погоди га, затим заустави коње 
и скочи с кола, па притрчи несрећнику, који беше 
полумртав пао, стане му ногом за врат, ишчупа 
му сјајни мач из десне руке и забоде му га ду- 
боко у грло, овако говорећи: „Ето, Тројанче, па 
сад мери својом лешином хесперску земљу коју 

си хтео да освојиш; ту ће награду добити и тако 
ће себи варош подићи сви који су се усудили да 
зарате на мене“. За тим обори копљем Азбита, 
Хлореја, Сибариса, Дарета, Терзилоха и Тимета, 
кога збаци коњ његов, и посла их Еумеду, да му 
праве друштво. Као оно кад захучи Едоњанин Бо- 
реј на Јегејском Мору, па таласи стану ударати у 
обале и облаци летети небом : тако испред Турна, 
где год пође, узмичу чете и беже убојни редови; 
он се захуктао па лети, а перјаница му се лепрша 
на ветру, који праве кола јурећи. Не може Фегеј 
гледати како он коси и како бесни, па стане пред 
кола, ухвати за узде покривене пеном и скрене 
коње с пута. Али, док га коњи вуку и док оно 
њих обешен виси, Турно га погоди широким ко- 
пљем са стране, која му не беше покривена шти- 
том, пробије му оклоп исплетен од двоструке жице 
и окрзне му тело. На то се Фегеј окрене, заклони 
се штитом и пође на непријатеља исукавши мач, 
али га точак, како се био захуктао, дохвати и баци 
на земљу, а Турно му прискочи, мачем му откине 
главу, ударивши га између доње ивице шлема и 
горње ивице оклопа, и остави га онакаженог на 
песку. 

А док Турно овако убија по пољу, дотле Мне- 
стеј, верни Ахат и Асканије доведу у табор крвавог 
Енеју, који се поштапа, кад год би стао рање- 
ном ногом, дугачким копљем. У њему се кува, он 
се мучи да извуче стрелу која се скрхала у телу, 
моли да му помогну најкраћим путем, да му расеку 
рану широким мачем и сиђу дубоко, докле је ушла 
стрела, па онда да га пусте да се опет врати у бој. 
Већ стиже Ијапикс Ијазовић, кога је Феб волео 
изнад осталих, и коме је некад, обузет жарком љу- 
бављу према њему, Аполон хтео да повери тајну 
своје вештине и да да свој пророчански дар, ки- 
тару и брзе стреле. Али он је волео да сазна моћ 

разних трава и да лечи, како би могао одгодити 
последњи час свог смртно оболелог оца, претпо- 
ставио је вештину која није у стању донети ве- 
лику славу. Стоји Енеја, бесан од љутине, насло- 
нио се на големо копље, не дирају га сузе мла- 
дежи која се скупила око њега са жалосним Јулом. 
А старац Ијапикс задигао и натраг забацио огр- 
тач, како то обично чини Пеон, па се ужурбао око 
њега и покушава да извуче стрелу лековитим Фе- 
бовим травама, својом вештом руком, на послетку 
и клештама, али све у залуд. Не може да му испадне 
за руком да нађе начина како би је извадио, Апо- 
лон му не притиче у помоћ, а страхота у пољу све 
је већа и већа и несрећа се све више приближује. 
Већ небо покри прашина, већ пристижу коњаници 
и густе стреле падају усред окола. Дижу се к небу 
тужни крици младића који се боре и падају као 
жртве немилостивог Марса. Онда мајка Енејина, Ве- 
нера, дирнута недостојном несрећом својега сина, 
узабере на критском брду Иди диктамна с развије- 
ним лишћем и црвеним цветом ; та је трава добро по- 
зната и дивљим козама, њоме се оне лече, кад им се 
крилата стрела забоде у леђа. Тог диктамна дакле 
донесе Венера, обавивши се тамним облаком, па га 
метне кришом у воду у сјајном легену, и још суне у 
њу амброзијског лековитог сока и миришљаве пана- 
кеје. Том течности опере стари Ијапикс, не знајући 
шта је Венера урадила, рану; одмах ишчезне бол 
из целог тела, а крв се заустави у дубини ране. 
Стрела пође сама од себе за руком и изиђе напоље, 
снага се поврати као што је била. „Брзо му дајте 
оружје ! Шта стојите 2“ повиче Ијапикс и први раз- 
дражи духове против непријатеља. „Ово није људ- 
ско дело, ово није успех моје вештине, нити те је, 
Енеја, моја рука спасла; нека виша сила, неко 6о- 
жанство ту се умешало и оно те шаље да извр- 

шиш још знатнија дела но што си до сада извр- 
шио“. А Енеја, жељан боја, одмах навуче на обе 
ноге доколенице од злата и завитла копљем. И 
пошто намести штит и навуче оклоп, он загрли 
рукама Асканија и љубећи га кроз шлем овако 
проговори : „Сине, научи се од мене храбрости и 
истинском раду, а од других сазнај шта је срећа. 
Сад ће те моја десница у боју бранити и она ће 
ти донети велику награду.' Ти гледај, па се, кад 
одрастеш, а то ће бити скоро, сећај овога и раз- 
мишљај увек о примерима својих предака и нека 
те подстичу отац Енеја и ујак Хектор“. 

Рекавши то, он, крупан какав беше, изиђе на 
капију, машући големим копљем; за њим полете, 
са својим густим четама, Антеј и Мнестеј и цела 
војска остави табор и појури у бој. Диже сеу 
пољу прашина, да се ништа није видело, земља 
задрхта под ногама. Опази их Турно где долазе 
од бедема, опазише их Аузонци и ледена им језа 
прође кроз саму срж од костију, а пре свију чу 
им и познаде топот Јутурна и побеже дрхтећи. 
Међутим Енеја лети и води преко широког поља своју 
војску која се црни. Изгледа као оно облак, који, 
кад духне олуја, полети к земљи преко пространог 
мора — у јадних ратара, авај, дрхте срца, бедни људи 
предосећају да ће им он поломити дрвета, уни- 
штити усев и оборити све —, а напред лете к оба- 
лама ветрови фијучући. Као такав облак јури ре- 
тејска војвода на непријатеља, а његови се момци 
збили у густе чете и трче за њим. Тимбреј обрани 
мачем силног Озириса, Мнестеј Архетија, Ахат по- 
сече Епулона, а Гијас Уфенса ; паде и сам свеште- 
ник Толумније, који беше први хитнуо копље на 
непријатеља. Диже се до неба вика, сад опет Ру- 
тули окрену леђа, па нагну бежати кроз прашину 


1 Ново краљевство. 

преко поља. Енеја не сматра за достојно да пре- 
даје смрти оне што беже, нити гони оне који га 
нападну из близа или се на њ бацају из даље ко- 
пљима; он само тражи у густој прашини Турна, 
· само њега зове на мегдан. Уплаши се делија-де- 
војка Јутурна, збаци усред вожње Турновог ко- 
чијаша Метиска И, кад он паде далеко од кола, 
остави га, па сама седне на његово место и узме 
у руке узде, у свему иста као Метиско, и по гласу, 
и по облику, и по оружју. Као оно црна ласта, 
кад лети по пространој и високој кући богатог 
господина и на крилима јури овамо онамо тражећи 
ситну храну за своје брбљиве мале, па час цвркуће 
у празном трему, час опет око имплувије — таква 
изгледа Јутурна. Она јури на брзим крилима кроз 
сред непријатељских редова и појављује се с бра- 
том, који кликће, час овде, час онде, али му не 
да да се упусти у борбу, и одводи га далеко. 
Међутим Енеја, хотећи да се судари с њим, на- 
дао се за њим, па га гони, ма колико да он кри- 
вуда, тражи га, из гласа га зове кроз растурене 
чете. Кад год јунак тројански баци очи на неприја- 
теља и покуша да стигне у трку његове крилоноге 
коње, увек Јутурна окрене кола на другу страну. Хај, 
шта да ради Он мисли час једно, час друго, са- 
свим противно; али у залуд, не може ништа да 
измисли. Наједанпут дотрчи к њему на лаким но- 
гама Месап носећи два џилита с гвозденим врхом 
и један од њих хитне сигурном руком на њега. 
Застаде Енеја, клече на колено и заклони се шти- 
том; ипак му џилит одби врх од шлема, те му 
паде и перјаница. То наљути Енеју; раздражи га 
непријатељева нискост и кад виде да се кола Турнова 
окретоше опет на другу страну, он, на послетку, по- 
звавши за сведока Јупитра и жртвенике, сведоке по- 
гаженог савеза, улети усред непријатеља, па стане не- 

милостиво клати све од реда и пусти сасвим узде 
гневу. | 

Који ће ми сад бог помоћи да побројим у 
овом спеву силне страхоте, момке и војводе, које 
у широком пољу гоне и убијају час Турно, час 
опет јунак Енејаг Јупитре, зар си могао допу- 
стити тако страшан бој између два народа који 
су имали доцније да живе вечито у мируг Нај- 
зад се Тројанци зауставе у трку, кад Енеја удари 
мачем Рутулца Сукрона, који му не зададе много 
посла, у бок и прободе му ребра и грудни кош 
(од такве ране најбрже се умире). Турно нападне 
пешице Амика, који падне с коња, и његовог брата 
Дијора, па једног од њих уби дугим копљем, а 
другог мачем, за тим им одсече главе, метне их 
на кола и понесе, а из њих капље крв. Енеја 
пошље, даље, на онај свет Толона и Танајиса и 
храброг Цетега — са свом тројицом сукоби се он 
на један пут —, за тим тужног Онита Ехионовића, 
сина Перидијина; Турно опет браћу која дођоше 
из Ликије, од Аполоновог храма, и младог Арка- 
ђанина Менета, који је (али у залуд) мрзео рат: 
он је имао сиромашну кућу, није познавао вели- 
кашке прагове, а отац му је радио земљу, узету под 
закуп. Као оно ватра кад дохвати с разних страна 
суху шуму или ловорове младице, или као оно реке 
кад с високих планина полете пенећи се и хучећи 
и јуре у море, пустошећи све што нађу на путу, 
—- исто тако јуре Енеја и Турно по бојишту. У 
души бесни гнев, наваљују и ударају по непри- 
јатељима свом снагом. Енеја удари големом сте- 
ном и обори стрмоглавце на земљу Мурана, баш 
кад је набрајао своје претке и цео низ латинских 
краљева, од којих је водио порекло; он паде под 
кола и коњи га, не познајући више господара, из- 
газише свега копитама. А Турно јурне у сусрет 
Хилу, кад га виде где бесно трчи на њега, и по- 

годи га у слепе очи копљем, које пробије позла- 
ћени шлем и остане забодено у мозгу. Ни тебе, 
Кретеје, најхрабрији грчки јуначе, не спасе твоја 
мишица од Турна. Исто тако ни Купенка не са- 
чуваше његови богови), кад на њега наиђе Енеја; 
проби му, јаднику, гвожђем груди, не поможе му 
његов тучни штит. И тебе, Еоле, виде лаурентско 
поље где паде и својим широким леђима покри 
земљу, ти, кога нису могле оборити аргивске фа- 
ланге ни Ахил, разорилац Пријамовог царства ; ту 
ти је био крај; високи су ти двори под Идом у 
Лирнезу, а гроб у лаурентској земљи. Свуда се бој 
бије, сви, колико их год има, и Латини и Дарданци, 
загазили у борбу, и Мнестеј и ватрени Серест и 
укротилац коња Месап, и храбри Азилас и етрур- 
ска фаланга и Евандрова коњица аркадска, сви се 
јунаци боре, сваки према својој снази, нико не зна 
за покој и мир. _ 

У то Енеји његова прекрасна мати пусти у 
главу мисао да брзо отиде с војском под гради 
изненадним нападом на.њ да збуни Латине. Тра- 
жећи по војсци Турна, он баца очи овамо и онамо 
и тако опази да страшни бој није захватио и град, 
него је остао на миру. Одмах помисли да је згодна 
прилика да задобије славну победу и та га поми- 
сао распламти још више. Он зовне војводе Мне- 
стеја, Сергеста и храброг Сереста и заузме једну 
хумку ; ту дотрче и остали Тројанци, па стану у густе 
редове, не испуштајући штитове и копља. Енеја 
стоји у средини и овако им проговори са свог 
узвишења : „Чините што кажем без оклевања; Ју- 
питар је с нама; немојте се устезати да ме по- 
слушате, с тога што ће вам ова одлука доћи из- 
ненада. Данас ћу, ако Лауренћани неће да погну 
главу под јарам и да слушају као побеђени, разо- 


1 Он је свештеник. 

рити њихов град, који је узрок рату, престоницу 
Латинову, запалићу кровове и сравнићу их са зе- 
мљом. Јер ваљда нећу чекати, док се побеђени Турно 
не смилује да уђе опет у бојг О, другови, ту је 
тежиште овог несрећног рата. Донесите брзо бук- 
тињеи с ватром у руци потражите опет савез“. Рече; 
на то се сви, један храбрији од другога, построје у 
облику клина и у густој гомили пођу на зидове. За 
час се ту створише лествице, за час плану ватра. 
Једни полете на капије и побију стражаре, други ви- 
тлају мачем и стрелама помраче небо. Међу првима је 
Енеја, пружио десну руку к зидовима и из гласа 
оптужује Латина и позива се на богове као све- 
доке да је већ по други пут принуђен да се бије, 
да су га Италци већ два пута изазвали и да је ово 
други савез који они нарушавају. Међу уплашеним 
грађанима изроди се неслога; једни захтевају да 
се Дарданцима отворе капије, па вуку и самог краља 
на градске зидове да преговара с непријатељем, 
други међутим трче с оружјем, да бране град. Из- 
гледају као оно пчеле које је пастир нашао у шупљи- 
кавој стени, па им је напунио рупе љутим димом: 
оне унутра у страху јуре овамо онамо по свом 
околу од воска и зујањем распаљују гнев; под њи- 
ховим кровом чује се потмула зука и ваља се црн, 
загушљив дим, па се диже у ваздух. 

Несрећама које снађоше Латине придружи се 
још једна, која потресе цео град из темеља. Кад 
краљица опази из двора да непријатељ долази, 
напада на зидове и баца ватру на куће, и да ру- 
тулске војске и Турна нема нигде, она, јадна, по- 
мисли да је младић погинуо у боју, те јој се од бола 
помути свест, па стане викати да је она једина 
узрок свих ових зала. Још много штошта рече 
у лудилу, за тим исцепа пурпурни огртач, веже га; 
хотећи да умре, за високу греду и онда направи 

замку, којом ће учинити сраман крај своме животу. 
Кад јадне Латинке сазнају за ту несрећу, прво 
Лавинија, краљичина кћи, стане чупати плаву косу 
и грдити ружичасте образе, а за њом почну и 
остале да изражавају тугу. Ори се цео двор од 
њихове кукњаве. Тужна вест распростре се по 
свему граду. Лауренћани клону духом ; иде Латин 
с раздртим хаљинама, поражен смрћу женином и 
падом који прети граду, посипа своју белу косу 
прљавом прашином [ји много осуђује себе, што 
није примио Дарданца Енеју и узео га за зетај. 
Међутим јунак Турно на једном крају равнице 
гони неколицину раштрканих непријатеља, али не 
више тако брзо као пре; он са жалошћу гледа 
како му коњи све спорије трче. Наједанпут донесе 
му ветар вику и ужас, допре му до ушију ларма 
из града, у ком је завладала забуна и у ком се 
ори кукњава. „Авај мени! каква је то страшна жа- 
лост у граду 2 Каква је то вика што се ори на све 
стране из њега 2“ Тако говори, па као луд затегне 
узде и заустави се. На то ће му сестра, која беше 
узела на се облик кочијаша Метиска и која је упра- 
вљала коњма и колима, овако проговорити : „Про- 
дужимо, Турне, гонити Тројанце како смо их до сад 
гонили, идимо путем који нам је показала победа; 
има још јунака који могу бранити градске зидове. 
То је Енеја напао на Итале и започео с њима бој, 
шаљимо и ми страшном руком Тројанце на онај 
свет. Нећеш изићи из боја гори ни по броју уби- 
јених непријатеља ни по слави.“ На то ће Турно: 
„О, сестро, одавно сам те познао, још чим си сво- 
јим лукавством покварила савез и ушла у борбу, аи 
сад не можеш ме преварити да ниси богиња. Али чија 
је воља била да сиђеш с Олимпа и да поднесеш то- 
лике напоре 2 Да ли си послана, да видиш свирепу 
смрт свог јадног брата 2 Јер шта ми друго остаје 
но да умрем Или за ме има спаса Видех Му- 

рана, од ког ми нико није био дражи, како паде 
вичући ме; голем јунак па голему и рану задоби. 
Погибе и сиромах Уфенс, да не би видео нашу сра- 
моту ; Тројанци му се дочепаше и тела и оружја. 
Зар ћу допустити да нам руше куће (само је још 
то требало) и зар нећу својом мишицом оповр- 
гнути Дранкове речиг Зар да окренем леђа и ова 
земља да види Турна где бежи 2 Зар је смрт тако 
страшна 2 О, Мани, ви ми бар будите наклоњени, кад 
су вишњи против мене. Моја ће душа сићи к вама 
чиста од кукавичлука, те се неће моћи рећи да сам 
икада био недостојан својих предака“. 


Тек што то изусти, кад али ето ти лети кроз 
сред непријатеља на коњу, покривену пеном, Сакес, 
рањен стрелом у лице, к Турну, зовући га по имену и 
овако га преклињући : „Турно, ти си нам последња 
нада, смилуј се на своје. Енеја млави оружјем као 
громом и прети да ће срушити и уништити високе 
куле италске ; запаљени угарци већ лете на кровове 
наше. У тебе су Латини упрли очи; и сам краљ Ла- 
тин колеба се, кога ће назвати зетом и коме ће се 
царству приволети. Осим тога краљица, која ти 
је била тако одана, погибе од своје руке и од 
страха остави овај свет. Још само Месап и огње- 
вити Атина дају пред капијама отпора са својом 
војском. Око њих стоје густе фаланге с исуканим 
мачевима, који стрче и изгледају као гвоздено класје. 
А ти тераш своја кола по пустом пољу“. Поражен 
тим несрећама стоји Турно и ћути. У његову срцу 
у исти мах бесне понижење, жеља за осветом, по- 
мешана с болом, љубав и осећање своје вредно- 
сти. И чим му се разби мрак пред очима и по- 
врати свест, он окрене своје пламене очи к зидо- 
вима и са својих кола погледа на велики град. Кад 
али ено пламени стуб захватио једну кулу, коју је он 
сам био саградио од греда, па је метнуо на точкове 
и везао је мостовима за градске зидове, па огањ 
лиже кроз њене спратове и диже се чаку небо. „Се- 

стро, судбина је, ето, јача од тебе, немој ме дакле 
више заустављати ; хајдмо куда нас зову богови и 
неумољиви удес. Хоћу да се сударим с Енејом, хоћу | 
да погинем и да окусим сву горчину смрти. Нећеш 
ме, сестро, више гледати у срамоти. Само те мо- 
лим, сестро, допусти ми да дам пре тога одушке 
бесу који ме распиње“. Рече и брзо скочи с кола 
на земљу, па онда појури кроз непријатеља и оружје, 
остави тужну сестру и у брзом трку пробије се 
кроз сред војске. Као што камен, који је подло- 
као пљусак или олабавило време, кад га одвали 
ветар, јури с врха брега с великом силином у без- 
дан, одскачући са земље и носећи са собом др: 
вета, стоку и људе — тако Турно јури кроз ра- 
стурене чете ка градским зидовима, где је земља 
највише потопљена крвљу и где ваздух фијуче од 
копаља, па даје знак руком и овако гласовито про- 
говори : „Станите, Рутули, и ви, Латини, престаните 
бацати стреле; суђено је да ја решим ствар; ја 
треба сам за све вас да покајем повреду савеза и 
да учиним с мачем у руци крај овој битки“. На те 
се речи одмах сви разиђу, једни на једну, други на 
другу страну, и оставе у средини празан простор. 

Чим отац Енеја чу име Турново, он остави 
зидове градске и високе куле, обори све што му 
пут препречаваше, прекине што беше започео, 
кличући од радости, и загрме оружјем страхо- 
вито — голем као Атос или као Ерикс или као 
отац Апенин чији се снежни врх весело диже 
к небу и на ком церови шуме. Сви, и Рутулии 
Тројанци и Италци, окретоше очи на њега и ски- 
доше оружје с рамена, и они који су били горе 
на зидовима и они који су град доле ударали ов- 
ном. Запањио се и Латин, гледа где се сукобише, 
да поделе мегдан, та два дива из два различна 
краја света. А њих двојица, чим се испразни поље, 
полете брзо један на другога, хитну се из далека 

копљима и онда отпочну борбу са штитовима и 
мачевима. Зајечи земља, зазвечаше мачеви; ве- 
штина и храброст стапају се уједно. Тако изгледа 
борба између два бика на пространој Сили! или 
на високом Табурну, кад један на другог полете 
погнувши главе. Уплашени говедари склоне сеу 
страну, остала говеда и јунице стоје неми од страха 
и гледају ко ће постати господар паше и за ким 
ће од сада ићи. Међутим они се боду роговима 
и задају један другом силне ране; а широки мла- 
зеви крви теку им низ врат и плећа и цела се шума 
разлеже од њиховога мукања. Исто тако наваљују 
Тројанац Енеја и даунски јунак један на другога 
са штитовима у руци и ваздух одјекује од страшног 
треска. За то време Јупитар држи теразије у чије 
је тасове метнуо судбину оба борца, и гледа који 
ће тас претегнути и ко ће подлећи. На једанпут 
Турно, мислећи да је згодна прилика, подскочи, 
издигне високо мач и потегне из све снаге њиме. 
Цикнуше и Тројанци и Латини у страху, обе војске 
претворише се у око. Али неверни мач издаде ју- 
нака и преломи се, не учинивши Енеји никаква 
вреда. Сад Турну једини спас беше у бегству. И он 
доиста, кад виде да му је остао само балчак и да 
му је мишица обезоружана, стане бежати брже од 
Бура. Прича се да је он, журећи се као без душе 
У бој, био заборавио очев мач, те је, кад је сео у кола, 
узео мач свог кочијаша Метиска. И он му је, док су 
Тројанци окретали леђа и бежали овамо онамо, био 
добар; али кад је ударио у оружје што га скова 
бог Вулкан, онда прште, као да је био од кртог 
леда, и комади се његови за час засјаше по жутом 
песку. Бежи Турно тако, као махнит, по пољани 
час овамо, час онамо, јер су с једне стране Тро- 
јанци у густим редовима, с друге опет велика бара, 
а с треће високи зидови. 


1 Планина. 

И ако Енеји смета овда онда у трчању рана 
коју му је задала стрела, ипак ону стопу гони 
Турна. Тако гони ловачки кер кевћући јелена, који 
је наишао на реку или на црвено перје: ; престрав- 
љена животиња бежи сад овамо сад онамо по ви- 
сокој обали, а хитри умбарз дао се за њом, отво- 
рио уста, и ено га, хоће да га стигне — шкљоцне 
зубима, као да га је већ ухватио, али загризе у 
ваздух. Тада се дигне до неба граја, те одјекну обале 
и језера, и небо затутњи. А Турно бежећи зове по 
по имену све Рутулце, грди их, од њих тражи свој 
сваком познати мач. Енеја опет прети да ће убити 
сваког ко му се приближи и да ће разорити град 
и гони га онако рањен. Тако оптрчаше пољану пет 
пута и за тим још пет пута ; јер није у питању каква 
незнатна награда као при играма, него живот и крв 
Турнова. На тој пољани расла је некада једна дивна 
маслина грког лишћа, која беше посвећена Фауну и 
коју су мрнари обожавали. На њој су они, кад би 
се спасли од бродолома, вешали дарове богу Лау- 
ренту и одело својеу ком су се давили. Али Теукри 
посекоше дрво, не водећи рачуна о том што је 
свето, да би у боју имали чисто поље. У жилав 
корен те маслине беше ударило Енејино копље и 
заболо се у њ с великом силом. Дардановић дакле 
навали да га ишчупа и да копљем сустигне непри- 
јатеља, кад га не може стићи сам. . Онда Турно, 
као избезумљен од страха, овако повиче: „Фауне, 
молим ти се, смилуј се, и ти, предобра земљо, за- 
држи то копље. ја сам вам указивао увек свако 
поштовање, а Тројанци вас не штеде“. Рече, и није 
се у залуд молио богу. Јер и ако се Енеја дуго и 


! Један део шуме био је ограђен конопцем о ком је 
висило шарено перје; од тог перја плашила се дивљач и 
тако падала у замке. 

» Умбри, племе у средњој Италији. Умбарски керови 
били су познати као добри. 

свим силама мучи, да извуче копље из жилавог 
корена, не може у том успети. Међутим, док се 
он ту напреже, дотрчи к Турну његова сестра, бо- 
гиња даунска, узевши на се опет облик кочијаша 
Метиска, и донесе му његов мач. На ту дрскост 
нимфину наљути се Венера, те приђе Енеји и ишчупа 
копље из дубоког корена. Тако мегданџије добивши 
нову храброст, један уздајући се у мач, а другиу 
дугачко копље, навале опет један на другог жестоко. 

Онда свемогући цар Олимпа ослови Јунону, 
која из једног златног облака посматраше борбу: 
„Жено, кад ће овоме једанпут бити крај 2 Шта хоћеш 
ти још 2 Знаш сама, и признајеш да знаш, да је Енеји 
суђено да се узнесе на звездано небо. Шта смераш 
тиг С каквом надом стојиш у овим леденим обла- 
цима 2 Зар се пристојало да један смртни рани 
бога или да Јутурна врати Турну отети: мач — 
то она без тебе није могла учинити — и тако 
да помогне побеђенима 2 Престани, Јуноно, радити 
против Тројанаца и послушај моје молбе: немој 
више да тужиш и да се гризеш, не волим више да 
слушам из твојих слатких уста сваки час брижне 
речи. Куцнуо је последњи час. Могла си ства- 
рати Тројанцима неприлике на копну и на мору, 
могла си изазвати овај гнусни рат, нанети срамоту 
Латиновој кући: и покварити Турну свадбу; али 
даље не дам ти да идеш“. Тако рече Јупитар. А 
Сатурнија ће му на то с понизним лицем : „Велики 
Јупитре, ја сам знала да је то твоја воља и зато 
сам оставила, иако нерадо, Турна и земљу ; иначе 
ме ти не би видео сад, где седим сама овдеу 
облацима и трпим муке свакојаке, · него бих, окру- 
жена пламеном, стајала на бојишту и увлачила Тро- 
јанце у љуте бојеве. Признајем да сам послала Ју- 
турну, да помогне свом јадном брату, и да сам 


' Удес му га је био отео. 
2 Што је Амата извршила самоубиство. 

јој допустила да покуша све, не би ли му спасла 
живот, али не и да пусти из лука ону стрелу. Ку- 
нем ти се извором реке Стикса, који је непомир- 
љив према кривоклетницима и којим се вишњи б6о- 
гови не куну криво. А сад уступам и остављам ову 
мрску битку. Једно те само молим да учиниш за 
Лацију и за част Италаца (који су твоја крв:) — 
судбина се томе не противи. Кад они начине мир, 
који ће запечатити Енеја тим, што ће узети за жену 
Лавинију, кад углаве савез (нека им буде), немој 
наредити да Латини, који су овде домороци, про- 
мене старо своје име и да се назову Тројанцима, 
нити да промене језик и одело. Нека остане Ла- 
ција, нека вековима владају албански краљеви, нека 
римски сој буде силан и нека се увек одликује 
италиском храброшћу. Троја је пропала ; нека с њом 
пропадне и њено име“. Осмехну се творац људи 
и богова, па ће јој рећи: „Види се да си сестра 
Јупитрова и кћи Сатурнова, кад такав гнев бесни 
у твом срцу. Али утишај се, залуд се љутиш ; учи- 
нићу што хоћеш, услишаћу радо твоју молбу: 
Аузонци ће задржати језик и обичаје својих пра- 
отаца и остаће им име које имају. Тројанци ће се 
претопити у њих и нестаће их; они ће постати 
Латини и узеће латински језик ; само ће задржати 
своје верске обреде, које ћу додати латинскима. 
Народ који изиђе из те мешавине аузонске и тро- 
јанске крви издићи ће се, као што ћеш видети, 
својим врлинама изнад људи, па и изнад богова, 
и ни једно племе ти неће указивати такве почасти 
као он“. Јунона климну главом у знак да је задо- 
вољна и расположи се. За тим остави облак и 
сиђе с неба. 

После тога Јупитар стане у себи мислити, како 
ће удалити Југурну од њеног брата, да му више не 


' По Сатурну, који је једном владао у Италији. 

помаже. Има, кажу, две страшне богиње, близна- 
киње, по имену фурије, које је мрачна Ноћ родила 
кад и Тартарку Мегеру и које имају крила и на ме- 
сто косе змије. Оне долазе пред врата и пред пре- 
сто страшног бога Јупитра и одатле иду да плаше 
људе, кад тај страшни бог пошље на земљу грозну 
смрт, болештине или рат на градове који су нешто 
скривили. Једну од њих пошље Јупитар с врха 
Олимпа, да сиђе брзо к Јутурни. Полети кћи б6о- 
гиње Ноћи и у брзом вихору спусти се на земљу. 
Изгледаше као стрела намазана љутим смртонзос- а 
отровом, коју с тетиве пусти у небо Парћа:и: или 
Кидоњанин: и која лети звиждећи и секући сенке што 
их на земљу бацају облаци, а не види се. Кад страшна 
богиња опази убојне редове тројанске и Турнове 
чете, она се у тренутку претвори у малу птицу, што 
стојећи на каквом гробу или на димњаку какве на- 
пуштене куће пева своју злокобну песму. Узевши тај 
облик, она стане летети овамо онамо пред очима 
Турновим и удграти крилима по његовом штиту. 
Турна обузе дотле непознати страх, он се запањи, 
коса му се диже од ужаса, глас застаде у грлу. А 
јадна Јутурна, чим из далека чу где шуште фуријива 
крила, почне чупати своју распуштену косу, гр- 
дити ноктима лице и бусати се рукама у груди. 
„Шта ти сад може, Турно, помоћи твоја сестраг 
Шта остаје сад мени, несрећници72 Како бих ти 
могла продужити живот Зар могу ја да се борим 
с овим чудовиштем7 Ето морам да оставим бо- 
јиште. Гадне птице, немојте ме плашити више, мени 
је доста , ја познајем шуштање ваших крила и глас 
који предсказује смрт, разумем страшну наредбу 
великог Јупитра. је ли то његова награда за моје 
девичанство. Зашто ми је дао вечни живот 2 Да 


1 Парћани и Кидоњани (на Криту) били су чувени као 
стрелци. 

сам смртна, ето сад би био крај мојим јадима и 
могла бих пратити свог јадног брата у мрачни 
доњи свет. Ја бесмртна! И у чем ћу наћи радо- 
сти, кад тебе, брате, не будем имала 7 Ох, нема на 
земљи бездне тако дубоке, да би мени и мојим 60- 
ловима могла бити гроб!“ То рече богиња, па по- 
кри главу плавичастим плаштом дубоко уздишући 
и скочи у дубоку реку. 

А Енеја наваљује и витла својим големим ко- 
пљем, и овако проговара страховитим гласом : „Шта 
оклеваш сад, Турно 2 Шта чекаш још 2 Нећемо више 
да се натркујемо, него ћемо се огледати на мегдану 
с оружјем. Претвори се у што хоћеш, прибери сву 
снагу и вештину, помоли се богу да ти да крила, па 
одлети високо под звезде или се сакри у земаљске 
дубине“. Тресући главом одговори му Турно: „Не 
плашим се ја твојих речи, страшни јуначе ; мени за- 
дају страх богови и Јупитар који ми је непријатељ“. 
Не рече ништа више. Бацивши поглед око себе, 
он опази један велики камен, који је на тој по- 
љани одавна лежао и који је служио као међник 
између имања, да се не би њихове газде сва- 
ђале око границе. Једва би га дванаест одабра- 
них људи, какве данас рађа земља, подигло на 
своја плећа. Турно шчепа тај камен, исправи се, 
голем, што је више могао, па се залети и баци 
га на непријатеља. Али виде ди није више онај пре- 
ђашњи Турно; нити је трчао, нити ишао као пре, 
нити је замахнуо, нити голем камен хитнуо с нека- 
дашњом снагом; колена му клецају, крв му се 
смрзла од зиме. . Камен не дотера до циља и не 
погоди Енеју. Као што нам се по неки пут ноћу, 
кад нам сан заклопи очи, чини да хоћемо да 
потрчимо, па не можемо и усред покушаја па- 
днемо посустали : језик нас не служи, издала нас 
снага, не можемо да пустимо глас, а камо ли да 

изустимо какву реч — тако Турно није могао ни- 
шта ; макар шта почео он, јунак, страховита би му 
богиња осујетила успех. Онда му душу обузму разни 
осећаји. Он погледа Рутуле и град, оклева од 
страха и дрхти гледајући Енејино копље које му 
прети. Не зна ни куда да бежи, ни како да навали 
на непријатеља, нити игде види кола и сестру која 
на њима кочијаши. Док се он тако колеба, Енеја, 
изабравши згодан тренутак, замахне кобним ко- 
пљем и хитне га на њ из све снаге из далека. Ни- 
кад камење које баца балиста не звижди тако нити 
икад тако пуца гром. Лети копље као какав црн ви- 
хор носећи страшну смрт, па пробије с краја оклоп 
и штит покривен са седам челичних плоча и прође, 
звиждећи, Турну кроз сред бутине. Клецну ју- 
наку колено и он погођен паде, голем, на земљу. 
Јаукну Рутули, зајеча цело брдо унаоколо, одје- 
кнуше простране и дубоке шуме. А Турно, гледа- 
јући понизно и молећи, пружи десницу и овако 
проговори : „Заслужио сам и не тражим милости; 
користи се својом срећом. Молим те само, ако те 
може дарнути несрећа јадног родитеља, — и ти си 
имао старог оца —, сажали се на старост Даунову 
и предај ме мојима жива, или, ако више волиш, 
моје тело, лишено живота. Победио си, и Аузоњани 
видеше, где побеђен пружам к теби руке; Лавинија 
је твоја жена, немој ићи даље у својој мржњи“. 
Стаде огњевити Енеја, колутајући очима, и задржа 
руку којом беше већ потегао да удари. Говор 
Турнов све га више ублажаваше, кад али спази 
о његовом рамену несрећни кајас, искићен сјајним 
пуцадима, који је Турно био узео од младог Па- 
ланта, кад га уби, и после га носио о рамену. 
Кад спази тај кајас, који га подсети на тежак 
бол, њега обузме бес и он проговори страшним 
гласом : „Зар ти да ми умакнеш, а још имаш на 

себи тај кајас који си отео од мог јадног пријатељаг 
Ово те Палант приноси на жртву, он твојом злико- 
вачком крвљу свети своју смрт“. Говорећи то, бе- 
сно му забоде копље у груди. Одмах се Турну 
охладише удови и душа му с уздахом и негоду- 
јући одлети међу сенке. 


б_ | 6 РЕЧНИК | 


| 


, РЕЧНИ К 


заграда | ] значи да се речи, које су у њој, не налазе у 
најбољим рукописима 


А. 


Абела, варош у Кампанији. 

Авентин, један од седам брежуљака на којима је био 
подигнут Рим. 

Агила, варош у Етрурији, доцније Цера. 

Агрипа, чувен војвода и славан помоћник римског 
цара Августа. 

Азија, равница на реци Каистру, често плављена ; отуда 
„бара Азија“. 

Акризије, краљ од Арга, син Инахов, отац Данајин. 
С тога што је Данаја имала односа са Зевсом, Акризије је 
прогна. Она онда морем дође у Италију и ту се уда за 
краља Пилумна и с њим оснује Ардеју. Акризије је предак 
Турну, јер овај води порекло од Пилумна. 

Албула. Прича каже да је Тибар најпре био етрур- 
ски краљ и да је та река добила име Тибар онда, кад је он 
погинуо на њој, а дотле да се звала Албула. 

Албунеја, пророчица и извор недалеко од Рима, по- 
свећен тој пророчици и зато тако назван. 

Алекта, једна од фурија. 

Алија, река близу Рима, код које су Гали страшно 
потукли Римљане 390 год. пре Хр. 

Алкејевић, потомак Алкејев — Херкул. 

Амазен, речица у Лацији. 

Амат, варош на Кипру, посвећена Венери. 

Амикла, варош на обали Лације. Њу је основала ва- 
рош Амикла у Лаконији. Та лаконска Амикла имала је на- 
димак „нема“, зато што је једном било забрањено њеним 
становницима да говоре о примицању непријатеља, пошто 
су о том толико пута кружили лажни гласови. Можда је 

зато Вергилије тако назвао и латинску варош. По другој 
пак причи, она је добила то име с тога, што су је становници 
напустили, јер су их много узнемиривале змије из околине, 
које они нису смели убијати, пошто су били присталице Пи- 
тагориног учења које то забрањује. 

Амитерн, варош у средњој Италији (у Абруцима). 

Ампсанкт, језеро (и околина) у средњој Италији. Др- 
жало се да је ту улаз у доњи свет, јер је језеро испуштало 
кужна испарења. 

Амфитрионовић, Херкул је био син Зевса и Алкмене, 
жене Амфитрионове. 

Анагнија, варош у Лацији, у земљи Херника. 

Ангвитија, (апош5, лат. змија) — Кирка. Она је на- 
учила Марсе мађионичарству. 

Аније, река у Лацији 

Анксур, 1. бог италички, доцније изједначен с Јупи- 
тром, 2. варош у Лацији. 

Антемна, варош близу Рима. 

Антоније, чувени римски државник и војвода. Он је 
био поделио римску државу с Августом на двоје. Код Акције 
Август га је победио (31. год. пре Хр.)и наскоро затим он 
је и погинуо. С њим је у боју била и мисирска краљица Кле- 
опатра, чувена с лепоте. 

Анубис, мисирски бог с псећом главом. 

Аорнос, (грч.), „без птица“, зато што птице нису мо- 
гле летети преко тог језера, јер су његова испарења била 
врло загушљива. 

Аракс, плаховита река у Јерменској. 

Аргилет, светилиште између два брежуљка у Риму, 
Капитолима и Палатима. Подигао га је Евандар и назвао 
тако по Аргу, кога је био примио као госта и кога су ње- 
гови људи, без његовог знања, убили, зато што је хтео да 
се дочепа његовог престола. 

Аргирипа, — Арпи. 

Ардеја, варош у Лацији. 

Аретуза, извор код Сиракузе. 

Аризба, варош близу Троје. 

Аријадна, кћи Минојева (гл. Андрогеј). 

Ариција, варош у Лацији. 

Арпи, варош у јужној Италији. Арпе је основао, по 
причи, Диомед. Како је отац његов Тидеј био Етолац, то 
се Арпи зову етолски. 

Аполон, Феб. Њему је била посвећена ловорика. 

Апулија, област у јужној Италији. 

Астијанакс, син Хекторов и Андромахин. Њега су 
Грци, кад су заузели Троју, бацили с градских зидова, те 
је умро. % 

Атина, варош у Лацији. 

Атос, сад Св. Гора. 

Ахајци, Грци. 

Аурунци, Аузонци. 

Ауфид, река у Апулији (сад Офанто). 


Б. 


Баја, чувено купатило римско близу Напуља. Обала 
пен назива се „еубејском“ због оближње еубејске колоније 

уме. 

Бактра, престоница Бактрије, једне области источно 
од Каспијског Мора. 

Балиста, справа за бацање камена. 

Батула, варош у Кампанији. 

Баханткиње, гл. тијаде. 

Берекинтија, Кибела, по брду Берекинту у Фригији, 
на ком је поштована. Представљана је с венцем, украшеним 
малим кулама, јер је оснивала градове. 

Бирса значи грчки кожа и отуда прича да је Дидона 
тражила, кад је дошла на место доцније Картагине, земље 
колико за једну кожу, а кад је то добила, да је исекла 
једну воловску кожу у танке кајише и њом обухватила ве- 
лики комад земље, довољан за једну варош. 

Бронт, киклоп који кује громове. 

Брундизија, варош у јужној Италији, на источној 
обали, данас Бриндизи. 


В. 


Везул, брдо у сев. Италији. 

Велија, варош у јужној Италији, на Тиренском Мору. 
Велин, река и језеро у средњој Италији. 

Венилија, једна нимфа, Турнова мати. , 

Волсци, племе у Лацији. 

Волтурњани, који живе на реци Волтурну, у Кампанији. 
Вулкан, бог ватре. 

Гарган, брдо у јужној Италији. 

Гелони, једно племе близу Дњепра. 

Геније, код Римљана дух који чува извесно место, 
породицу и т. д. 

Гортина, варош на Криту. 

Грависка, варош у Етрурији. 

Граји, Грци. 

Д. 

Дауни, гл. Диомед. 

Дахе, племе на источној обали Каспијског Мора. 

Диктамно, једна биљка, названа тако по брду Дикти 
на Криту. Уље од ње употребљавано је много у старо доба 
при лечењу рана. 

Диндим, брдо у Фригији, на коме се приређују у част 
Кибели хучне светковине. 

Долон, Тројанац који је пошао да уходи у тројан- 
ском рату Грке, па су га Ухва или Одисеј и Диомед и 
убили. 

Друз, римски војвода који је, потукао, 207. год. пре 
Хр. у Италији једну картагинску војску. 


Е. 


Ебал, син Телонов, прешао је с острва Кипра на ита- 
лијско копно и основао ту државу. 

Евандар, аркадски краљ, по причи дошао је у Ита- 
лију и основао на једном од седам брежуљака доцнијег 
Рима, на Палатину, варош Палантеј. 

Егејон, један од сторуких дивова које су олимпијски 
богови довели себи у помоћ из доњег света, кад су их Ти- 
тани напали. 

Егида, 1. штит Јупитров, 2. оклоп Паладин. 

Едоњани, племе на Струми. 

Еја, Колхида, област на источној обали Црног Мора, 
одакле је била чувена чаробница Медеја. Зато се Кирка 
зове „ејска“. 

Екви, Еквикули, једно племе у Лацији. 

Електрон, смеса од злата (4 дела) и сребра (1 део). 

Елида, варош и област на западној страни Пело- 
понеза. 

Ерата, име једне музе или у опште муза. 

Ерећани, становници вароши Ерета на Тибру. 

Етолија, област у средњој Грчкој. 

Ехалија, варош на острву Еубеји, коју је Херкул ра- 
зорио, што га је краљ Ерит преварио и није му хтео дати 
за жену кћер Ијону коју му је био обећао. 

Ехион, друг Кадма основача Тиве. Ехиоњани — Ти- 
вљани. 


И. 


Иберија, иберско — Шпанија, шпанско. 
Идеј, Пријамов кочијаш. 

Иђанин, с брда Иде. 

Измар, брдо у Тракији. 

Ијона, кћи краља Инаха. Због тога што је Јупитар 
с њоме био у љубавним односима, претворила је Јунона у 
краву. Ту краву чувао је Аргос, чудовиште са сто очију. 

Икар, син Дедалов. Он је одлетео с Крита заједно 
с оцем Дедалом на крилима, које је за њега и за себе на- 
чинио отац његов. 

Илва, острво Елба. 

Имплувија, четвороугаони издубљен простор у једној 
соби римске куће за кишницу која се у њ слева кроз таван. 

Инаримна, острво Искија, код Напуља. 

Инах, основач Арга, отац Акризијев, речни бог и зато 
се представљао с урном. 

Итал, краљ Енотра. 


Ј. 


Јан, римски бог с два лица. 
Јаникул, брежуљак у Риму, на десној обали Тибра. 
Јапигија, Апулија. 


К. 


Каистар, река у М. Азији. 

Калешани, становници вароши Калеса у Кампанији. 

Калидом, варош у Етолији (у средњој Грчкој). Краљ 
калидонски , Енеј принесе жртву свима боговима, само не 
Дијани. Зато она пошље једног вепра, те он стане пусто- 
шити околину калидонску. 

Калиопа, једна од девет муза, богиња епског пе- 
сништва. 

Кампанија, област јужно од Лације. 

Капена, варош у Етрурији. 

Капуа, варош у Кампанији. 

Карине, место у Риму. 

Карци, племе у М. Азији. 

Катилина, склопио је у Риму заверу и хтео да се 
дочепа врховне власти (62. год. пре Хр.). 

Кафереј, предгорје на Еубеји, које је било опасно 
за бродаре и код кога су Грци, враћајући се из Троје, пре- 
трпели бродолом. 

Квирити, становници вароши Куре (недалеко од Рима). 

Кераунске планине, у Епиру, иду паралелно с морем. 

Кербер, троглави пас који је чувао улаз у доњи свет. 

Кибел, брдо у Фригији, на ком је обожавана Кибела. 

Кидоњанин, становник вароши Кидоније на Криту. 

Клаузо. Наскоро по прогонству краљева у Риму (око 
500 год. пре Хр.), по причи, преселио се ту један Саби- 
њанин, Ата Клаузо, с пет хиљада својих људи и основао 

једну нову трибу. Он је сматран за основача чувене римске 
породице Клаудија. 

Клелија, једна римска јунакиња. 

Клузија, варош у Етрурији. 

Коза, варош у Етрурији. 

Кокле, римски јунак, који је против читаве Порзенине 
војске сам бранио мост што је водио у Рим преко Тибра, 
док његови другови нису мост покварили, 

Крустумерија, варош у Лацији. 

Кура, варош недалеко од Рима. 

Курија, зграда за седнице римског сената. 

Лабик, варош у Лацији. 

Лелези, племе у М. Азији 

Лемно, острво у Јегејском Мору, омиљено седиште 
Вулканово. 

Лерна, речица у јужној Грчкој. 

Ликеј, надимак бога Пана, од речи вук (грч. ИКоз). И 
Луперкал долази од речи вук (лат. |при5). 

Липара, острво на северној обали Сицилије. Зове се 
еолско зато што ту влада Еол. 

Лирнес, варош у М. Азији. 

Локри, сапутници Ајакса Ојилејевића. 

Луперкал, пећина на Палатину, посвећена Пану. 

Луперци, свештеници бога Пана, приносили су на 
празник Панов „Луперкалије“ једну козу на жртву, па су 
после ишли кроз варош, готово голи (само с једном пре- 
гачом од козје коже) и ударали бичем жене које би срели. 

Мавритани, народ у северној Африци. 

Малеја, јужни рт Лаконије, опасан због бура. 

Манлије. Марко Манлије склонио се с малим бројем 
Римљана у тврђаву капитолијску, кад су Гали 389 г. пре Хр. 
заузели Рим. Једне ноћи стану се Гали пењати на Капито- 
лије, али неке гуске почну гакати, те пробуде Манлија и 
он одбије Гале. 

Марувско племе, Марси, у средњој Италији с главним 
градом Марувија. 

Масик, брдо у Кампанији, чувено с доброг вина. 

Маурузијски, мавритански. 

Махаон, Грк познат из тројанског рата, чувен као 
војвода и лекар. 

___ Меандар, река у западној М. Азији, позната с многих 

вијуга. 


Х 


Мегера, једна од три фурије, сестра Алектина. Она 

живи у Тартару; отуда „Тартарка“. 
_ Меламп, пратио је Херкула у Италију. 

Меотија, једна област на Азовском Мору. 

Мет, Албанац. Због издајства њега је римски краљ 
Тул Хостилије дао коњма растргнути. 

Миније, река код вароши Цере. 

Митра, трака која је обавијана око главе. 

Морини, племе у данашњој северној Француској. 

Мумије. освојио је и срушио Коринт 146. год. пре Хр. 

Мура, извесна помада код старих народа. 

Мутушани, од Мутуска, недалеко од Рима. 


Н. 


Нар, притока Тиброва. 

Немеја, место у Арголиди, где је Херкул убио тако- 
званог немејског лава. 

Неоптолем, син Ахилов. 

Нереј, морско божанство. — Нерејева Кћи, Тетида, 
Ахилова мајка. Кад је Патрокло погинуо, остао је Ахил без 
свог оружја, јер га беше дао пријатељу. Мати његова до- 
несе му друго оружје, које је сковао Вулкан. 

Нерза, једна, иначе непозната варош у средњој Ита- 
лији, у области Еква. 

Нумик, речица у Лацији и бог те реке. 

Нурзија, варош у средњој Италији. 


0. 


Ован, справа за рушење тврђава. 

Олеар, острвце близу Пара. 

Орик, варош у Епиру. 

Орков вратар, Кербер. 

Осци, племе у Кампанији. 

Отрис, брдо у Тесалији, на ком су, по причи, живели 
Кентаури. 


П. 


Падуза, јужно ушће реке Пада. 

Пактол, река у Лацији која је, по причи, била злато- 
носна. 

Палант, предак Аркађана. 

Палантеј, гл. Евандар. 

Палемон, морски бог. 

Палик, син Јупитров, божанство коме су првобитно, 
код Етне, приношене људске жртве. Доцније су му прино- 
шене обичне жртве и отуда „благи жртвеник“. 


Пан, пастирски бог. 

Панакеја, лек који сваку болест лечи. 

Паразија, варош и област у Аркадији. 

Паражани, становници Аркадије. 

Парћани, народ у северној Персији. 

Пеан, ратна весела песма. 

Пелејевић, син Пелеја, мирмидонског краља, Ахил. 

· Пеон, бог лекарства (пеонске траве, лековите траве). 

Пиза, варош у Етрурији. Њу је основала Пиза, варош 
у Елиди, на реци Алфеју. | 

Пик, први краљ латински. Чаробница Кирка претво- 
рила га је у детлића што је презрео њену љубав. 

Пил, римско оружје, које се састојало из једне по- 
дуже дрвене дршке и гвозденог шиљка. 

Пирг, једна тврђава на етрурској обали. 

Помеција, варош у Лацији. 

Популонија, варош у Етрурији. 

Порзена, етрурски краљ, који је завојштио на Рим 
и опсео га. 

Портун, бог залива. 

Пренеста, варош у Лацији. 

Присци Латини, племе које је владало у Лацији пре 
оснивања Рима. 

Прока, шести албански краљ. 

Протеј, један мисирски краљ. Протејеви стубови значи 
колико и крај света. 

Прохита, острво. код Напуља. 

Пунци, Картагињани. 


| 


Рез, трачки краљ, који се борио у тројанском рату 
на тројанској страни. По једном пророштву, Троја није мо- 
гла бити освојена пре но што Резови коњи не би пили из 
Ксанта. Зато се Одисеј и Диомед увуку у његов шатор и 
украду му их. 

Рутули, народ у Лацији. 

Руфра, варош у Кампанији. 


с. 


Сабеји, становници Сабеје. 

Сабини, племе у средњој Италији. 

Сабињанке. Ромул је населио, по причи, новосазидани 
Рим самим бескућницима. Зато ни једно околно племе није 
хтело да да првим становницима Рима за жене своје кћери. 


ХЛ 


Онда Ромул приреди игре у Риму, на које позове и Сабине, 
и, кад они дођу, Римљани нападну на њих и на силу им 
отму девојке и њима се ожене. Због тога је дошло до 
ата између Рима и Сабина, који је предводио њихов краљ 
ит Тације. Непријатеље су измириле отете Сабињанке ; оне 
су посредовале,између својих мужева и својих родитеља и 
рођака. 

Сакрани, племе у Лацији. 

Саламина, острво близу Атине. 

Салији, ред римских свештеника, који су на Херкулов 
празник играли око олтара и певали песме у којима је ве- 
личан тај бог. У њиховом храму чувани су неких дванаест 
светих штитова. 

Самотрака, острво у Јегејском Мору, близу трачке 
обале. 

Сарашћани, племе на реци Сарну у Кампанији. 

Сатикуљани, становници вароши Сатикуле у Кам- 
панији. 

Сатурније, Нептун, јер је син Сатурнов. 

Сидицини, племе око брда Масика у Италији. 

Сила, једна планина у јужној Италији. 

Силвије, син Енејин и Лавинијин, од ког воде порекло 
сви албански краљеви. 

Симет, река у источној Сицилији. 

Скејска капија. Капија тројанска на страни према 
грчком логору. 

Соракт, брег на Тибру 

Стероп, киклоп који кује муњу. 

Стримон, река Струма. 

Сулмон, варош у средњој Италији. 


а 


Табурно, једно брдо у средњој Италији. 

Таумант, отац Иридин. 

Тације, краљ сабински. 

Тегеја, варош у Аркадији. Тегејски, аркадски. 

Телебоји, племе које је живело на једном острву на 
западној обали Грчке. 

Телон. Под његовим вођством дошли су Телебоји 
из своје отаџбине на данашње острво Капри (код Напуља). 

Теребинт, једно дрво (терпентин), у који су стари 
уметали слонову кост. 

Термодонт, река у Кападокији, области у средњој 
М. Азији. 

Тетрик, брег у средњој Италији. 


ХИ 


5. 


Тијара, украс за главу, налик на капу употребља- 
ван у Фригији, једној области у М. Азији, особито при жр- 
твовању. 

Тирз, штап обавијен виновим лишћем и бршљаном, 
какав носе Бах и баханткиње. 

Тиринћанин, Херкул, назван тако по вароши Тиринту 
на источној страни јужне Грчке, јер је Херкулу њој одрастао. 

Титије, напаствовао је богињу Латону и зато га је 


Аполон пробо стрелом, а Јупитар вргнуо у Тартар, па му је 


ту јастреб кљувао јетру која би увек наново израсла. 

Титон, син Лаомедонов, кога је Зора због његове ле- 
поте украла. 

Титонија, Зора. Она је добила за свог сина Мемнона 
оружје од Вулкана. 

Тога, огртач који носе римски грађани у миру. Габиј- 
ска тога, тога коју носи конзул, кад објављује рат; названа 
је тако по вароши Габији, у Лацији. 

Трабеа, хаљина који су носили при свечаностима угле- 
дни Римљани. 

Троножац, пророчица Питија прорицала би седећи 
на једном троношцу. 

Туника, доња вунена хаљина код Римљана, налик на 
кошуљу. 

Тусци, Етрурци. 7уска река, Тибар. 


У. 
Умбрија, област у средњој Италији. 
Ф. . 


Фабарис, притока Тиброва. 

Фалисци, племе у Етрурији. 

Фаун, краљ у Лацији, по смрти постао шумски бог. 

Феба, богиња месеца. 

Фенгј, варош у Аркадији. 

Феникс, учитељ Ахилов у оружју и војвода једног 
одељења Мирмидонаца под Тројом. 

Феронија, једна италијска богиња, слављена код ва- 
роши Анксура. 

Фесценија, варош у Етрурији. 

Флавина, варош у Етрурији. 

Фуцинско Језеро, језеро у средњој Италији. 


Х. 


Халибљани, рударски народ на Црном Мору. 
Харон, старац који превози душе умрлих преко река 
доњег света. 


ХИ 


Харуспекс, код Римљана прориче гледајући у дроб 
живинчета заклатог за жртву. 

Хеликон, брег у Беотији, посвећен Музама. 

Хелије, бог сунца. 

Хермо, река у Лидији. 

Херници, племе у Лацији. 

Хиберија, Шпанија. 

Хиполит. Мати његова Федра заљуби се у њега. Али 
Хиполит не хтеде одговорити на њену љубав. Зато га она 
оптужи код свог мужа Тезеја, као да [0] је он нудио љубав. Те- 
зеј се помоли Нептуну, да га освети. Кад је једном Хиполит 
ишао поред мора, доиста Нептун пошље на њ једно морско 
чудовиште, те му се коњи уплаше и збаце га с кола. Хи- 
полит тако погине. Али онда Дијана, богиња невиности, за- 
једно с Ескулапом, богом лекарства, оживи га и под именом 
Вирбија одведе у једну њој посвећену шуму код Ариције, 
где је он од тада живео с нимфом Егеријом. 

Хиполита, амазонска краљица. 


Ц. 


Целемна, варош у Кампанији. 
Цера, варош у Етрурији. 

